title: দিরিয়া আমিরাত

text: দিরিয়া আমিরাত ছিল প্রথম সৌদি রাষ্ট্র। ১৭৪৪ সালে (১১৫৭ হিজরি) এটি প্রতিষ্ঠিত হয়। মুহাম্মদ ইবনে সৌদ ও মুহাম্মদ ইবনে আবদুল ওয়াহাবের মধ্যে মিত্রতা স্থাপনের পর এর প্রতিষ্ঠা হয়। একে ওয়াহাবিরা তাওহিদের বিশ্বাসের পুনপ্রতিষ্ঠা হিসেবে দেখেন। অনেক সালাফির দৃষ্টিতে এটি বৃহৎ পরিসরে সালাফি সংস্কার আন্দোলনের সূচনা। ১৭৪৪ সালে মুহাম্মদ বিন আবদুল ওয়াহাব ও মুহাম্মদ বিন সৌদ লক্ষ্য অর্জনের জন্য নিয়োজিত হন। মুহাম্মদ বিন সৌদের পুত্র আবদুল আজিজ বিন মুহাম্মদের সাথে মুহাম্মদ বিন আবদুল ওয়াহাবের মেয়ের বিয়ে তাদের পরিবারকে নিকটে আনে। এই মিত্রতা বর্তমান কালেও বিদ্যমান রয়েছে।


title: দিরিয়া আমিরাত

text: নজদ ও এরপর পূর্বাঞ্চলীয় উপকূল যার দৈর্ঘ্য কুয়েত থেকে ওমানের উত্তর সীমানা পর্যন্ত, তা জয়ের মাধ্যমে আল সৌদ পরিবার ও তার মিত্ররা আরবের প্রধান সার্বভৌম শক্তি হিসেবে আত্মপ্রকাশ করে। অধিকন্তু সৌদিরা আসিরের উচ্চভূমি তাদের অধীনে নিয়ে আসে। এসময় মুহাম্মদ বিন আবদুল ওয়াহাব বিভিন্ন জনগণ ও পন্ডিতদেরকে জিহাদে যোগদানের জন্য চিঠি লিখতে থাকেন যাতে তাদের দেশ যেমন ইরাক, মিশর, ভারত, ইয়েমেন ও সিরিয়াতে থাকা অনৈসিলামিক উপাদান দূরীভূত হয়। বেশ কিছু সামরিক অভিযানের পর মুহাম্মদ বিন সৌদ ১৭৬৫ সালে মৃত্যুবরণ করেন। তার পুত্র আবদুল আজিজ বিন মুহাম্মদ তার উত্তরসুরি হন। সৌদি সেনারা ১৮০১ সালে শিয়াদের নিকট পবিত্র বলে বিবেচিত কারবালা শহরে আক্রমণ চালায়। সেখানে থাকা সুফিদের নিদর্শন ও স্মৃতিমূলক বস্তুগুলো ধ্বংস করে ফেলা হয়। সালাফি মতাদর্শে এসবকে শিরক হিসেবে বিবেচনা করা হয়। মুহাম্মদ বিন আবদুল ওয়াহাবের মৃত্যুর ১১ বছর পর আবদুল আজিজ বিন মুহাম্মদের পুত্র সৌদ বিন আবদুল আজিজ বিন মুহাম্মদ বিন সৌদ হেজাজ তার নিজের নিয়ন্ত্রণে আনার জন্য অভিযানে বের হন। প্রথমে তাইফ শহর জয় করা হয়। এরপর দুই পবিত্র শহর মক্কা ও মদিনা তার দখলে আসে। এই ঘটনা উসমানীয় সাম্রাজ্যের কর্তৃত্বের প্রতি চ্যালেঞ্জ হিসেবে দেখা দেয়। ১৫১৭ সাল থেকে উসমানীয়রা এই দুই শহর শাসনের দায়িত্ব পালন করছিল।


title: দিরিয়া আমিরাত

text: উসমানীয়রা আল সৌদকে দুর্বল করার দায়িত্ব মিশরের উসমানীয় শাসক মুহাম্মদ আলি পাশার হাতে অর্পণ করে। এর মাধ্যমে উসমানীয়-সৌদি যুদ্ধ শুরু হয়। মুহাম্মদ আলি পাশা সমুদ্রপথে তার সেনাদের হেজাজে পাঠান। তার পুত্র ইবরাহিম পাশা উসমানীয় সেনাদের নজদের কেন্দ্র পর্যন্ত নেতৃত্ব দেন। তারা একের পর এক শহর জয় করে। সৌদের উত্তরসুরি তার পুত্র আবদুল্লাহ বিন সৌদ হারানো অঞ্চল পুনরুদ্ধারে ব্যর্থ হন। শেষপর্যন্ত ইবরাহিম পাশা সৌদি রাজধানী দিরিয়া পৌছে যান এবং কয়েকমাস পর্যন্ত একে অবরোধ করা হয়। ১৮১৮ সালের শীতকালে দিরিয়া আত্মসমর্পণ করে। ইবরাহিম পাশা আল সৌদ ও মুহাম্মদ ইবনে আবদুল ওয়াহাব পরিবারের অনেক সদস্যকে মিশর ও উসমানীয় রাজধানী কনস্টান্টিনোপলে পাঠিয়ে দেন। চলে যাওয়ার পূর্বে তিনি দিরিয়া ধ্বংস করে দেয়ার আদেশ দেন। আবদুল্লাহ বিন সৌদকে কনস্টান্টিনোপলে মৃত্যুদন্ডে দন্ডিত করা হয়। শিরচ্ছেদের পর তার মাথা বসফরাসে নিক্ষেপ করা হয়। এভাবে প্রথম সৌদি রাষ্ট্রের পতন ঘটে। তবে সালাফি আন্দোলন ও আল সৌদ পরিবারের বেঁচে যাওয়া সদস্যরা দ্বিতীয় সৌদি রাষ্ট্র প্রতিষ্ঠা করে যা ১৮৯১ সাল পর্যন্ত টিকে ছিল। পরবর্তীতে সৌদি আরব নামে তৃতীয় সৌদি রাষ্ট্র প্রতিষ্ঠিত হয়।


title: নজদ আমিরাত

text: নজদ আমিরাত ছিল দ্বিতীয় সৌদি রাষ্ট্র। এটি উনিশ শতকের শেষ দশক পর্যন্ত অস্তিত্বশীল ছিল। ১৮১৮ সালে উসমানীয় সাম্রাজ্য কর্তৃক ধ্বংস হওয়ার পর সৌদি শাসন মধ্য ও পূর্বাঞ্চলীয় আরবে প্রতিষ্ঠিত হয়। প্রথম সৌদি রাষ্ট্রের তুলনায় দ্বিতীয় রাষ্ট্রের আকার ছোট ছিল। সৌদি নেতৃবৃন্দকে ইমাম বলে সম্বোধন করা হত।


title: নজদ আমিরাত

text: এই সময়কাল সৌদি পরিবারের মধ্য অভ্যন্তরীণ বিবাদের জন্যও চিহ্নিত হয়। এর ফলে রাজবংশের পতন হয়। ১৮২৪ সালে তুর্কি বিন আবদুল্লাহ বিন মুহাম্মদ মিশরীয়দের কাছ থেকে রিয়াদ পুনরায় দখল করে নেন। একে সাধারণত দ্বিতীয় সৌদি রাষ্ট্রের সূচনা হিসেবে এবং ১৮৯১ সালের মুলায়দার যুদ্ধ সমাপ্তি হিসেবে গণ্য করা হয়। এই যুদ্ধ শেষ সৌদি ইমাম আবদুর রহমান বিন ফয়সালের অনুগত বাহিনী এবং হাইলের আল রশিদ পরিবারের মধ্যে সংঘটিত হয়।


title: নজদ আমিরাত

text: দ্বিতীয় রাষ্ট্রের শাসকগণ হলেন,


title: সবুক্তগিন

text: সবুক্তগিন বা সেবুক তিগিন (পার্শি ابو منصور سبکتگین; জন্ম ৯৪২ খ্রিস্টাব্দ(সম্ভবত) - মৃত্যু আগস্ট, ৯৯৭ খ্রিস্টাব্দ) ছিলেন গজনভি রাজবংশের প্রতিষ্ঠাতা। তাঁর পুরো নাম ছিল "আবু মনসুর সবুক্তগিন" । ৯৭৭ থেকে ৯৯৭ খ্রিস্টাব্দ পর্যন্ত তিনি রাজত্ব করেন। তাঁর পুত্র ও উত্তরাধিকারী ছিলেন মাহমুদ গজনভি, যিনি গজনির সুলতান মামুদ নামে ইতিহাসে বিখ্যাত।


title: সবুক্তগিন

text: সবুক্তগিন প্রথম জীবনে ছিলেন দাস। পরবর্তীকালে তিনি তাঁর মালিক আল্প তিগিনের কন্যাকে বিবাহ করেন। তৎকালীন বুখারার সামানি সাম্রাজ্যের দুর্বলতার সুযোগ নিয়ে প্রথমে আল্প তিগিন ও পরে তাঁর জামাতা সবুক্তগিন বাস্তবে স্বাধীনভাবে আধুনিক আফগানিস্তানের অন্তর্গত গজনির শাসক হয়ে বসেন। তাঁরা নামে সামানিদের কর্তৃত্বকে স্বীকার করলেও সবুক্তগিনের পুত্র মাহমুদ নিজেদের সম্পুর্ণ স্বাধীন বলে ঘোষণা করেন।


title: সবুক্তগিন

text: তুর্কি ভাষায় 'সেবুক' শব্দের অর্থ 'প্রিয়' ও 'তিগিন' বা 'তেগিন' শব্দের আদত অর্থ 'রাজপুত্র' বা 'শাহজাদা'। অর্থাৎ 'সেবুক তিগিন' নামের মানে 'প্রিয় শাহজাদা'। কিন্তু পরবর্তীকালে 'তেগিন' শব্দটি অর্থের অবনমনের শিকার হয়। আব্বাসীয় খলিফাদের আমলে এর মানে দাঁড়ায় তুর্কি সামরিক দাস। সবুক্তগিনের (এবং তাঁর পূর্বতন মালিক ও পরবর্তীকালের শ্বশুর আল্প তিগিনের ক্ষেত্রেও, কারণ তিনিও তাঁর পূর্বজীবনে একজন সামরিক দাসই ছিলেন) ক্ষেত্রেও এই নামের এই দ্বিতীয় অংশটি নিশ্চিতভাবেই এই পরবর্তী অর্থেরই পরিচয়বহন করে। তাঁর দাসজীবনে পাওয়া এই নামেই পরবর্তীকালে তিনি বিখ্যাত হন ও রাজত্ব পরিচালনা করেন।


title: সবুক্তগিন

text: সবুক্তগিনের শৈশব বা বাল্যজীবন সম্পর্কে প্রায় কিছুই জানা যায় না। যতদূর সম্ভব ৯৪২ সালে তাঁর জন্ম। শুধু তাঁর নিজের টেস্টামেন্ট 'পন্দনামা' থেকে জানতে পারা যায় আধুনিক কাজাখস্তানের অন্তর্ভুক্ত সেতিসু অঞ্চলের বলখসে তাঁর জন্ম। আবার অন্যসূত্র থেকে আমরা জানতে পারি তাঁর জন্ম অধুনা কিরগিজস্তানের বরস্কন অঞ্চলে, ইসিক-কোল হ্রদের ধারে। তবে মাত্র ১২ বছর বয়সেই তিনি একজন দাসে পরিণত হন। হাজি নাসের বলে এক ব্যবসায়ীর কাছে তাঁকে বেচে দেওয়া হয়। তিনি তাঁকে ট্রান্সঅক্সিনিয়ায় আনেন। যৌবনে তিনি একজন সামরিক দাসে পরিণত হন। তখন তাঁর মালিক ছিলেন সাবেক সামানিদের একজন সেনাপতি আল্প তিগিন। সবুক্তগিন তাঁর আস্থা অর্জন করতে সক্ষম হন।


title: সবুক্তগিন

text: ৯৬১ খ্রিস্টাব্দে সামানি সাম্রাজ্যের আমির প্রথম আবদুল মালেক এর মৃত্যুর পর সিংহাসনের উত্তরাধিকার নিয়ে বিরোধ দেখা দিলে আল্প তিগিন একটি ক্যু ঘটিয়ে তাঁর নিজের প্রার্থীকে সিংহাসনে বসানোর চেষ্টা করেন। কিন্তু তাঁর সে প্রচেষ্টা ব্যর্থ হলে তিনি বুখারা ছেড়ে আফগানিস্তানের উত্তর অংশে হিন্দুকুশ পর্বতমালার দক্ষিণে গজনিতে পালিয়ে আসেন ও জাবুলিস্তান দখল করে বকলমে এই পুরো অঞ্চলের শাসক হয়ে বসেন। তাঁর আস্থাভাজন সবুক্তগিনকে যুদ্ধে পারদর্শিতার কারণে তিনি তাঁর সেনাপতির পদে উন্নিত করেন ও তাঁর মেয়ের সাথে তার বিয়ে দেন। আল্প তিগিন এবং তারপর তাঁর উত্তরাধিকারী আবু ইশাকের প্রতিও সবুক্তগিন বিশ্বস্ত ছিলেন। কিন্তু তাঁদের পর রাজ্যের উত্তরাধিকার তাঁর উপরই ন্যস্ত হয়।


title: সবুক্তগিন

text: সবুক্তগিনের রাজ্যলাভের বিষয়ে আমরা বিভিন্ন সূত্র থেকে দুই ধরণের তথ্য পেয়ে থাকি। বেশিরভাগ সূত্রের মতে আল্প তিগিন নিজেই তাঁর সাথে তাঁর কন্যার বিয়ে দেন ও তাঁকে নিজের উত্তরাধিকারী মনোনিত করে যান। এগুলির মধ্যে কোনও কোনও সূত্র আবার তাঁর আল্প তিগিনের মৃত্যুর পরপরই রাজ্যলাভের কথাও উল্লেখ করে। আবার কোনও কোনও সূত্র আল্পতিগিন ও সবুক্তগিনের মাঝে দু'জন প্রশাসকেরও উল্লেখ করে থাকে। এদের মধ্যে একজন হল আবু ইশাক ও অন্যজন বলকাতিগিন। আবার পঞ্চদশ-ষোড়শ শতকের পার্শি ঐতিহাসিক ফরিস্তার মতে আল্প তিগিনের মৃত্যুর পর তাঁর ছেলে আবু ইশাকের হাতেই প্রথমে উত্তরাধিকার বর্তায়। কিন্তু অল্পদিনের মধ্যে তিনিও মারা গেলে সামানি সম্রাট প্রথম মনসুর সবুক্তগিনকে গজনির নতুন প্রশাসক হিসিবে নিয়োগ করেন। এরপর সবুক্তগিন আল্প তিগিনের কন্যাকে বিয়ে করেন ও সিংহাসনে বসেন।


title: সবুক্তগিন

text: ৯৭৭ খ্রিস্টাব্দে তিনি গজনির সিংহাসনে বসেন ও শাসক হিসেবে যথেষ্ট জনপ্রিয়তা অর্জন করেন। আল্প তিগিনের রাজ্যকে তিনি যথাসম্ভব বৃদ্ধিও করেছিলেন। তাঁর আমলেই রাজ্যের সীমানা বৃদ্ধি পেয়ে উত্তরে বালখ, পশ্চিমে হেলমন্দ ও পূর্বে বর্তমানে পাকিস্তানের অন্তর্ভুক্ত সিন্ধু উপত্যকা পর্যন্ত পৌঁছয়। বাগদাদের খলিফাও তাঁকে গজনির শাসক বলে স্বীকার করে নেন।


title: সবুক্তগিন

text: তবে আল্প তিগিনের মতো সবুক্তগিনও সামানিদের কর্তৃত্বকে কখনও অস্বীকার করেননি। বাস্তবে তিনি হিন্দুকুশের দক্ষিণে এক বিরাট অঞ্চলের স্বাধীন শাসক হলেও সামানিদের নামেই তিনি শাসনকার্য পরিচালনা করেন। এমনকী তিনি যে মুদ্রা তৈরি করেন, সেখানেও সামানি সম্রাটদের নামই লেখা ছিল। শুধু তাই নয়, ৯৯২ ও ৯৯৫ খ্রিস্টাব্দে তিনি সামানিদের শত্রুদের বিরুদ্ধে সামরিকদিক দিয়েও সহায়তা করেন।


title: সবুক্তগিন

text: আল্প তিগিনে অধীনে সামরিক দক্ষতা ও বিশ্বস্ততার পরিচয় দিয়ে সবুক্তগিন কিছুদিনের মধ্যেই আমির-অল-উমরাহ (প্রধান আমির) ও ওয়াকিল-ই-মুলক (প্রতিনিধি) উপাধিতে ভূষিত হন। এরপর তিনি সেনাপতি হয়ে ওঠেন ও ৯৭৫ খ্রিস্টাব্দে আল্প তিগিনের মৃত্যু পর্যন্ত প্রায় ১৫ বছর গজনির প্রতিরক্ষার বিষয়ে নানা গুরুত্বপূর্ণ দায়িত্ব পালন করেন।


title: সবুক্তগিন

text: ৯৭৭ খ্রিস্টাব্দে উত্তরাধিকারসূত্রে তিনি গজনির সিংহাসন লাভ করলে তাঁর বিরুদ্ধে বিদ্রোহ মাথাচাড়া দেয়। বিদ্রোহীদের দমন করতে তিনি অভিযান চালালে বিদ্রোহীদের নেতা তোঘান দক্ষিণ আফগানিস্তানের হেলমন্দ প্রদেশের বস্ত শহরের দিকে পালায়। তাকে ধাওয়া করে সবুক্তগিন প্রথমে বস্ত ও পরে কান্দাহার ও তার চারিপাশের অঞ্চল দখল করেন। এদিকে তাঁর অনুপস্থিতির সুযোগে লাহোর ও কাবুলের হিন্দুশাহি রাজা জয়পাল (৯৬৫ - ১০০১ খ্রিঃ) গজনি আক্রমণ করলে সবুক্তগিন কাবুলের কাছে লাগমনের যুদ্ধে (৯৭৯ খ্রিঃ) তাঁকে পরাস্ত করেন। জয়পাল তাঁকে বিপুল ক্ষতিপূরণ দিতে রাজি হতে বাধ্য হন। কিন্তু পরে তিনি তা দিতে অস্বীকার করেন ও নতুন করে এক বিশাল সৈন্যবাহিনী গড়ে তুলে সবুক্তগিনের বিরুদ্ধে অগ্রসর হন। কিন্ত এই বাহিনীও কাশ্মীরের নীলম নদীর তীরে সবুক্তগিনের বাহিনীর হাতে পরাস্ত হয় (৯৮৮ খ্রিঃ)। এই যুদ্ধে জয়ের ফলে নীলম নদীর পশ্চিমতীরের সমগ্র অঞ্চল গজনি রাজ্যের অধীন হয়ে পড়ে।


title: সবুক্তগিন

text: ৯৯৪ খ্রিস্টাব্দে ট্রান্সঅক্সিনিয়ার বুখারা, বালখ ও নিশাপুরে সামানি সাম্রাজ্যের বিরুদ্ধে বিদ্রোহ দেখা দিলে তা দমন করতে দক্ষিণ থেকে সবুক্তগিনও সাহায্যের হাত বাড়িয়ে দেন। এই বিদ্রোহ দমন করে একদিকে যেমন তিনি উত্তরের এই অঞ্চলের এক বড় অংশ তাঁর নিজ রাজ্যভুক্ত করে নিতে সক্ষম হন, অন্যদিকে কৃতজ্ঞ সামানি সম্রাট দ্বিতীয় নুহ তাঁকে 'নাসির-উদ-দিন' (ধর্মরক্ষী নায়ক) উপাধিতে ভূষিত করেন ও তাঁর ছেলে মাহমুদকে সমগ্র খোরাসান প্রদেশের প্রশাসক হিসেবে নিয়োগ করেন।


title: সবুক্তগিন

text: এইভাবে সবুক্তগিন তাঁর পূর্বসুরী আল্প তিগিনের কাছ থেকে পাওয়া রাজ্য গজনিকে বিপুলভাবে শক্তিশালী করে তোলেন ও আয়তনে বহুগুণ বৃদ্ধি করেন। পরবর্তী গজনভি সাম্রাজ্যের ভিত তাঁর হাতে এইভাবেই রচিত হয়।৯৯৭ খ্রিস্টাব্দে একটি অভিযান শেষে বালখ থেকে গজনি ফেরার পথে তিনি অসুস্থ হয়ে পড়েন ও যতদূর সম্ভব বর্তমান উজবেকিস্তানের তেরমিজে তাঁর মৃত্যু ঘটে।


title: ভুট্টো পরিবার

text: ভুট্টো পরিবার পাকিস্তানের সিন্ধ অঞ্চলের রাজপুত জাতিগোষ্ঠীভুক্ত একটি রাজনৈতিক পরিবার। এই পরিবার স্বাধীনতার পর থেকে পাকিস্তানের রাজনৈতিক ইতিহাসের অধিকাংশ সময়ে অত্যন্ত গুরুত্বপূর্ণ ভূমিকা পালন করে এসেছে।


title: ২০০১-এ বাংলাদেশ

text: ২০০১-এ বাংলাদেশে হওয়া ঘটনাবলী।


title: ২০০০-এ বাংলাদেশ

text: ২০০১-এ বাংলাদেশে হওয়া ঘটনাবলী।


title: আল রশিদ

text: আল রশিদ বা রশিদ পরিবার ( ; ) ছিল আরব উপদ্বীপের জাবাল শামার আমিরাত নামক রাষ্ট্রের শাসনকারী রাজবংশ। নজদের আল সৌদ পরিবার তাদের প্রতিপক্ষ ছিল। নজদের উত্তরের হাইল শহর ছিল আল রশিদের কেন্দ্র। হজ্জযাত্রীদের যাতায়াত রুট ও বাণিজ্যের মাধ্যমে তারা সম্পদ অর্জন করে। এই শহরের শাসকরা ছিলেন আবদুল্লাহ ইবনে রশিদের সন্তান।


title: আল রশিদ

text: আল রশিদ নামটি বংশের প্রধান আবদুল্লাহ ইবনে রশিদের নাম থেকে উৎপত্তি হয়। প্রথম আমির আবদুল্লাহ ইবনে রশিদ হাইল আমিরাত প্রতিষ্ঠা করেন। রশিদি আমিররা উসমানীয় সাম্রাজ্যের সাথে ঘনিষ্ঠ মিত্রতা স্থাপন করে। উসমানীয়রা দুর্বল হয়ে পড়ার পর মিত্রতা শিথিল হয়ে পড়ে।


title: আল রশিদ

text: ১৮৯০ সালে রশিদিরা রিয়াদ দখল করে নেয় এবং আল সৌদের সদস্যদের পরাজিত করে। তারা প্রথমে বাহরাইন, পরে কাতার ও সবশেষে কুয়েতে নির্বাসিত হয়।


title: আল রশিদ

text: অন্যান্য আরব রাজবংশের মত রশিদিদের ক্ষেত্রেও শাসনের সাধারণ গ্রহণযোগ্যতা নিয়ে সমস্যা দেখা দেয়। অভ্যন্তরীণ বিবাদের বিষয় ছিল মূলত আমিরের উত্তরাধিকার কি তার ভাইদের মাধ্যমে নাকি পুত্রদের মাধ্যমে হাতবদল হবে। এসকল অভ্যন্তরীণ বিভক্তির ফলে রক্তপাতের ঘটনা ঘটে। উনিশ শতকের শেষ বছরগুলোতে ছয়জন রশিদি নেতা সহিংসভাবে মৃত্যুবরণ করেন। তবে রশিদি পরিবার শাসনকার্য চালিয়ে যায় এবং সৌদি-রশিদি যুদ্ধে একসাথে অংশ নেয়।


title: আল রশিদ

text:
বিশ শতকের প্রথম বিশ বছর আরব উপদ্বীপে বেশ দীর্ঘ সময় ধরে যুদ্ধ চলে। এসময় সৌদি ও তাদের মিত্ররা আরব উপদ্বীপকে তাদের নিজেদের শাসনের অধীনে একত্রীকরণ করতে থাকে। আল রশিদ অন্যান্য গোত্রগুলোকে তাদের পক্ষে আনতে গেলে তা ব্যর্থ হয়। ১৯২১ সাল নাগাদ হাইল ইবনে সৌদের হাতে চলে আসে। ইবনে সৌদের পক্ষে মধ্য আরবের বেশিরভাগ গোত্রের সমর্থন ছিল।
Many foreign travellers visited the Rashidi amirs at Ha'il and described their impressions in journals and books, including:


title: সৌদি-রশিদি যুদ্ধ

text: সৌদি-রশিদি যুদ্ধ ১৯০৩ থেকে ১৯০৭ সালের মধ্যে সংঘটিত হয়। একে প্রথম সৌদি-রশিদি যুদ্ধ বা কাসিমের যুদ্ধও বলা হয়। এতে একপক্ষে সৌদিদের নেতৃত্বাধীন নবগঠিত রিয়াদ আমিরাত ও অন্যপক্ষে আল রশিদের নেতৃত্বাধীন জাবাল শামার আমিরাত লড়াই করে। ১৯০৬ সালের ১৩ এপ্রিল আল কাসিম অঞ্চল সৌদিরা দখল করে নেয়ার পর যুদ্ধ সমাপ্ত হয়। তবে ১৯০৭ সাল পর্যন্ত কিছু সংঘর্ষের ঘটনা ঘটে।


title: সৌদি-রশিদি যুদ্ধ

text: এসময় যেসব যুদ্ধ তার মধ্যে রয়েছে


title: ২০০২-এ বাংলাদেশ

text: ২০০২-এ বাংলাদেশে সংঘটিত ঘটনাবলী।


title: উনাইজার যুদ্ধ (১৯০৪)

text: উনাইজার যুদ্ধ (মার্চ ১৯০৪) সৌদি-রশিদি যুদ্ধের প্রাথমিক পর্যায়ে সংঘটিত হয়। এতে বিজয়ী ইবনে সৌদ উনাইজা দখল করে নেন। এই যুদ্ধে রশিদি পক্ষে ৩৭০ জন ও সৌদি পক্ষে ২ জন নিহত হয়।


title: বছরের তালিকা অনুযায়ী বাংলাদেশ

text: এটি বাংলাদেশে বছরের একটি তালিকা।


title: শেন ওয়ার্ড

text: শেন থমাস ওয়ার্ড () (জন্ম ১৯ অক্টোবর ১৯৮৪) একজন ব্রিটিশ পপ গায়ক, যিনি ব্রিটিশ বিখ্যাত সঙ্গীত প্রতিযোগিতা এক্স ফেক্টর এর দ্বিতীয় পর্বের বিজয়ী ছিলেন।


title: শেন ওয়ার্ড

text: শেন মেনচেস্টারের টেমসাইডে জন্মগ্রহণ করেন। তার বাবা নাম মার্টিন এবং মাতার নাম ফিলোমেনা। তার দুইটি জমজ বোন ইম্মা এবং পাঁচটি (মার্ক, মার্টিন, মিচেল, লিজা এবং লিওনা)সহোদর ভাই রয়েছে। তিনি ব্রিটিশ ফুটবল ক্লাব ম্যানচেস্টার ইউনাইটেড এর একজন ভক্ত। এক্স ফেক্টর এ অংশগ্রহণের পূর্বে শেন ডেসটিনি নামে একটি ব্যান্ডের সাথ যুক্ত ছিলেন, যেখানে তার সহশিল্পঅ হিসেবে দুইজন মহিলা ট্রেসি মারফি এবং ট্রেসি লিলেও ছিলেন। শেন ওয়ার্ড ২০০৩ সাল থেকে ফায়ে মেকিবার এর সঙ্গে সম্পর্ক গড়ে তুলেন। ২০১২ সালের সেপ্টেম্বরে এই দম্পতির বাগদান অনুষ্ঠিত হয়।


title: শেন ওয়ার্ড

text: ২০০৫ সালের শুরুর দিকে শেন এক্স ফেক্টর এর অডিশনে অংশগ্রহণ করেন। নিজের গায়কির মাধ্যেমে বিচারকদের সন্তুষ্টি অর্জনের মাধ্যমে পরবর্তী রাউন্ডে চলে যান। নিজের সঙ্গীত প্রতিভা দিয়ে তিনি এক্স ফেক্টর এর মুকুট নিজের মাথায় তুলেন্।


title: দিলামের যুদ্ধ

text: দিলামের যুদ্ধ (২৭ জানুয়ারি ১৯০৩) সৌদি আরবের একত্রীকরণ সময়ের একটি গুরুত্বপূর্ণ যুদ্ধ। এটি ১৯০৩ সালের ২৭ জানুয়ারি রিয়াদের দক্ষিণের দিলাম শহরে রশিদি ও সৌদিদের মধ্যে সংঘটিত হয়।


title: দিলামের যুদ্ধ

text: রিয়াদ বিজয়ের পর ইবনে সৌদ উড়ো খবরের মাধ্যমে রশিদিদের বিভ্রান্ত করার পরিকল্পনা নেন। তিনি রিয়াদে ১,০০০ যোদ্ধা প্রস্তুত করেন এবং ৩,৫০০ যোদ্ধা নিয়ে শহর ত্যাগ করেন। এরপর দিলাম জয় করা হয়। রশিদিরা দিলামের নিয়ন্ত্রণ লাভের জন্য ইবনে সৌদকে অনুসরণ করে। এই যুদ্ধে রশিদিদের পক্ষে ২৫০ জন নিহত হয় এবং নজদের দক্ষিণের নিয়ন্ত্রণ তাদের সম্পূর্ণরূপে হারাতে হয়।


title: মুলায়দার যুদ্ধ

text: মুলায়দার যুদ্ধ (২৪ জানুয়ারি ১৮৯১) দ্বিতীয় সৌদি রাষ্ট্রের সময়কার সর্বশেষ গুরুত্বপূর্ণ যুদ্ধ ছিল। যাকাত সংক্রান্ত সমস্যা এবং রশিদি নেতা ইবনে শাবান গ্রেপ্তারের কারণে রশিদিরা সৌদি রাষ্ট্রের পতন এবং কাসিম অঞ্চল ও রিয়াদ জয় করার পরিকল্পনা করে। রশিদ ও তাদের আরব মিত্র গোত্রগুলো দ্বিতীয় সৌদি রাষ্ট্রের পতন ঘটাতে সফল হয়। আবদুর রহমান বিন ফয়সালের নেতৃত্বাধীন আল সৌদ ও তাদের মিত্ররা পালিয়ে যেতে বাধ্য হয়।


title: মর থেংগারি

text: মর থেংগারি (বাংলা ভাষায় অর্থ: "আমার সাইকেল") বাংলাদেশে নির্মিত সর্বপ্রথম চাকমা ভাষার চলচ্চিত্র। ২০১৪ সালের ১৩তম বাংলাদেশ আন্তর্জাতিক স্বল্পদৈর্ঘ্য ও উন্মুক্ত চলচ্চিত্র উৎসবে প্রদর্শিত হয় এই চলচ্চিত্রটি। অং রাখাইন পরিচালিত এই চলচ্চিত্রটি এক তরুণকে ঘিরে গড়ে উঠেছে, যার সম্বল কিনা কেবলই একটি বাইসাইকেল। রাঙামাটি পার্বত্য অঞ্চলের অপরূপ দৃশ্যপটে দৃশ্যায়ণ, ভাল অভিনয় এবং চাকমা জীবনের সহজ প্রতিচ্ছবি এই চলচ্চিত্রটিকে দর্শকদের নিকট প্রিয় করে তুলেছে।


title: মর থেংগারি

text: বিভিন্ন দেশের চলচ্চিত্র উৎসবে প্রদর্শিত হয়েছে এই চলচ্চিত্র। কিন্তু ভিন্নভাষার চলচ্চিত্র হওয়ায় "মর থেংগারি" সেন্সর বোর্ডের অনুমতি পায়নি। তাই বাংলাদেশে এই চলচ্চিত্রের বাণিজ্যিক মুক্তি দেয়া হবে না।


title: মর থেংগারি

text: "কমল" নামের এক চাকমা ছেলে শহরে কাজ করত, কিন্তু সেখানে চাকরি হারিয়ে প্রায় নিঃস্ব হয়েই সে ফিরে আসে গ্রামে। তার শেষ সম্বল ছিল কেবল একটি বাইসাইকেল। পরে সে জীবন নির্বাহ করার জন্য এই বাইসাইকেল দিয়েই কাজ শুরু করে। সে বিভিন্ন পণ্য এবং মানুষকে নিয়ে যাতায়াত শুরু করে। এভাবেই সে তার পরিবারকে চালিয়ে নেয়। কিন্তু কিছু গুণ্ডা এসে তার কাছে টাকা চায়। সে টাকা দিতে অস্বীকৃতি জানায়। তখন তারা সাইকেলটিকে ভেঙে দিয়ে যায়।


title: মর থেংগারি

text: পরিচালক অং রাখাইন ১০ বছর ধরে এই চলচ্চিত্র নিয়ে ভেবেছিলেন। অবশেষ তিনি তার এই প্রথম চলচ্চিত্রটি নির্মাণ করেন। নিজে রাখাইন সম্প্রদায়ের হলেও তিনি চাকমা সম্প্রদায়ের উপরে এই চলচ্চিত্রটি নির্মাণ করেছেন, কারণ তার কাছে মনে হয়েছে চাকমা সম্প্রদায়ের জীবন-সংগ্রাম আরও বেশি প্রগাঢ়।


title: জুনাগড় রাজ্য

text: জুনাগড় (গুজরাটি: જુનાગઢ) মুসলিম শাসক দ্বারা শাসিত ব্রিটিশ ভারতের একটি দেশীয় রাজ্য ছিল। ১৯৪৮ খ্রিষ্টাব্দে এই রাজ্যকে ভারতে অন্তর্ভুক্ত করা হয়।


title: জুনাগড় রাজ্য

text: ১৭৪৮ খ্রিষ্টাব্দে জুনাগড়ের ফৌজদার মহম্মদ বাহাদুর খানজী মুঘল শাসনকর্তাকে জুনাগড় থেকে বিতাড়িত করে স্বাধীনতা ঘোষণা করে নবাব উপাধি ধারণ করেন ও জুনাগড় রাজ্যে বাবি রাজবংশের প্রতিষ্ঠা করেন। তাঁর পুত্র প্রথম মহম্মদ মহবত খানজী ১৭৫৮ খ্রিস্টাব্দে সিংহাসনে আরোহণ করেন কিন্তু দুই বছরের মধ্যে তাঁর মাতুল মুজফফর খানজী তাঁকে সিংহাসনচ্যূত করে বন্দী করেন। ১৭৬২ খ্রিস্টাব্দে রাধনপুর রাজ্যের নবাব জওয়ান মর্দ খান মুজফফর খানজীকে পরাজিত করে জুনাগড় রাজ্যকে নিজের রাজ্যভুক্ত করলে প্রথম মহম্মদ মহবত খানজী কারাগার থেকে মুক্তিলাভ করে পুনরায় সিংহাসন লাভ করেন।


title: জুনাগড় রাজ্য

text: এই রাজবংশের ষষ্ঠ নবাব দ্বিতীয় মহম্মদ বাহাদুর খানজীর শাসনকালে ১৮১২ খ্রিষ্টাব্দে ঊমর মুখসম নামক আনন্দ রাও গায়কওয়াড়ের একজন কর্মী দ্বিতীয় মহম্মদ বাহাদুর খানজীর সাথে চুক্তি করে তাঁর নিকট হতে অমরেলি, কোডিনর, দামনগর ও শিয়ানগরের কিছু অংশ বরোদা রাজ্যের অন্তর্ভুক্ত করেন। পরবর্তীকালে ঊমর মুখসম নবাবের বিরুদ্ধে অস্ত্রধারণ করলে নবাব ব্রিটিশদের সাহায্য প্রার্থনা করেন। ১৮১৬ খ্রিস্টাব্দে ব্রিটিশরা তাঁকে ঊমর মুখসমকে জুনাগড় থেকে বিতাড়ণ করেন। ১৮২২ খ্রিস্টাব্দে নবাব প্রত্যক্ষ ভাবে কর সংগ্রহের অধিকার ত্যাগ করেন ও ব্রিটিশদের মাধ্যমেই কর সংগ্রহের প্রতিশ্রুতি দেন।


title: জুনাগড় রাজ্য

text: ১৯৪৭ খ্রিস্টাব্দের ১৮ই জুলাই ভারতীয় স্বাধীনতা অধিনিয়ম ১৯৪৭ পাশ হলে ভারত ও পাকিস্তান নামক দুইটি রাষ্ট্রের জন্মের সিদ্ধান্তের পাশাপাশি দেশীয় রাজ্যগুলিকে এই দুই রাষ্ট্রে যোগ দেওয়া বা স্বাধীন থাকার মধ্যে একটি পথ বেছে নেওয়ার কথা বলা হয়। রাজ্যের একাদশ নবাব তৃতীয় মহম্মদ মহবত খানজী ১৯৪৭ খ্রিস্টাব্দের ১৫ই সেপ্টেম্বর পাকিস্তান সরকারের সঙ্গে চুক্তি স্বাক্ষর করে তাঁর রাজ্যকে পাকিস্তান রাষ্ট্রের সঙ্গে অন্তর্ভুক্ত করেন। ভারত সরকারের পক্ষ থেকে জুনাগড় রাজ্যে সামরিক অভিযানের পরিকল্পনা নেওয়া হলে তিনি ২৪শে অক্টোবর সপরিবারে পাকিস্তান চলে যান। ঐ বছর ৯ই নভেম্বর ভারতীয় আধিকারিকেরা জুনাগড় পৌঁছে রাজ্যের প্রশাসনিক দায়িত্বভার গ্রহণ করলে নবাবী শাসনের বিলোপ ঘটে।


title: জুনাগড় রাজ্য

text: জুনাগড় রাজ্যের নবাবরা বাবি রাজবংশের একটি প্রশাখার অন্তর্গত। পরিবারগত দিক থেকে তাঁরা বালাসিনোর রাজ্যের নবাবদের সঙ্গে সম্পর্কযুক্ত। জুনাগড়ের নবাবদের তালিকা নিম্নে প্রদত্ত হল-


title: আন্দামানের কাঠঠোকরা

text: আন্দামানের কাঠঠোকরা ("Dryocopus hodgei") হল কাঠঠোকরা পরিবারের অন্তর্গত এক প্রজাতির পাখি। এরা প্রধানত ভারতের অন্তর্গত আন্দামান দ্বীপপুঞ্জের স্থানীয় পাখি। এদের প্রধান বসবাসের জায়গা হল উপক্রান্তীয় বা ক্রান্তীয় নিম্নভূমি। এদের বাসস্থানের অঞ্চলের সংকোচনের ফলে এরা বর্তমানে বিপদগ্রস্ত প্রজাতি বলে চিহ্নিত।


title: ধূসর মুকুটওয়ালা ছোট কাঠঠোকরা

text: ধূসর মুকুটওয়ালা ছোট কাঠঠোকরা ("Picoides canicapillus") হল একটি এশিয়া-এর পাখি যারা কাঠঠোকরা পরিবারের অন্তর্গত (Picidae)।


title: ধূসর মুকুটওয়ালা ছোট কাঠঠোকরা

text: এটা একটি ছোট, কালো রঙের কাঠঠোকরা যাদের কালো কণীনিকা থাকে। ঘন কালো এবং ওপরে সাদা রঙ, এদের সাধারণত কম ঘন মধ্যেকার লেজ থাকে। এদের মাথার ঝুঁটি ঘন বাদামী রঙের হয়– এর সাথে পুরুষ পাখিদের ঘাড় হয় লাল রঙের–, গাঢ় কালো চোখের পাতা এবং সরু কালো গাল থাকে যাদের ওপরে সাদা রঙের ছিট ছিট থাকে।


title: ধূসর মুকুটওয়ালা ছোট কাঠঠোকরা

text: এদেরকে প্রধানত দেখতে পাওয়া যায় বাংলাদেশ, ভুটান, ব্রুনেই, কম্বোডিয়া, গণচীন, ভারত, ইন্দোনেশিয়া, উত্তর কোরিয়া, দক্ষিণ কোরিয়া, লাওস, মালয়েশিয়া, মায়ানমার, নেপাল, পাকিস্তান, রাশিয়া, তাইওয়ান, থাইল্যান্ড, এবং ভিয়েতনাম। এদের স্বাভাবিক স্বভাব হল ক্রান্তীয় ও উপক্রান্তীয় নিম্নভূমি এবং জঙ্গল, ক্রান্তীয় এবং উপক্রান্তীয় ম্যানগ্রোভ জঙ্গল, এবং ক্রান্তীয় এবং উপক্রান্তীয় পার্বত্য অরণ্য জায়গায়।


title: প্রথম মহম্মদ বাহাদুর খানজী

text: প্রথম মহম্মদ বাহাদুর খানজী বা মহম্মদ শের খানজী বাবি (মৃত্যু-২৮শে সেপ্টেম্বর, ১৭৫৮) জুনাগড় রাজ্যে বাবি রাজবংশের প্রথম নবাব ছিলেন।


title: প্রথম মহম্মদ বাহাদুর খানজী

text: মহম্মদ শের খানজী বাবি জুনাগড়ের নায়েব ফৌজদার এবং গোঘা ও বালাসিনোরের জায়গীরদার সলাবত মহম্মদ খান বাহাদুর বাবির জ্যৈষ্ঠ পুত্র ছিলেন। তিনি মুঘল সৈন্যদলের ৫০০জন জাঠসৈন্য ও ২৭০ জন সওয়ারের মনসব হিসেবে বাহিনীতে যোগদান করেন। ১৭২২ খ্রিষ্টাব্দে তিনি মহম্মদ বাহাদুর খান উপাধি গ্রহণ করেন। এই বছর তাঁকে বীরপুর ও সদ্রার থানাদার হিসেবে উন্নীত করা হয়। ১৭২৮ থেকে ১৭৩৩ খ্রিস্টাব্দের মধ্যে তিনি সুরাটের এবং ১৭২৯ থেকে ১৭৩০ খ্রিস্টাব্দের মধ্যে জুনাগড়ের নায়েব ফৌজদার হিসেবে দায়িত্ব পালন করেন। ১৭৩০ খ্রিষ্টাব্দে পিতার উত্তরাধিকারী হিসেবে তিনি গোঘা ও বালাসিনোরের জায়গীর লাভ করেন। এরপর তিনি বরোদা (১৭৩২-১৭৩৪), বীরঙ্গম (১৭৩৪-১৭৩৫), সুরাট (১৭৩৮-১৭৪৩), মুন্ধা (১৭৩৬) ও জুনাগড়ের (১৭৩৮) ফৌজদার হিসেবে দায়িত্ব পালন করেন। ১৭৪৮ খ্রিষ্টাব্দে তিনি মুঘল শাসনকর্তাকে জুনাগড় থেকে বিতাড়িত করে স্বাধীনতা ঘোষণা করে নবাব উপাধি ধারণ করেন ও জুনাগড় রাজ্যে বাবি রাজবংশের প্রতিষ্ঠা করেন।


title: প্রথম মহম্মদ বাহাদুর খানজী

text: প্রথম মহম্মদ বাহাদুর খানজী তিন বার বিবাহ করেন। তাঁর প্রথমা পত্নীর নাম ছিল সুলতান বেগম, দ্বিতীয়া পত্নীর নাম ছিল লড়কি বিবি এবং তৃতীয়া পত্মীর নাম ছিল অমন বিবি। প্রথম মহম্মদ বাহাদুর খানজীর তিন পুত্রের মধ্যে জ্যৈষ্ঠ প্রথম মহম্মদ মহবত খানজী জুনাগড় রাজ্যের পরবর্তী নবাব ছিলেন। দ্বিতীয় পুত্র সর্দার মহম্মদ খানজী বালাসিনোর রাজ্যের প্রথম স্বাধীন নবাব হিসেবে অধিষ্ঠিত হন। প্রথম মহম্মদ বাহাদুর খানজীর কনিষ্ঠ পুত্রের নাম ছিল মহম্মদ হাশিম খানজী।


title: প্রথম মহম্মদ মহবত খানজী

text: প্রথম মহম্মদ মহবত খানজী (মৃত্যু- ২রা ডিসেম্বর, ১৭৭৪) জুনাগড় রাজ্যের দ্বিতীয় ও চতুর্থ নবাব ছিলেন।


title: প্রথম মহম্মদ মহবত খানজী

text: প্রথম মহম্মদ মহবত খানজী জুনাগড় রাজ্যের প্রথম নবাব প্রথম মহম্মদ বাহাদুর খানজীর জ্যৈষ্ঠ পুত্র ছিলেন। ১৭৫৮ খ্রিস্টাব্দের ২৮শে সেপ্টেম্বর তারিখে পিতার মৃত্যুর পর তিনি সিংহাসনে আরোহণ করেন। ১৭৬০ খ্রিস্টাব্দে তাঁর মাতুল মুজফফর খানজী তাঁকে সিংহাসনচ্যূত করে বন্দী করেন কিন্তু ১৭৬২ খ্রিষ্টাব্দে রাধনপুর রাজ্যের নবাব দ্বিতীয় জওয়ান মর্দ খান মুজফফর খানজীকে পরাজিত করে জুনাগড় রাজ্যকে নিজের রাজ্যভুক্ত করলে প্রথম মহম্মদ মহবত খানজী কারাগার থেকে মুক্তিলাভ করেন। তার প্রথমা পত্নী বিবি সর্দার বখতা বেগম ছিলেন দ্বিতীয় জওয়ান মর্দ খানের কন্যা। তাঁর দ্বিতীয় পত্নী বিবি সজ্জন কুঁভেরবার গর্ভে ভূমিষ্ঠ তাঁর একমাত্র পুত্র প্রথম মহম্মদ হামিদ খানজী জুনাগড় রাজ্যের ২রা ডিসেম্বর, ১৭৭৪ খ্রিস্টাব্দে তাঁর মৃত্যুর পর পঞ্চম নবাব হিসেবে সিংহসনে আরোহণ করেন।


title: ২০০৩-এ বাংলাদেশ

text: ২০০৩-এ বাংলাদেশে সংঘটিত ঘটনাবলী।


title: ২০০৪-এ বাংলাদেশ

text: ২০০৪-এ বাংলাদেশে সংঘটিত ঘটনাবলী।


title: মেশিয়ার ৮১

text: মেশিয়ার ৮১ ("এন জি সি ৩০৩১ বা বডের ছায়াপথ" নামে পরিচিত') হলো সর্পিল ছায়াপথ।ইহা একটি নক্ষত্র মন্ডল ঋক্ষমন্ডল।ইহা অতি বৃহত।ইহা পৃথিবী হতে ১২ মিলিয়ন আলোক-বর্ষ দূরে। এতে আছে একটি সক্রিয় নিউক্লিয়াস (এবং এতে রয়েছে শক্তিশালী কৃষ্ণ বিবর)।এই কারনে অভিজ্ঞ জ্যোতির্বিজ্ঞানীরা এ বিষয়ে গবেষণা করছেন।এই ছায়াপথ অতি বৃহত এবং উজ্জ্বল।


title: মেশিয়ার ৮১

text: মেশিয়ার ৮১ সর্বপ্রথম আবিষ্কার করেছিলেন জোহান এলার্ট বোড ১৭৭৪ সালে। কখনো কখনো এই ছায়াপথকে "বোডের ছায়াপথ'" ও বলা হয়।১৭৭৯ সালে, পিয়ারে মেচিয়ান এবং চার্লস মেশিয়ার বোডের বস্তুকে পুনরায় চিহ্নিত করেন।তারা ইহাকে মেশিয়ার তালিকাতে অন্তর্ভুক্ত করেছেন। মেশিয়ার তালিকায়।


title: মেশিয়ার ৮১

text: একমাত্র মেশিয়ার৮১ তে অতিনবতারা ঘটতে দেখাগিয়েছে । এই অতিনবতারাকে এস এন ১৯৯৩ জে নামে নামকরণ করা হয়েছে।এটি ২৮ মার্চ ১৯৯৩ তে স্পেনের বিঙ্গানী এফ.গারসিয়া আবিষ্কার করেন। এটি ছিল বিংশ শতাব্দীতে দেখা দ্বিতীয়তবারে মতো একটি বৃহত এবং অতি উজ্জ্বল অতিনবতারা।


title: মেশিয়ার ৮১

text: মেশিয়ার ৮১ ছায়াপথটি এম ৮১ গ্রুপের সর্ববৃহত ছায়াপথ।এম ৮১ গ্রুপ এ রয়েছে ৩৪টি ছায়াপথ এবং রয়েছে নক্ষত্রমন্ডল এবং ঋক্ষমন্ডল।


title: মেশিয়ার ৮১

text: মেশিয়ার ৮১ আলফা ঋক্ষমণ্ডল এর প্রায় ১০° উত্তর-পশ্চিমে অবস্থিত। উভয় মেশিয়ার ৮১ এবং মেশিয়ার ৮২ দূরবীন এবং ছোট টেলিস্কোপ ব্যবহারের মাধ্যমে দেখা যায়।মেশিয়ার ৮১ ছায়াপথ বৃহত ছায়াপথগুলের মধ্যে অন্যতম


title: বেকেরিয়ার যুদ্ধ (১৯০৪)

text: বেকেরিয়ার যুদ্ধ (১৫ জুন ১৯০৪) সৌদি আরবের একত্রীকরণ সময়কার একটি গুরুত্বপূর্ণ সৌদি-রশিদি যুদ্ধ। ১৯০৪ সালের জুনে কাসিম অঞ্চলের বেকেরিয়া শহরে এই যুদ্ধ সংঘটিত হয়। দিলামের যুদ্ধে ইবনে সৌদের বিজয়ের পর রশিদ ও তাদের মিত্র উসমানীয়দের দুর্বল করার জন্য তিনি কাসিম দখল করার মাধ্যমে নিজের ক্ষমতা বৃদ্ধি করতে সচেষ্ট হন। এই যুদ্ধে সৌদিরা বিজয়ে হয়। দুই পক্ষে যথেষ্ঠ পরিমাণে হতাহতের ঘটনা ঘটে।


title: শিনানার যুদ্ধ (১৯০৪)

text: শিনানার যুদ্ধ (২৯ সেপ্টেম্বর ১৯০৪) সৌদি আরবের একত্রীকরণ সময়কার একটি গুরুত্বপূর্ণ সৌদি-রশিদি যুদ্ধ। বর্তমান কাসিম অঞ্চলের শিনানা শহরে রশিদি ও সৌদিদের মধ্যে এই যুদ্ধ সংঘটিত হয়। বেকেরিয়ার যুদ্ধে বিজয়ের পর ইবনে সৌদ সম্পূর্ণ কাসিম অঞ্চল বিজয়ের পরিকল্পনা করেন। ইবনে রশিদও এই অঞ্চলের নিয়ন্ত্রণ পুনরায় লাভের জন্য পরিকল্পনা করেন। যুদ্ধে সৌদিরা বিজয়ী হয়। শহরে পাওয়া হাজারের বেশি তুর্কি রসদ ইবনে সৌদের হস্তগত হয়। ইবনে রশিদ ও তার উসমানীয় মিত্ররা রাওদাত মুহান্নার দিকে পিছু হটতে বাধ্য হন।


title: মুজফফর খানজী

text: মুজফফর খানজী (রাজত্বকাল: ১৭৬০-১৭৬২) জুনাগড় রাজ্যের তৃতীয় নবাব ছিলেন।


title: মুজফফর খানজী

text: মুজফফর খানজীর পিতার নাম ছিল জাফর খানজী। মুজফফর খানজী জুনাগড় রাজ্যের দ্বিতীয় নবাব প্রথম মহম্মদ মহবত খানজীর মাতুল ছিলেন। ১৭৬০ খ্রিস্টাব্দে ভাগিনেয়কে সিংহাসনচ্যুত করে তিনি জুনাগড় রাজ্যের নবাব হন। কিন্তু ১৭৬২ খ্রিস্টাব্দে রাধনপুর রাজ্যের নবাব জওয়ান মর্দ খান তাঁকে পরাজিত করে জুনাগড় রাজ্যকে নিজের রাজ্যভুক্ত করলে তিনি রাজ্যের দাবী ত্যাগ করতে বাধ্য হন।


title: প্রথম মহম্মদ হামিদ খানজী

text: প্রথম মহম্মদ হামিদ খানজী (১৭৬৬- ২৬শে ফেব্রুয়ারী, ১৮১১) জুনাগড় রাজ্যের পঞ্চম নবাব ছিলেন।


title: প্রথম মহম্মদ হামিদ খানজী

text: প্রথম মহম্মদ হামিদ খানজী জুনাগড় রাজ্যের দ্বিতীয় নবাব প্রথম মহম্মদ মহবত খানজীর একমাত্র পুত্র ছিলেন। তাঁর মাতার নাম ছিল সজ্জন কুঁভেরবা। ১৭৭৪ খ্রিস্টাব্দের ২রা ডিসেম্বর তারিখে পিতার মৃত্যুর পর তিনি সিংহাসনে আরোহণ করেন। তার প্রথমা পত্নী বখতা বেগম ছিলেন রাধনপুর রাজ্যের নবাব মহম্মদ গাজীউদ্দীন খানের কন্যা এবং তাঁর দ্বিতীয় পত্নী কামাল বখতা বেগম ছিলেন রাধনপুর রাজ্যের নবাব মহম্মদ নজমউদ্দীন খানের কন্যা। এছাড়া তাঁর বাদশা বেগম, রাজকুঁভেরবা এবং মেহের বানো নামক অপর তিন পত্নী ছিল। দ্বিতীয় মহম্মদ বাহাদুর খানজী এবং সর্দার মহম্মদ খানজী নামক তাঁর দুইজন পুত্রসন্তানের জন্ম হয়। এছাড়া তাঁর পত্নী কামাল বখতা বেগম সলাবত খানজী নামক একটি ছেলেকে দত্তক নেন।


title: দ্বিতীয় মহম্মদ বাহাদুর খানজী

text: দ্বিতীয় মহম্মদ বাহাদুর খানজী বা মহম্মদ শের খানজী (৩০শে মে, ১৭৯৫- ২৬শে মে, ১৮৪০) জুনাগড় রাজ্যের ষষ্ঠ নবাব ছিলেন।


title: দ্বিতীয় মহম্মদ বাহাদুর খানজী

text: মহম্মদ শের খানজী জুনাগড় রাজ্যের পঞ্চম নবাব প্রথম মহম্মদ হামিদ খানজীর পুত্র ছিলেন। তাঁর মাতা রাজকুঁভেরবা একজন রাজপুত ক্রীতদাসী হওয়ায় পিতার রাজত্বকালের অধিকাংশ সময় মাতা-পুত্রকে বিরাওয়াল পতন নামক স্থানে নির্বাসনে কাটাতে হয়। ১৮১১ খ্রিস্টাব্দের ফেব্রুয়ারি মাসে তাঁর পিতা মৃত্যুশয্যায় তাঁকে পরবর্তী নবাব হিসেবে মনোনীত করেন এবং ২৬শে ফেব্রুয়ারী তিনি সিংহাসনে আরোহণ করে দ্বিতীয় মহম্মদ বাহাদুর খানজী উপাধি ধারণ করেন। এই সময় প্রথম মহম্মদ হামিদ খানজীর দ্বিতীয়া পত্নী কমল বখতা বেগমের দত্তক পুত্র সলাবত খানজী সিংহাসনের দাবী জানালে একটি দীর্ঘ তদন্তের পর বরোদা রাজ্যের মহারাজা আনন্দ রাও গায়কওয়াড় ১৮১৪ খ্রিস্টাব্দের মার্চ মাসে দ্বিতীয় মহম্মদ বাহাদুর খানজীকে জুনাগড় রাজ্যের নবাব রূপে স্বীকৃতি প্রদান করেন। ১৮১২ খ্রিষ্টাব্দে ঊমর মুখসম নামক আনন্দ রাও গায়কওয়াড়ের একজন কর্মী দ্বিতীয় মহম্মদ বাহাদুর খানজীর সাথে চুক্তি করে তাঁর নিকট হতে অমরেলি, কোডিনর, দামনগর ও শিয়ানগরের কিছু অংশ বরোদা রাজ্যের অন্তর্ভুক্ত করেন। পরবর্তীকালে ঊমর মুখসম নবাবের বিরুদ্ধে অস্ত্রধারণ করলে নবাব ব্রিটিশদের সাহায্য প্রার্থনা করেন। ১৮১৬ খ্রিস্টাব্দে ব্রিটিশরা তাঁকে ঊমর মুখসমকে জুনাগড় থেকে বিতাড়ণ করেন। ১৮২২ খ্রিস্টাব্দে নবাব প্রত্যক্ষ ভাবে কর সংগ্রহের অধিকার ত্যাগ করেন ও ব্রিটিশদের মাধ্যমেই কর সংগ্রহের প্রতিশ্রুতি দেন।


title: দ্বিতীয় মহম্মদ বাহাদুর খানজী

text: দ্বিতীয় মহম্মদ বাহাদুর খানজী ১৮২০ খ্রিস্টাব্দের সেপ্টেম্বর মাসে কচ্ছ রাজ্যের রাও দ্বিতীয় রায়ধনজির কন্যা কেশরবাঈকে বিবাহ করেন। এছাড়া তিনি মগিজুব বেগম, দাদিবু বেগম এবং নাজু বিবি নামক তিনজনকে বিবাহ করেন। তাঁর দ্বিতীয় মহম্মদ হামিদ খানজী, দ্বিতীয় মহম্মদ মহবত খানজী, মহম্মদ শের খানজী নামক তিনটি পুত্র এবং এক কন্যাসন্তানের জন্ম হয়।


title: আ সিঙ্গল লাইফ (২০১৪-এর চলচ্চিত্র)

text: অ্যা সিংগেল লাইফ হল ২০১৪ সালের ডাচ অ্যানিমেটেড সংক্ষিপ্ত চলচ্চিত্র। এটি পরিচালনা করেছেন মারিয়েকে ব্লাআউ, জরি অপরিনস এবং জব রোগেভেন। এটি ৮৭তম এ্যাকাডেমী এ্যাওয়ার্ড এ এ্যাকাডেমী অ্যাওয়ার্ড ফর বেস্ট অ্যানিমেটেড সর্ট ফিল্ম।


title: দ্বিতীয় মহম্মদ হামিদ খানজী

text: দ্বিতীয় মহম্মদ হামিদ খানজী (১৮২৮- ১৮৫১) জুনাগড় রাজ্যের সপ্তম নবাব ছিলেন।


title: দ্বিতীয় মহম্মদ হামিদ খানজী

text: দ্বিতীয় মহম্মদ হামিদ খানজী জুনাগড় রাজ্যের ষষ্ঠ নবাব দ্বিতীয় মহম্মদ বাহাদুর খানজীর জ্যৈষ্ঠ পুত্র ছিলেন। ১৮৪০ খ্রিস্টাব্দের ২৬শে মে পিতার মৃত্যু হলে মাতা দাদিবু বেগমের তত্ত্বাবধানে থেকে তিনি রাজ্য পরিচালনা করেন। ১৮৪১ খ্রিস্টাব্দে তিনি দুই বার বিবাহ করেন। মাত্র তেইশ বছর বয়সে অত্যধিক মদ্যপানের দরুন তিনি মারা যান।


title: অ্যান্থনি স্টুয়ার্ট

text: অ্যান্থনি মার্ক স্টুয়ার্ট (; জন্ম: ২ জানুয়ারি, ১৯৭০) নিউ সাউথ ওয়েলস রাজ্যের নিউক্যাসলে জন্মগ্রহণকারী সাবেক অস্ট্রেলীয় ক্রিকেটার। ১৯৯৬-৯৭ মৌসুমে অস্ট্রেলিয়া ক্রিকেট দলের পক্ষে অ্যান্থনি স্টুয়ার্ট কেবলমাত্র তিনটি একদিনের আন্তর্জাতিকে অংশগ্রহণ করেছিলেন। দলে তিনি মূলতঃ বোলার হিসেবে প্রতিনিধিত্ব করেন। ঘরোয়া ক্রিকেটে নিউ সাউথ ওয়েলস এবং ক্যানবেরার পক্ষে খেলেন।


title: অ্যান্থনি স্টুয়ার্ট

text: ১৯৯৬-৯৭ মৌসুমে অস্ট্রেলিয়া, পাকিস্তান এবং ওয়েস্ট ইন্ডিজ দলের অংশগ্রহণে অনুষ্ঠিত কার্লটন এন্ড ইউনাইটেড একদিনের ত্রি-দেশীয় সিরিজে খেলেন। ১৩.৬২ গড়ে ৮ উইকেট দখল করেন। তন্মধ্যে জানুয়ারি, ১৯৯৭ সালে তাঁর তৃতীয় ও শেষ একদিনের আন্তর্জাতিকে পাকিস্তানের বিপক্ষে নিজস্ব সেরা ৫/২৬ লাভ করেন। মেলবোর্ন ক্রিকেট স্টেডিয়ামে অনুষ্ঠিত এ খেলায় তিনি ইজাজ আহমেদ, মোহাম্মদ ওয়াসিম ও মঈন খানকে ধারাবাহিকভাবে আউট করে হ্যাট্রিক করেন।


title: অ্যান্থনি স্টুয়ার্ট

text: প্রাদেশিক ক্রিকেটে ফিরে আসলেও তেমন সাফল্য প্রাপ্তি না ঘটায় নিউ সাউথ ওয়েলস দল ত্যাগ করতে হয় ও তিনি ক্যানবেরা কমেটস দলে চলে যান। ১৯৯৯-২০০০ মৌসুমে মার্কেন্টাইল মিউচুয়াল কাপে কমেটস যোগ্যতা লাভে ব্যর্থ হওয়ায় তাকে সিডনির গ্রেড ক্রিকেটে ফিরে আসতে হয়।


title: অ্যান্থনি স্টুয়ার্ট

text: নিউজিল্যান্ডের প্রাদেশিক দল ওয়েলিংটন ফায়ারবার্ডস দলে কোচের দায়িত্ব পালন করেন। বর্তমানে তিনি নিউ সাউথ ওয়েলস ক্রিকেট দলকে পরিচালনা করছেন।


title: দ্বিতীয় মহম্মদ মহবত খানজী

text: দ্বিতীয় মহম্মদ মহবত খানজী (১০ই মে, ১৮৩৮- ২৯শে সেপ্টেম্বর, ১৮৮২) জুনাগড় রাজ্যের অষ্টম নবাব ছিলেন।


title: দ্বিতীয় মহম্মদ মহবত খানজী

text: দ্বিতীয় মহম্মদ মহবত খানজী জুনাগড় রাজ্যের ষষ্ঠ নবাব দ্বিতীয় মহম্মদ বাহাদুর খানজীর মধ্যম পুত্র ছিলেন। তাঁর মাতার নাম ছিল নাজু বিবি। ১৮৫১ খ্রিস্টাব্দে জ্যৈষ্ঠ ভ্রাতা দ্বিতীয় মহম্মদ হামিদ খানজীর মৃত্যু হলে তিনি সিংহাসনে আরোহণ করেন। তাঁর মাতা ও এক উচ্চাকাঙ্খী সভাসদের কড়া নজর থেকে পালিয়ে তিনি ওয়ান্থালি পালিয়র ব্রিটিশদের সাহায্য প্রার্থনা করেন। ১৮৬২ খ্রিস্টাব্দের ১১ই মার্চ ইসলামী আইন অনুসারে তাঁকে উত্তরাধিকারের সনদ প্রদান করা হয়। ১৮৭৭ খ্রিস্টাব্দের ১লা জানুয়ারী তিনি দিল্লীর দরবারে গেলে তাঁর সম্মানে পনেরো বার তোপ দেগে সেলাম জানানো হয়। দেওয়ান অমর সিংহের সহায়তায় তিনি জুনাগড় শহরকে আধুনিকীকরণ ও সৌন্দর্য্যবর্ধনের কাজে তদারক করেন। তাঁর আমলে রাজ্যে গথিক স্থাপত্যকলায় বেশ কিছু শিক্ষাপ্রতিষ্ঠান, চিকিৎসালয়, বিচারালয় প্রভৃতি স্থাপিত হয়।


title: দ্বিতীয় মহম্মদ মহবত খানজী

text: দ্বিতীয় মহম্মদ মহবত খানজী ১৮৫১ খ্রিস্টাব্দে রাধনপুর রাজ্যের নবাব মহম্মদ জোরাওয়ার শের খানের জ্যেষ্ঠা কন্যা কমল বখতেকে বিবাহ করেন। এছাড়া ১৮৫৩ খ্রিস্টাব্দে লাডলি বিবি এবং ১৮৬৬ খ্রিস্টাব্দে সর্দার বখতে বেগম নামক দুইজনকে বিবাহ করেন। এছাড়া মাহুতকন্যা নূর বিবি, প্রাক্তন নর্তকী ছোটিবু ও নানিবু তাঁর পত্নী ছিলেন। তিনি লাডলি বিবির গর্ভে তৃতীয় মহম্মদ বাহাদুর খানজী, নূর বিবির গর্ভে মহম্মদ রসুল খানজী এবং ছোটিবুর গর্ভে মহম্মদ আদিল খানজি নামক তিন পুত্রসন্তানের জন্মদেন। এছাড়া ১৮৭৬ খ্রিস্টাব্দে তাজ বখতে নামক তাঁর এক কন্যাসন্তানের জন্ম হয়।


title: আদ্রিয়ান বিরেল

text: আদ্রিয়ান ভিক্টর অ্যাডি বিরেল (; জন্ম: ৮ ডিসেম্বর, ১৯৬০) কেপ প্রদেশের গ্রাহামসটাউনে জন্মগ্রহণকারী সাবেক দক্ষিণ আফ্রিকান ক্রিকেটার। তিনি প্রথম-শ্রেণীর ক্রিকেটে ইস্টার্ন প্রভিন্স দলের পক্ষে প্রতিনিধিত্ব করেন। আদ্রিয়ান বিরেল মূলতঃ লেগ ব্রেক বোলার হিসেবে দলে খেলেছেন। এছাড়াও তিনি আয়ারল্যান্ড ক্রিকেট দলে কোচের দায়িত্বে ছিলেন। গ্রাহামসটাউনের সেন্ট অ্যান্ড্রুজ কলেজে অধ্যয়ন করেন তিনি।


title: আদ্রিয়ান বিরেল

text: ২০০৭ সালের ক্রিকেট বিশ্বকাপে আয়ারল্যান্ড দলের কোচ থাকা অবস্থায় দলকে সুপার এইট পর্বে উত্তরণ ঘটান। প্রতিযোগিতায় তাঁর দল বাংলাদেশ ও পাকিস্তান - এই দুই টেস্টখেলুড়ে দলকে পরাজিত করে। এরপর জিম্বাবুয়ের সাথে টাই করে। বিশ্বকাপের পর তাঁকে পদচ্যুত করা হয় ও ফিল সিমন্সকে তাঁর স্থলাভিষিক্ত করা হয়। ২০১৩ সালে তাঁকে দক্ষিণ আফ্রিকা দলের সহকারী কোচের দায়িত্ব দেয়া হয়।


title: ২০০৬-এ বাংলাদেশ

text: ২০০৬-এ বাংলাদেশে সংঘটিত ঘটনাবলী।


title: ২০০৫-এ বাংলাদেশ

text: ২০০৫-এ বাংলাদেশে সংঘটিত ঘটনাবলী।


title: রাওদাত মুহান্নার যুদ্ধ (১৯০৬)

text: রাওদাত মুহান্নার যুদ্ধ ( বা ) সৌদি আরবের একত্রীকরণ সময়কার একটি গুরুত্বপূর্ণ যুদ্ধ। এটি ১৯০৬ সালের ১২ এপ্রিল মুহান্নায় রশিদি ও সৌদিদের মধ্যে সংঘটিত হয়। শিনানার যুদ্ধে ইবনে সৌদ বিজয় লাভ করার পর ইবনে রশিদ কাসিমি নেতৃবৃন্দের সাথে নতুন মিত্রতা স্থাপনের পরিকল্পনা করেন। মিত্রতা বৃদ্ধি না পাওয়ার জন্য ইবনে সৌদ ইবরাহিম ইবনে আকিলের অধীনে একটি সেনাদল পাঠান। যুদ্ধে আবদুল আজিজ বিন মিতাব নিহত হন। তার শতাধিক কাসিমি ও উসমানীয় মিত্রও এতে প্রাণ হারায়। রাউদাত মুহান্নায় ইবনে সৌদের বিজয়ের ফলে নজদ ও কাসিমে ১৯০৬ সালের অক্টোবরের শেষ নাগাদ উসমানীয়দের উপস্থিতির সমাপ্তি ঘটে।


title: তারাফিয়ার যুদ্ধ (১৯০৭)

text: তারাফিয়ার যুদ্ধ (২৪ সেপ্টেম্বর ১৯০৭) কাসিম অঞ্চলে সৌদি আরবের একত্রীকরণ সময়ে সংঘটিত। রশিদি ও সৌদিদের মধ্যে সংঘটিত গুরুত্বপূর্ণ যুদ্ধগুলোর মধ্যে এটি অন্যতম।


title: তারাফিয়ার যুদ্ধ (১৯০৭)

text: আবালখাইলের ভাই সম্পর্কিত কাসিমের আমিরকে হত্যা করা হলে তিনি ইবনে সৌদের কাছ থেকে এর প্রতিশোধ নেয়ার পরিকল্পনা করেন। আবালখাইল সৌদিদের শত্রু রশিদিদের সাথে পুনরায় মিত্রতা স্থাপন করেন। তিনি মুতাইর গোত্র ইখওয়ান বাহিনীর প্রধান ফয়সাল আল দাউইশের সাথে জোট গঠন করেন। ইবনে সৌদের সেনাদের সাথে এই জোট বাহিনী তারাফিয়ার যুদ্ধে লিপ্ত হয়।


title: তারাফিয়ার যুদ্ধ (১৯০৭)

text: রিয়াদ আমিরাত এই যুদ্ধে জয়লাভ করে।


title: দ্য হোম স্ট্রেচ

text: দ্য হোম স্ট্রেচ হল ১৯২১ সালের আমেরিকান নাটকীয় সংক্ষিপ্ত চলচ্চিত্র ।যেটি পরিচালনা করেছেন জ্যাক নেলসন এবং লিখেছেন বার্ট ক্যান।


title: মাঘ বিহু

text:
মাঘ বিহু () অসমে পালিত বিহু উৎসব। পৌষ-মাঘ মাসের সংক্রান্তির দিন মাঘ বিহু উৎযাপন করা হয়। মাঘ বিহুর অপরনাম ভোগালি বিহু। এইটি তিনদিনব্যাপি পালন করা হয়।
আহোম রাজত্বকালে রাজকীয় পৃষ্ঠপোষকতায় এই বিহু পালন করা হয়েছিল বলে জানা যায়। বিহুর সময় রংঘড় প্রাঙ্গনে বিভিন্ন খেলার আয়োজন করা হত। আহোম রাজার সেখানে উপস্থিত থেকে এই উৎসব উপভোগ করিতেন। সেই সময় থেকে অসমে মহিষের যুদ্ধ, মোরগের যুদ্ধ ইত্যাদির প্রচলন হয়েছে বলে জানা যায়।
বিহুর দিন যুবকেরা খর দ্বারা মেজিঘড় তৈরী করে। উরুকার সবাই একত্রে ভোজন করে ও বিহুগীত গায়। উজনি অসমে মেজিঘড়কে হারলিগড় বা ভেলাঘড় বলে।
মাঘ বিহুর উরুকা দিনে নির্দিষ্ট পুকুর, খাল বা অন্য কোন জলাশয় থেকে সবাই একত্রে মাছ ধরেন। জাতি-ধর্ম-বর্ণ নির্বিশেষে সকলেই মাছ ধরে আনন্দ উপভোগ করেন। এই প্রথার মাধ্যমে সকলেরা পুকুর, খাল বা অন্য জলাশয় থেকে আহরণ করা মৎস দ্বারা রাত্রের ভোজন করেন।
উরুকার রাত্রে যুবকেরা অন্যের গৃহ থেকে শস্য, ক্ষেত থেকে ফসল চুরি করার পরম্পরা রয়েছে। চুরি করার প্রথা থাকার জন্য এই বিহুকে চোর বিহু নামেও জানা যায়।
সকালে স্নান করে মেজিতে আগুন লাগানো হয়। আগুন প্রজ্বলিত হওয়ার সময় মন্ত্র উচ্চারন করে মুগডাল, ঘি, চাউল ইত্যাদি অগ্নিতে দেওয়া হয়।
মেজিতে আগুন লাগিয়ে অগ্নিদেবকে প্রসন্ন করার জন্য নিম্নের মন্ত্রটি উচ্চারন হয়-
এরপর ভোজ-ভাত খাওয়া হয়। গুরুদেব ও ভকতদের গৃহে নিমন্ত্রণ করে নতুন ধান দিয়ে প্রস্তুত জলপান দিয়ে আশীর্বাদ নেওয়া হয়।
মাঘ বিহুকে ভোগালী অর্থাৎ ভোজনের উৎসব বলা হয়। এই বিহুর সময়ে অসমবাসীরা জলপান, পিঠা, নাড়ু ইত্যাদি প্রস্তুত করেন। তিল পিঠা মাঘ বিহুর প্রধান পিঠা। মাঘ বিহুর সময় প্রস্তুত করা বিভিন্ন পিঠার মধ্যে রয়েছে : চুঙ্গা পিঠা, ঘিলা পিঠা, সুতুলি পিঠা, হেঁচা পিঠা, ডেকা পিঠা, ভুরভুরী পিঠা ইত্যাদি। তাছাড়াও ভাজা চাউল, কোমল চাউল, চিড়া, সন্দেশ, মুড়ি, খৈ ইত্যাদি জলপানের জন্য তৈরী করা হয়।


title: ডুবনিয়াম

text: ডুবনিয়াম একটি রাসায়নিক উপাদান যার প্রতীক Db এবং পারমাণবিক সংখ্যা ১০৫। রাশিয়ার ডুবনা শহরের নামানুসারে এটার নামকরণ করা হয়, কারণ সেখানই এটার প্রথম উৎপত্তি। এটি একটি কৃত্রিম উপাদান এবং তেজস্ক্রিয়; সবচেয়ে পরিচিত স্থিতিশীল আইসোটোপ ডুবনিয়াম-২৬৮, এটির প্রায় ২৮ ঘন্টার অর্ধেক জীবন রয়েছে।


title: সর্পিল ছায়াপথ

text: সর্পিল ছায়াপথ এক ধরনের ছায়াপথ যা দেখতে চেপ্টা, ধীরে ধীরে এর চারপাশের স্ফীতি চাকতিগুলো কেন্দ্রকে কেন্দ্র করে পর্যাবৃত্তাকারে ঘুরতে থাকে।ইহার কেন্দ্রে নক্ষত্র,গ্যাস,ধূলিকণা,অন্ধকার বস্তু এবং শক্তিশালী কৃষ্ণ বিবর ধারন করে। উইলিয়া হেরসচেল ১৮শ শতাব্দীতে ছায়াপথের তালিকা তৈরি করেন।১৯৩৬ সালে এডউইন হাবল তার গবেষণায় সর্বপ্রথম সর্পিল ছায়াপথের সন্ধান মেলে "দি রিয়েলম অব নেবুলা"।". তাদের নামকরণ তাদের আকারের ভিত্তিতে করা হয়।


title: সর্পিল ছায়াপথ

text: সর্পিল ছায়াপথের উপকরণ:


title: সর্পিল ছায়াপথ

text: "সর্পিল বাহুদয়" নক্ষত্র এর কেন্দ্র হতে সৃষ্ট সর্পিল এবং নিষিদ্ধ সর্পিল ছায়াপথ।এগুলো লম্বা, চিকন সর্পিলের ন্যায় এবং এই কারনে এগুলোর নামকরণ সর্পিল ছায়াপথ।প্রাকৃতিকভাবে, বিভিন্নরকমের ছায়াপথের বাহুর উপর নির্ভর করেসর্পিল ছায়াপথের প্রকারভেদ করা হয়েছে।উদাহরণস্বরূপ এস ছি এবং এস বি সি ছায়াপথদয়ে, রয়েছে খুবই "হালকা" বাহুদ্বয়।কিন্তু এস এ এবং এস বি এ ছায়াপথে রয়েছে খুবই শক্তিশালী বাহুদয় (হাবল সিকুয়েন্সের তথ্যসূত্রানুযায়ী)। উভয়ক্ষেত্রে, সর্পিলবাহুদ্বয় অনেক নতুন এবং নীল নক্ষত্র ধারণ করে (উচ্চ ঘনত্বের ভর এবং নতুন নক্ষত্রের সৃষ্টির কারণে), যা বাহুদ্বয়কে অনেক উজ্জ্বল করে তুলেছে।


title: ক্লাইভ কাসলার

text: ক্লাইভ কাসলার (; জন্মঃ জুলাই ১৫, ১৯৩১) একজন আমেরিকান রোমাঞ্চ ঔপন্যাসিক এবং সামুদ্রিক প্রত্নতত্ত্ববিদ । তাঁর সৃষ্ট ডার্ক পিট চরিত্রের থ্রিলার উপন্যাস বিশ বারেরও বেশি সময় দ্য নিউ ইয়র্ক টাইমসের বেস্টসেলার তালিকার অন্তর্ভুক্ত হয়েছে। কাসলার আমেরিকার "ন্যাশনাল আন্ডারওয়াটার এন্ড মেরিন এজেন্সি" (NUMA)এর প্রতিষ্ঠাতা ও চেয়ারম্যান। তিনি পঞ্চাশেরও বেশি সংখ্যক বই লিখেছেন।


title: ক্লাইভ কাসলার

text: ক্লাইভ কাসলার এর বেড়ে উঠা ক্যালিফোর্নিয়া শহরে। ১৯৬৫ সাল থেকে তাঁর লিখার জগতে প্রবেশ ঘটলেও ১৯৭৩ সালে তাঁর প্রথম উপন্যাস দ্যা মেডিয়েটর কেইপার প্রকাশিত হয়। বিখ্যাত চরিত্র ডার্ক পিটকে কেন্দ্র করেই তাঁর বেশিরভাগ ফিকশন উপন্যাসের কাহিনী গড়ে উঠেছে। ডার্ক পিট সিরিজকের ভেতরে তাঁর রচনা ইনকা গোল্ড, ডীপ সিক্স,ভিক্সেন ০৩,সাহারা,আর্কটিক ড্রিফট ইত্যাদি বেশ জনপ্রিয়। বাংলাদেশি লেখক কাজী আনোয়ার হোসেন তাঁর মাসুদ রানা সিরিজের বেশ কিছু গল্প ক্লাইভ কাসলারের লিখনীর ছায়া অবলম্বনে রচনা করেছেন।


title: ক্লাইভ কাসলার

text: সর্বপ্রথম ক্লাইভ কাসলার রচিত উপন্যাস রেইজ দ্যা টাইটানিক(১৯৮০) নিয়ে একটি চলচ্চিত্র নির্মিত হয়। যা ব্যবসায়িকভাবে সফলতা লাভ করতে পারেনি। পরবর্তীতে ২০০৫ খ্রিস্টাব্দে প্যারামাউন্ট পিকচার্স ক্লাইভ কাসলারের সাহারা উপন্যাস নিয়ে আরেকটি চলচ্চিত্র মুক্তি দেয়। এতে পেনেলোপে ক্রুজ ইভা রোজাস চরিত্রে অভিনয় করেন।


title: ইঞ্চি লতা

text: ইঞ্চি লতা (বৈজ্ঞানিক নাম: Tradescantia zebrina), আগের বৈজ্ঞানিক নাম:"Zebrina pendula", হচ্ছে কমেলিনাসি পরিবারের একটি উদ্ভিদ। এটি মেক্সিকো, মধ্য আমেরিকা এবং কলম্বোর স্থানীয় প্রজাতি এবং এখন এশিয়া, আফ্রিকা, অস্ট্রেলিয়া, দক্ষিণ আমেরিকা এবং প্রশান্ত মহাসাগরীয় দ্বীপপুঞ্জে প্রাকৃতিকভাবে জন্মে।


title: ইঞ্চি লতা

text: ইঞ্চি লতাতে লাল রঙের তিন পাপড়ির ফুল হয়। ইঞ্চি গাছ ঝুলানো টবে রাখা মন্দ নয়, এতে এর পাতার নিচের দিকের সুন্দর মেরুন রঙ দৃষ্টিগোচর হয়। বীজ ছাড়া মাত্র এক ইঞ্চি কাণ্ড থেকেও এর বিস্তার ঘটতে পারে। এর কান্ড এবং পাতার স্বচ্ছ কষ বেশ এলার্জিক, তাই গ্লাভস্ ছাড়া নাড়াচাড়া করলে হাত ধুয়ে ফেলা ভাল।


title: টকা

text:
টকা () হচ্ছে অসমে প্রচলিত বাদ্যযন্ত্র সমূহের মধ্যে অতি পরিচিত বাদ্যযন্ত্র। টকা বিহুর অপরিহার্য্য বাদ্যযন্ত্র। টকার ব্যবহার সহজসুলভ। প্রাথমিক অবস্থায় হাতবাজিয়ে বিহুগান গাওয়া হত কালক্রমে হাতবাজানোর ছন্দে টকার উৎপত্তি হয়েছে। ।
সহজ নির্মাণ ও ব্যবহার প্রনালীর জন্য টকা অসমে সহজসুলভ বাদ্যযন্ত্র। অসমের গাভরু বিহুর মুখ্য বাদ্যযন্ত্র হচ্ছে টকা। সেইজন্য কোন কোন ক্ষেত্রে এই বিহু টকা বিহু নামেও পরিচিত। জেং বিহুর মুখ্য বাদ্যযন্ত্র হচ্ছে টকা, সুতুলী ও গগনা।।
টকা বাঁশ দ্বারা নির্মিত সরল যন্ত্র। অসমীয়া বাদ্যযন্ত্রে ব্যবহৃত টকার মোট তিনটি প্রকার দেখা যায় । যেমন-:


title: আরভিড কার্লসন

text: আরভিড কার্লসন একজন সুইডিশ বিজ্ঞানী। ডোপামিনের উপর তার কাজের জন্য ২০০০ সালে চিকিৎসাবিজ্ঞানে নোবেল পুরস্কার লাভ করেন।


title: আরভিড কার্লসন

text: কার্লসন ১৯২৩ সালের ২৫ জানুয়ারি সুইডেনের আপসালায় জন্মগ্রহণ করেন।


ব্ল্যাকটাউন ইন্টারন্যাশনাল স্পোর্টসপার্ক সিডনি'র উপকণ্ঠে রুটি হিল এলাকায় অবস্থিত একটি বহু ক্রীড়া উপযোগী স্টেডিয়াম। এ স্টেডিয়ামে দু'টি ক্রিকেট মাঠ রয়েছে। এছাড়াও অস্ট্রেলীয় রুলস ফুটবল, অ্যাথলেটিক্স ট্র্যাক এন্ড ফিল্ড, সফ্টবল ও বেসবল খেলা আয়োজন করা হয়। পূর্বে এ স্টেডিয়ামটি ব্ল্যাকটাউন অলিম্পিক পার্ক নামে পরিচিত ছিল।


title: ব্ল্যাকটাউন ইন্টারন্যাশনাল স্পোর্টসপার্ক

text: ২০০০ সালে অনুষ্ঠিত সিডনি অলিম্পিকে সফ্টবল ও বেসবল খেলা আয়োজনের জন্য স্টেডিয়ামটি নির্মাণ করা হয়। ২০১০ থেকে ২০১২ সালের মধ্যবর্তী সময়কালে প্রশিক্ষণ ও প্রশাসনসংক্রান্ত কাজে ব্যবহার করা হয়।


text: ২০১৮ ও ২০২২ সালের ফিফা বিশ্বকাপে আবেদনকারী স্বাগতিক দেশের অংশ হিসেবে ফুটবল খেলা আয়োজনের লক্ষ্যে অস্ট্রেলিয়ার আবেদন গ্রহণ করার লক্ষ্যে অ্যাথলেটিক্স ট্র্যাককে ফুটবল স্টেডিয়ামে উন্নীত করা হয় ও স্টেডিয়ামের নামকরণ করা হয় ব্ল্যাকটাউন স্টেডিয়াম। এর দর্শক ধারণ ক্ষমতা ৪১,০০০। প্রতিযোগিতার পরবর্তীকালে ২৬,০০০ দর্শকে নেমে আনার পরিকল্পনা করা হয়।


text: ২০১৪ সালে ওয়েস্টার্ন সিডনি ওয়ান্ডারার্স কর্তৃপক্ষ প্রশিক্ষণ ঘাঁটি, দপ্তর ও যুব একাডেমি এখানে গড়ে তোলে। কয়েক মিলিয়ন ডলার ব্যয়ে নির্মিত স্টেডিয়ামটিতে চিকিৎসা কেন্দ্রও রয়েছে।


title: অ্যালেক স্টুয়ার্ট

text: অ্যালেক জেমস স্টুয়ার্ট, ওবিই (; জন্ম: ৮ এপ্রিল, ১৯৬৩) মার্টন পার্ক এলাকায় জন্মগ্রহণকারী ইংল্যান্ডের সাবেক আন্তর্জাতিক ক্রিকেট তারকা। ইংল্যান্ড ক্রিকেট দলে ডানহাতি ব্যাটসম্যান ও উইকেট-রক্ষক ছিলেন। এছাড়াও তিনি দলের অধিনায়কত্ব করেন। ‘দ্য গফার’ ডাকনামে পরিচিত অ্যালেক স্টুয়ার্ট ইংল্যান্ড দলে সর্বাধিকসংখ্যক টেস্ট খেলায় অংশগ্রহণের গৌরব অর্জন করেন। কাউন্টি ক্রিকেটে সারে দলে প্রতিনিধিত্ব করেন তিনি।


title: অ্যালেক স্টুয়ার্ট

text: ইংল্যান্ডের সাবেক টেস্ট ক্রিকেটার মিকি স্টুয়ার্টের কনিষ্ঠ সন্তান অ্যালেক স্টুয়ার্ট টেমস নদীর উপকূলে অবস্থিত কিংসটনের টিফিন স্কুলে অধ্যয়ন করেন। ১৯৮১ সালে কাউন্টি ক্রিকেটে সারে দলের পক্ষে অভিষেক ঘটে তাঁর। আক্রমণাত্মক ভঙ্গীমার অধিকারী স্টুয়ার্ট ব্যাটিং উদ্বোধনে নামতেন ও মাঝে-মধ্যে উইকেট-রক্ষকের দায়িত্ব পালন করেন।


title: অ্যালেক স্টুয়ার্ট

text: ১৯৮৯-৯০ মৌসুমে ওয়েস্ট ইন্ডিজ সফরে অনুষ্ঠিত প্রথম টেস্টের মাধ্যমে তাঁর টেস্ট অভিষেক ঘটে। নাসের হুসেনও তাঁর সাথে অভিষিক্ত হয়েছিলেন। পরবর্তীকালে অ্যালেক স্টুয়ার্টের কাছ থেকেই অধিনায়কের দায়িত্বভার পান নাসের।


title: অ্যালেক স্টুয়ার্ট

text: খেলোয়াড়ী জীবনের শুরুতে ইংল্যান্ডের বিশেষজ্ঞ উদ্বোধনী ব্যাটসম্যান হিসেবে দায়িত্ব পান। তিনি নিয়মিত উইকেট-রক্ষক জ্যাক রাসেলের স্থলাভিষিক্ত হন। কিন্তু দলের ভারসাম্য রক্ষার্থে রাসেলকে প্রায়শঃই দলের বাইরে থাকতে হতো। ফলে ১৯৯৮ সালে আন্তর্জাতিক ক্রিকেট থেকে রাসেল অবসর নিলে তিনিই দলে স্থায়ীভাবে অবস্থান করেন।


title: অ্যালেক স্টুয়ার্ট

text: ৪ জুন, ১৯৯২ তারিখে এজবাস্টনে অনুষ্ঠিত ড্র হওয়া প্রথম টেস্টে সফরকারী পাকিস্তানের বিপক্ষে সর্বোচ্চ ১৯০ রান সংগ্রহ করেন। এ সেঞ্চুরিটি ছিল পাঁচ টেস্টের মধ্যে চতুর্থ সেঞ্চুরি। ১৯৯৪ সালে কেনসিংটন ওভালে সপ্তম ইংরেজ ক্রিকেটার হিসেবে টেস্টের উভয় ইনিংসে সেঞ্চুরি করার কৃতিত্ব অর্জন করেন। ১১৮ ও ১৪৩ রান করায় ওয়েস্ট ইন্ডিজ দল ১৯৩৫ সালের পর এ মাঠে প্রথমবারের মতো পরাজিত হয়।


title: অ্যালেক স্টুয়ার্ট

text: অধিনায়ক গ্রাহাম গুচের সহকারী হিসেবে ভারত ও শ্রীলঙ্কার বিপক্ষে ১৯৯৩ সালে চার টেস্টে নেতৃত্ব দেন। পরবর্তীতে গুচ অবসর নিলে মাইক অ্যাথারটনকে তাঁর স্থলে দলের দায়িত্বভার দেয়া হয়।


title: অ্যালেক স্টুয়ার্ট

text: ১৯৯৮ সালে অ্যাথারটন পদত্যাগ করলে অবশ্যম্ভাবী হিসেবে স্টুয়ার্টকে অধিনায়ক মনোনীত করা হয়। ৩৫ বছর বয়সে দলের অধিনায়কত্ব লাভকারী স্টুয়ার্টের অধিনায়কের মেয়াদকাল ছিল মাত্র ১২ মাস।


title: ২০০৮-এ বাংলাদেশ

text: ২০০৮-এ বাংলাদেশে সংঘটিত ঘটনাবলী।


title: ২০০৭-এ বাংলাদেশ

text: ২০০৭-এ বাংলাদেশে সংঘটিত ঘটনাবলী।albhi


title: রিচার্ড লেভি

text: রিচার্ড আর্নেস্ট লেভি (জন্ম: ১৪ জানুয়ারি, ১৯৮৮) জোহানেসবার্গে জন্মগ্রহণকারী দক্ষিণ আফ্রিকান ক্রিকেটার। ডানহাতি ব্যাটসম্যান রিচার্ড লেভি দক্ষিণ আফ্রিকা ক্রিকেট দলে প্রতিনিধিত্ব করছেন। এছাড়াও তিনি ডানহাতি মিডিয়াম বোলিংয়ে পারদর্শী। বর্তমানে তিনি ওয়েস্টার্ন প্রভিন্স, কেপ কোবরাজ ও নর্দাম্পটনশায়ার দলের পক্ষে খেলছেন।


title: রিচার্ড লেভি

text: কেপটাউনে অবস্থিত ওয়েনবার্গ বয়েজ হাইস্কুলের প্রাক্তন শিক্ষার্থী লেভি ২০০৫ সালে বিদ্যালয়ের পক্ষ থেকে ক্রিকেটে অবদান রাখায় সম্মাননা লাভ করেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে দক্ষিণ আফ্রিকা ক্রিকেট দলের অন্যতম সদস্য ছিলেন।


title: রিচার্ড লেভি

text: ১৯ ফেব্রুয়ারি, ২০১২ তারিখে হ্যামিল্টনের সেডন পার্কে স্বাগতিক নিউজিল্যান্ডের বিপক্ষে অনুষ্ঠিত টুয়েন্টি২০ আন্তর্জাতিকে অপরাজিত ১১৭* রান করে নতুন রেকর্ড গড়েন। তার এ ইনিংসে ১৩ ছক্কার মার ছিল যা নতুন রেকর্ড গড়ে। এছাড়াও তিনি ৪৫ বলে দ্রুততম সেঞ্চুরির দাবীদার। এরফলে তিনি ওয়েস্ট ইন্ডিজের ক্রিস গেইলের সাথে যৌথভাবে সর্বোচ্চ রান সংগ্রহকারীর ভূমিকায় অবতীর্ণ হন। একই সালের ২১ সেপ্টেম্বর তারিখ শ্রীলঙ্কার পাল্লেকেলেতে বাংলাদেশের বিপক্ষে ১২৩ রান করে ব্রেন্ডন ম্যাককুলামের সর্বোচ্চ রানের রেকর্ডটি নিজের করে নেন।


title: রিচার্ড লেভি

text: আন্তর্জাতিক ক্রিকেটে টিকে থাকার লড়াইয়ে ব্যস্ত লেভি স্পিন বোলিং মোকাবেলায় বেশ দূর্বল। ২০১২ সালে ইন্ডিয়ান প্রিমিয়ার লীগে মুম্বাই ইন্ডিয়ান্সের পক্ষে খেলেন। ৪ মিলিয়ন মার্কিন ডলারের বিনিময়ে মুম্বাই কর্তৃপক্ষের সাথে চুক্তিবদ্ধ হন তিনি।


title: এসিসি টুয়েন্টি২০ কাপ

text: এসিসি টুয়েন্টি২০ কাপ এশিয়ার দেশসমূহ অনুষ্ঠিত টুয়েন্টি২০ ক্রিকেট প্রতিযোগিতাবিশেষ। প্রতিযোগিতাটি এশিয়ান ক্রিকেট কাউন্সিল কর্তৃক পরিচালিত হয়। ২০০৭ সালে কুয়েতে অনুষ্ঠিত প্রথম প্রতিযোগিতায় আফগানিস্তান এবং ওমান ক্রিকেট দল যৌথভাবে শিরোপা লাভ করে। বর্তমান চ্যাম্পিয়ন দল হিসেবে রয়েছে আফগানিস্তান ক্রিকেট দল। দলটি সবচেয়ে বেশী চারবার শিরোপা জয় করেছে।


title: এসিসি টুয়েন্টি২০ কাপ

text: ২০০৭ সালের প্রতিযোগিতাটি ২৭ অক্টোবর থেকে ২ নভেম্বর, ২০০৭ তারিখ পর্যন্ত কুয়েতে অনুষ্ঠিত হয়েছিল। সর্বমোট দশটি দেশ প্রতিযোগিতায় অংশগ্রহণ করে।


title: এসিসি টুয়েন্টি২০ কাপ

text: ২০ ওভারের চূড়ান্ত খেলাটি আফগানিস্তান এবং ওমানের মধ্যে অনুষ্ঠিত হয়। কিন্তু খেলাটি টাই হওয়ায় প্রতিযোগিতার নিয়ম অনুসারে বিজয়ী নির্ধারণে বোল-আউটের সিদ্ধান্ত নেয়া হলেও পিচের অবস্থা খারাপ থাকায় তা হয়নি। ফলে উভয় দলকে যৌথভাবে চ্যাম্পিয়ন ঘোষণা করা হয়।


title: এসিসি টুয়েন্টি২০ কাপ

text: ২০১৫ সালের এসিসি প্রতিযোগিতার ৫ম আসরটি ২৫-৩০ জানুয়ারি, ২০১৫ তারিখে সংযুক্ত আরব আমিরাতে অনুষ্ঠিত হচ্ছে। প্রতিযোগিতার ফলাফলের ভিত্তিতে শীর্ষস্থানীয় দল ২০১৫ সালের আইসিসি বিশ্ব টুয়েন্টি২০ বাছাইপর্বে খেলার যোগ্যতা লাভ করবে। কিন্তু আফগানিস্তান, হংকং, নেপাল এবং সংযুক্ত আরব আমিরাত ক্রিকেট দল আন্তর্জাতিক ক্রিকেট কাউন্সিল কর্তৃক টুয়েন্টি২০ আন্তর্জাতিকের মর্যাদা লাভ করায় তারা এ প্রতিযোগিতায় অংশগ্রহণ করবে না। দলগুলো ইতোমধ্যে আয়ারল্যান্ড ও স্কটল্যান্ডে যৌথভাবে অনুষ্ঠিত ২০১৫ সালের বিশ্ব টুয়েন্টি২০ বাছাইপর্বে খেলার যোগ্যতা অর্জন করেছে। অন্যদিকে আইসিসি তথা এসিসি'র পূর্ণাঙ্গ সদস্য হবার ফলে ভারত, পাকিস্তান, শ্রীলঙ্কা ও বাংলাদেশ ক্রিকেট দল ইতোমধ্যে স্বয়ংক্রিয়ভাবে ২০১৬ সালের আইসিসি বিশ্ব টুয়েন্টি২০ প্রতিযোগিতা খেলবে।


title: তৃতীয় মহম্মদ বাহাদুর খানজী

text: তৃতীয় মহম্মদ বাহাদুর খানজী (২২শে জানুয়ারি, ১৮৫৬- ২১শে জানুয়ারি, ১৮৯২) জুনাগড় রাজ্যের নবম নবাব ছিলেন।


title: তৃতীয় মহম্মদ বাহাদুর খানজী

text: তৃতীয় মহম্মদ বাহাদুর খানজী জুনাগড় রাজ্যের অষ্টম নবাব দ্বিতীয় মহম্মদ মহবত খানজীর জ্যেষ্ঠ পুত্র ছিলেন। তাঁর মাতার নাম ছিল লাডলি বিবি। ১৮৮২ খ্রিস্টাব্দের ২৯শে সেপ্টেম্বর পিতার মৃত্যু হলে তিনি জুনাগড় রাজ্যের সিংহাসনে আসীন হন। ১৮৭৩ খ্রিস্টাব্দের মে মাসে তিনি আমীর বখতে বেগম এবং উমরাও বখতে বেগম নামক দুইজন অভিজাত মহিলাকে বিবাহ করেন। ১৮৭৪ খ্রিস্টাব্দে তিনি বালাসিনোর রাজ্যের নবাব মহম্মদ জোরাওয়ার খানজীর কন্যা দোসি বিবিকে বিবাহ করেন। ১৮৯১ খ্রিস্টাব্দের ১০ই ফেব্রুয়ারি তিনি চতুর্থবার বিবাহ করেন।


title: জার্মান সাম্রাজ্যে ইহুদিরা

text: জার্মান সাম্রাজ্যে ইহুদিরা (দ্বিতীয় রাইখ: ১৮৭১ - ১৯১৪) ছিল জনসংখ্যার মাত্র ১ শতাংশের মতো। ১৮৮০ সালের হিসেবে যেখানে সমগ্র রাইখের জনসংখ্যা ছিল মোট ৪ কোটি ৫২ লক্ষ ৩৪ হাজার ৬১ জন, তার মধ্যে ইহুদি জনসংখ্যা ছিল মাত্র ৫ লক্ষ ৬১ হাজার ৬১২ জন, অর্থাৎ মোট জনসংখ্যার মাত্র ১.২৪%। তবে সংখ্যার হিসেবে জার্মানির জনগণের এক অতি সামান্য বা নগন্য অংশ হওয়া সত্ত্বেও শিক্ষা-সংস্কৃতি, ব্যবসা-বাণিজ্য, বিজ্ঞান-গবেষণা, শিল্প ও সঙ্গীতচর্চা, প্রভৃতি জীবনের নানা ক্ষেত্রে তারা তাদের প্রতিভার ও দক্ষতার যথেষ্ট সাক্ষর রেখেছিল। শুধুমাত্র ধর্ম ছাড়া জীবনযাত্রার প্রায় আর কোনও ক্ষেত্রেই তাদের অন্য সাধারণ জার্মান নাগরিকদের সাথে তেমন কোনও পার্থক্য পরিলক্ষিত হত না। এবং বামপন্থা, যুক্তিবাদ, উদারনৈতিকতা, প্রভৃতির চর্চার উত্তরোত্তর বৃদ্ধি, সারা দেশের অর্থনৈতিক উন্নতি ও দ্রুত শিল্পায়নের ফলে ধর্মনিরপেক্ষতার চর্চা যত বাড়ছিল, সাধারণভাবে সমাজজীবনে খ্রিস্টান জার্মানদের সাথে ইহুদিদের ধর্মীয় প্রভেদের গুরুত্বও ক্রমশ কমে আসছিল। এরই ফলস্বরূপ আন্তর্ধর্মীয় বিবাহর সংখ্যাও উত্তরোত্তর বৃদ্ধি পাচ্ছিল। ইহুদিদের মধ্যেও সেইসময় জার্মান জাতীয়তাবোধের ব্যাপক প্রভাব লক্ষ্য করা যায়। মোটের উপর জার্মানির বহু-সাংস্কৃতিক সমাজজীবনের অন্যান্য সংখ্যালঘু জনগোষ্ঠী, যেমন ক্যাথলিক, পোল, ফরাসি, ডেন বা সর্বদের মতো ইহুদিরাও হয়ে উঠেছিল জার্মান সমাজজীবনেরই এক অংশ। রাষ্ট্রীয় ও সমাজজীবনের সর্বত্র তাদের সমান আইনি অধিকারও স্বীকৃত হয়েছিল। আর অর্থনৈতিক দিক থেকে তাদের কারুর কারুর সাফল্য ছিল রীতিমতো ঈর্ষনীয়।


title: জার্মান সাম্রাজ্যে ইহুদিরা

text: জার্মানিতে ইহুদিদের বসতি প্রায় দুই সহস্রাব্দ প্রাচীন। খ্রিস্টীয় প্রথম থেকে চতুর্থ শতকের মধ্যেই তারা প্রথম জার্মানিতে পদার্পন করে। প্রথম দিকে তারা নানারকম জীবিকা গ্রহণ করলেও পরের দিকে মহাজনী কারবারে তারা বিশেষভাবে যুক্ত হয়ে পড়ে। মধ্যযুগ থেকে শুরু করে আমাদের আলোচ্য সময়, অর্থাৎ দ্বিতীয় রাইখের সময়সীমা (১৮৭১-১৯১৪/১৯১৯) পর্যন্ত বারে বারে তাদের উপর নানা আক্রমণ নেমে এলেও এবং জার্মানির বৃহত্তর জনসংখ্যার এক অংশ তাদের প্রতি বিদ্বেষের মনোভাব পোষণ করলেও এই দীর্ঘ সময় জুড়ে জার্মানিতে তাদের অবস্থান ছিল একরকমের নিরবিচ্ছিন্ন। তবে কখনোই তারা জনসংখ্যার খুব একটা বড় অংশে পরিণত হয়নি। আধুনিক যুগের অগ্রগতির সাথে সাথে তাদের আলাদা গোষ্ঠী পরিচয়ের বাইরে বেরিয়ে এসে ক্রমশ জার্মানির সাধারণ সমাজ ও জাতীয়জীবনের এক অঙ্গাঙ্গী অংশে পরিণত হওয়ার একটা প্রক্রিয়াও কাজ করতে শুরু করে; দ্বিতীয় রাইখ তথা জার্মান সাম্রাজ্যের আমলে এই প্রক্রিয়া যথেষ্ট জোরদার হয়ে ওঠে। আবার একই সময় তাদের প্রতি জাতিবিদ্বেষও বাড়তে থাকে, পরবর্তীকালের নাৎসি গণহত্যা যারই ফলশ্রুতি। জার্মানিতে ইহুদিদের অবস্থানের পূর্ব ইতিহাস নিচে সংক্ষেপে আলোচনা করা হল।


title: জার্মান সাম্রাজ্যে ইহুদিরা

text: মধ্য ইউরোপের জার্মানভাষী অঞ্চলে ইহুদিদের বসবাসের ইতিহাস কম করেও ১৭০০ থেকে ২০০০ বছরের পুরনো। এমনকী রোমান সাম্রাজ্যের আমলে চতুর্থ শতকেও পশ্চিম জার্মানির বেশ কিছু রোমান উপনিবেশ, যেমন - কোলন, ট্রিয়ের, মাইনৎস, ওয়রমস, স্পাইয়ার, প্রভৃতি শহরে ইহুদি বসতির কথা আমরা জানতে পারি। ৩২১ খ্রিস্টাব্দে সম্রাট কনস্তানতাইন কোলন শহরের কর্তৃপক্ষকে একটি চিঠি লিখে জানান যে শহরের সিনেটে ইহুদি প্রতিনিধিদের অন্তর্ভুক্তিতে তাঁর সম্মতি রয়েছে। এর থেকেই বোঝা যায় সে' সময় কোলন শহরে ইতোমধ্যেই ইহুদিদের সংখ্যা অন্তত এতটাই ছিল, যে সিনেটে তাদের প্রতিনিধিত্বর প্রয়োজনিয়তা দেখা দিয়েছিল। মূলত রাইন নদীর পশ্চিম পাড় বরাবর উত্তর থেকে দক্ষিণে তাদের বসতির কথা সে'সময় জানতে পারা যায়। সে' সময় স্থানীয় জার্মান উপজাতির মানুষ ছিল খুবই অনগ্রসর ও রোমানদের প্রয়োজন অনুযায়ী বিভিন্ন কাজের পক্ষে অনুপযুক্ত। রোমান উপনিবেশগুলিতে সরকারি ও বেসরকারি স্তরে নানা ধরণের কাজ পাওয়ার সুযোগের সুবাদেই তাই এই সময় ইহুদিরা এই অঞ্চলে তাদের বসতি গড়ে তোলে। সেই সময় ইহুদিরা মূলত জমির মালিক ও ব্যবসায়ী গোষ্ঠী হিসেবে রাইন ও নিম্ন দানিয়ুব উপত্যকায় তাদের বসতি স্থাপন করেছিল। রোমান সাম্রাজ্যের সর্বত্রই তারা অন্যান্যদের সাথে সমান নাগরিক অধিকারও ভোগ করত। এখানেও তার কোনও অন্যথা ছিল না। রোম সাম্রাজ্যে তাদের ধর্মকেও একটি অনুমোদিত ধর্ম ("religio licita") বলে স্বীকার করে নেওয়া হয়েছিল। ফলে রোমের রাষ্ট্রধর্মপালনের বাধ্যবাধকতা থেকে তারা মুক্ত ছিল। তবে খোলাখুলি নিজেদের ধর্মপালনসহ কোনও কোনও ক্ষেত্রে (যেমন অ-ইহুদি দাস রাখা, প্রভৃতি) কিছু কিছু বিধিনিষেধ তাদের উপর জারি ছিল। স্থানীয় মানুষের সাথে তখন তাদের যথেষ্ট সুসম্পর্ক ছিল বলেই জানা যায়। প্রশাসনের তরফেও তাদের উপর অনেক সময়েই বিভিন্ন দায়িত্বভার অর্পন করা হয়। এমনকী আদেশপ্রদানকারী অফিসার পদেও এইসময় তাদের নিয়োগের কথা জানা যায়। তবে এই সময় রাইন নদীর পূর্ব বা দানিয়ুব নদীর উত্তর পাড়ে তাদের কোনও বসতির কথা জানা যায় না।


title: জার্মান সাম্রাজ্যে ইহুদিরা

text: রোমান সাম্রাজ্যের পতনের পরও জার্মানির এইসব সীমান্তবর্তী অঞ্চলগুলিতে ইহুদিদের বসতি বজায় থাকে। ধীরে ধীরে তারা উত্তরে ও পূর্বে দেশের আরও অভ্যন্তরেও ছড়িয়ে পড়তে শুরু করে। তবে কীভাবে তারা ধীরে ধীরে রাইন নদী ও দানিয়ুব নদী পার হয়ে পশ্চিম ও দক্ষিণ থেকে ক্রমশ দেশের অভ্যন্তরে ছড়িয়ে পড়ে, সে' সম্পর্কে এখনও বিস্তারিত গবেষণার অবকাশ রয়ে গেছে। কিন্তু যেহেতু তখনও পর্যন্ত জার্মান উপজাতিগুলির পুরোপুরি খ্রিস্ট ধর্মে ধর্মান্তকরণের প্রক্রিয়া সম্পূর্ণ হয়নি, হয়তো সেই কারণেই এই সময়ের জার্মানিতে বিভিন্ন জার্মানিক রাজ্যগুলি গির্জার দাবির কাছে নতি স্বীকার করে অন্যান্য পূর্বতন রোমান অঞ্চলগুলির মতো ইহুদিদের উপর আইনি, নাগরিক ও ধর্মীয় অধিকারের উপর নানা বিধিনিষেধ চাপাতে রাজি হয়নি। ফলে জার্মানিতে ইহুদিরা ইউরোপের অন্যান্য বহু অঞ্চলের তুলনায় সেই সময়ে অপেক্ষাকৃত স্বাধীনভাবে বসবাস করতে পারত। কিন্তু রোমান আমল থেকেই তাদের সাথে সাধারণ জার্মান অধিবাসীদের জাতি ও সংস্কৃতিগত কিছু পার্থক্য ছিল, যা এইসময়েও বজায় থেকে যায়। তারউপর সাধারণ জনগনের মধ্যে খ্রিস্ট ধর্মের প্রভাব যত বাড়তে শুরু করে, ইহুদিদের উপর নানাবিধ চাপও ততই বৃদ্ধি পেতে থাকে।


title: জার্মান সাম্রাজ্যে ইহুদিরা

text: পবিত্র রোমান সম্রাট শার্লেমাইনের আমলে (রাজত্বকাল ৭৬৮ - ৮১৪ খ্রিঃ) আমরা প্রথম জার্মানির একজন উল্লেখযোগ্য ব্যক্তি ইহুদির নাম পৃথক ভাবে জানতে পারি। সে' সময়ের আখেন শহরের অন্যতম নাম করা ইহুদি ব্যবসায়ী 'ইশাক'কে সম্রাট শার্লেমাইন আরও দু'জন অভিজাত জার্মান নাগরিকের সাথে বাগদাদে খলিফা হারুন অল রশিদের কাছে ৭৯৭ - ৮০২ খ্রিস্টাব্দে তাঁর দূত হিসেবে প্রেরণ করেছিলেন। শার্লেমাইনের দূতেদের হয়ে অনুবাদ করা ও তাদের গাইড হিসেবে কাজ করা ছিল তার দায়িত্ব। ৮০২ খ্রিস্টাব্দে ইশাক বাগদাদ থেকে খলিফার উপহার একটি হাতি নিয়ে পবিত্র রোমান সাম্রাজ্যের রাজধানী আই লা শাপেল বা আখেনে ফিরে আসে ও সম্রাটের হাতে সেই উপহার তুলে দেয়। এতদ্‌সত্ত্বেও শার্লেমাইনের রাজত্বকাল ইহুদিদের জীবনে বাস্তবে দ্বিমুখী প্রভাববিস্তার করে বলে মনে করা হয়ে থাকে। একদিকে তিনি যেমন কূটনীতির ক্ষেত্রে তাদের প্রয়োজন অনুযায়ী ব্যবহার করেন, অন্যদিকে তাঁর রাজত্বকালে সুবৃহৎ সাম্রাজ্যকে ধরে রাখার প্রয়োজনে গির্জাকেও আরও বেশি পরিমানে ব্যবহার করা শুরু হয়। গির্জার আইন রাষ্ট্র বিভিন্ন ক্ষেত্রে মেনে নিতে শুরু করলে ধার দেওয়ার ব্যবসা সংখ্যাগুরু খ্রিস্টীয় জনগণের ক্ষেত্রে নিষিদ্ধ বিবেচিত হতে শুরু করে। ফলে মহাজনী কারবার একচেটিয়াভাবে ইহুদিদের করায়ত্ত্ব হয়ে পড়ে। দেশের বেশিরভাগ মানুষের সাথে ইহুদিদের সম্পর্কের ক্ষেত্রেও শীঘ্রই এর প্রভাব পড়তে শুরু করে। ব্যবহারিক প্রয়োজনে মানুষ তাদের খোঁজ করলেও, তাদের কারবারের প্রতি একই সাথে একধরনের অশ্রদ্ধার মনোভাবও প্রশ্রয় পেতে থাকে। পবিত্র রোমান সাম্রাজ্যের পরবর্তী শাসক সম্রাট প্রথম লুইসের আমলে ৮২৫ খ্রিস্টাব্দে ইহুদিদের যেমন একদিকে বেশ কিছু বিশেষ সুবিধে দেওয়া হয়, অন্যদিকে বোহেমিয়া ও স্পেনের মধ্যে তাদের দ্বারা পরিচালিত দাসব্যবসাকেও বেশ কিছু নিয়মনীতির প্রচলন করে রাষ্ট্রীয় নজরদারির মধ্যে আনা হয়। সম্রাট কর্তৃক ইহুদিদের এইসব বিশেষ অধিকারের স্বীকৃতি লিয়ঁর আর্চবিশপ আজোবেয়ারকে এতটাই ক্ষিপ্ত করে তোলে যে তিনি তাদের "filii diaboli" বা 'শয়তানের বংশধর' বলে আক্রমণ করেন।


title: জার্মান সাম্রাজ্যে ইহুদিরা

text:
রাইন উপত্যকা ও জার্মানির দক্ষিণ অংশ হিব্রু ভাষায় আশকেনাস নামে পরিচিত ছিল। পরবর্তীকালে এই শব্দটির দ্বারা সমগ্র জার্মানিকেই বোঝানো হতে শুরু করে। বিখ্যাত অস্ট্রীয় সাংবাদিক ও লেখক আর্তুর কোয়েস্টলারের তত্ত্ব অনুযায়ী মধ্যযুগ থেকেই জার্মানি তথা পূর্ব ইউরোপে বসবাসকারী যে আশকেনাস ইহুদিদের কথা জানতে পারা যায়, তারা জাতিগতভাবে ইজরায়েলীয় ছিল না। বরং তুর্ক জাতিগোষ্ঠীভুক্ত কাজারদের সাথে তাদের মিল যথেষ্ট। অষ্টম -
নবম শতাব্দীতে তারা ইহুদি ধর্ম গ্রহণ করে ও মধ্য-পূর্ব ইউরোপে এসে তাদের বসতি স্থাপন করে। কিন্তু এই তত্ত্ব নিয়ে বিতর্কের অবকাশ রয়েছে। অন্য কিছু বিশেষজ্ঞের মতে - কিয়েভের গ্র্যান্ড প্রিন্স প্রথম সিয়াতোস্লাভের (৯৪২ - ৯৭২ খ্রিস্টাব্দ) হাতে কাজার সাম্রাজ্যের পতন ঘটলে অবশ্যই কিছু পরিমাণে কাজার জনগোষ্ঠীর মানুষ মধ্য-পুর্ব ইউরোপে পালিয়ে এসে বসতি স্থাপন করে; সেখানে তাদের সাথে আশকানাজ ইহুদিদের মিলমিশও হয়। কিন্তু তাদের সংখ্যা কখনই তেমন উল্লেখযোগ্য কিছু ছিল না। জিনগত সাদৃশ্য বিচার করলেও দেখা যায় আশকানাজ ইহুদি জনগোষ্ঠীর মানুষের সাথে বর্তমানের নিকট প্রাচ্যের অধিবাসীদেরই বেশি মিল। অর্থাৎ, এদের এক বড় অংশই ব্যবসাবাণিজ্য বা অন্য কোনও কারণে নিকট প্রাচ্য থেকে এসে এই অঞ্চলে বসবাস করতে শুরু করে ও পরবর্তীকালে এখানেই থেকে যায়।


title: জার্মান সাম্রাজ্যে ইহুদিরা

text: ১০ ও ১১ শতাব্দীতে জার্মানিতে ইহুদিদের সংখ্যা যথেষ্ট বৃদ্ধি পায়। দশম শতাব্দীতে যেখানে জার্মানিতে ইহুদিদের সংখ্যা ছিল ৫০০০'এর কাছাকাছি, একাদশ শতাব্দীতে তা বৃদ্ধি পেয়ে দাঁড়ায় প্রায় ২০,০০০। এইসময় ইতালি ও দক্ষিণ ফ্রান্স থেকে বহু ইহুদি ব্যবসায়ী রাইন নদী তীরবর্তী শহরগুলিতে এসে বসবাস শুরু করে। এখানে এইসময় তাদের শিক্ষা সংস্কৃতি ও ব্যবসা বাণিজ্যের যথেষ্ট বিকাশ ঘটে। দশম শতাব্দীর শেষের দিক থেকে তারা আরও পূর্বদিকে ছড়িয়ে পড়তে শুরু করে এবং মাগডেবুর্গ, মেরসেবুর্গ প্রভৃতি পূর্ব জার্মান শহরেও বসতিস্থাপন করে। সব মিলিয়ে বলা যায়, পবিত্র রোমান সাম্রাজ্যের অটোনীয় (৯১৯ - ১০২৪ খ্রিস্টাব্দ) ও সালিয়ের বংশের (১০২৪ - ১১২৫ খ্রিস্টাব্দ) সম্রাটদের আমলে ইহুদি ব্যবসায়ীরা যথেষ্টই সুযোগসুবিধা লাভ করেছিল। ব্যবসাবাণিজ্যে তাদের দক্ষতাকে শাসকরাও ব্যবহার করত।


title: জার্মান সাম্রাজ্যে ইহুদিরা

text: রাইন নদী তীরবর্তী ওয়র্মস, স্পাইয়ার, প্রভৃতি শহর, রাইন উপত্যকারই আরেক গুরুত্বপূর্ণ শহর মাইনৎস, দক্ষিণে দানিউব নদী তীরবর্তী শহর রেগেনসবুর্গ, প্রভৃতিস্থান এইসময় ইহুদিদের মধ্যে জ্ঞানচর্চার কেন্দ্র হিসেবে বিকাশ লাভ করে। এর মধ্যে স্পাইয়ার, ওয়র্মস ও মাইনৎস শহর একত্রে "শুম শহরমণ্ডলী" ("SchUM") বলে খ্যাত ছিল। হিব্রু ভাষায় শহরগুলির নামের আদ্যাক্ষরগুলি নিয়ে এই "শুম" শব্দটি গড়ে উঠেছিল। মধ্যযুগে ইহুদিদের জ্ঞানচর্চার প্রধান কেন্দ্র হিসেবেই এই শুম শহরমণ্ডলীর খ্যাতি চারিদিকে ছড়িয়ে পড়েছিল। মাইনৎস শহরের ইতিহাস থেকেও আমরা জানতে পারি যে ৯০০ খ্রিস্টাব্দ নাগাদ সময় থেকেই এই শহর মধ্য ইউরোপে ব্যবসাবাণিজ্যের এক অন্যতম কেন্দ্র হিসেবে বিকাশ লাভ করতে শুরু করে। এই সময় ও তার পরবর্তী ৪০০ বছর, শহরের সমৃদ্ধ ব্যবসা বাণিজ্য দ্বারা আকৃষ্ট হয়ে অনেক ইহুদি ব্যবসায়ীই এখানে বসতি স্থাপন করে; তাদের সাথে সাথে এখানে এসে জড়ো হন বিভিন্ন ইহুদি রাব্বি ও পণ্ডিতগণ। তাঁদের শিক্ষা পাণ্ডিত্য সংলাপ ও সিদ্ধান্তের খ্যাতি এক সময় এতটাই ছড়িয়ে পড়ে যে ইহুদি জ্ঞানচর্চার কেন্দ্র হিসেবে মাইনৎস ও পার্শ্ববর্তী রাইনতীরবর্তী শহরগুলির গুরুত্ব বাগদাদকেও ছাপিয়ে যায়। আশকেনাস বা জার্মান ইহুদিদের প্রধান কেন্দ্রই হয়ে ওঠে মাইনৎস, ব্যাবিলনের প্রভাব কাটিয়ে উঠে স্বতন্ত্র পথে শুরু হয় তাদের বিকাশ। সুবিখ্যাত ইহুদি পণ্ডিত গেরশম বেন জুডা (৯৬০ - ১০৪০) দশম শতাব্দীতেই "মাগেনৎসায়" (মাইনৎস শহরের হিব্রু নাম) একটি ইয়েশিভা বা ইহুদি ধর্মচর্চার বিদ্যালয় প্রতিষ্ঠা করেন। এই বিদ্যালয়ের খ্যাতিতে আকৃষ্ট হয় সারা মধ্য ও পশ্চিম ইউরোপের ইহুদি পণ্ডিতরা। বিখ্যাত পণ্ডিত ও বাইবেলবিদ ফ্রান্সের ত্রোয়ার রশিও (১০৪০ - ১১০৫) এই বিদ্যালয়েরই ছাত্র ছিলেন। চতুর্দশ শতাব্দীর মধ্যভাগে এই শহর মধ্য ইউরোপের ইহুদিদের সবচেয়ে বড় বাসস্থল রূপে পরিগণিত হত। তখন এখানে ইহুদি জনসংখ্যা ছিল প্রায় ৬০০০।


title: অ্যাবোটাবাদ

text:
অ্যাবোটাবাদ () পাকিস্তানের একটি শহর। শহরটি উত্তর পাকিস্তানের খাইবার পাখতুনখোয়া প্রদেশের হাজারা অঞ্চলে অবস্থিত।
ওরাশ উপত্যকায় অবস্থিত শহরটি রাজধানী ইসলামাবাদ হতে উত্তর, রাওয়ালপিন্ডি হতে উত্তর এবং পেশাওয়ার হতে উত্তরপূর্বে অবস্থিত। শহরটি অ্যাবোটাবাদ জেলার রাজধানী এবং সমুদ্রপৃষ্ঠ হতে উচ্চতা প্রায় । আজাদ কাশ্মীর অ্যাবোটাবাদের পূর্বে অবস্থিত। পাকিস্তান জুড়ে শহরটি তার মনোরম আবহাওয়া, উচ্চমানের শিক্ষা প্রতিষ্ঠান এবং সামরিক স্থাপনার জন্য পরিচিত। এখানকার জনপ্রিয় হিল স্টেশন প্রতিবছর হাজার হাজার পর্যটক আকর্ষণ করে।


title: অ্যাবোটাবাদ

text: ব্রিটিশ শাসন আমলে অ্যাবোটাবাদ শহরটি ব্রিটিশ ভারতের হাজারা জেলার সদরদপ্তর ছিলো। পাঞ্জাব অঞ্চল দখলের পর মেজর জেমস অ্যাবোট ১৮৫৩ সালের জানুয়ারিতে অ্যাবোটাবাদ জেলা এবং শহর প্রতিষ্ঠা করেন এবং তার নামেই শহরটির নামকরণ করা হয়।


title: অ্যাবোটাবাদ

text: শহরটি সম্পূর্ণরুপে চারদিকে সারবান পাহাড় দিয়ে বেষ্টিত, যা থেকে বাসিন্দা ও পর্যটকরা অঞ্চল এবং শহরের দৃশ্য দেখতে পারে। অ্যাবোটাবাদের দক্ষিণ দিকে ডোর নদী হারনোল নগরের মধ্যে দিয়ে প্রবাহিত, অবশেষে অ্যাবোটাবাদের পশ্চিমে তারবেলা ড্যামে উপনীত। পার্শ্ববর্তী জেলাগুলো হল উত্তর দিকে মানশেরা, পূর্ব দিকে মুজাফফরাবাদ, পশ্চিমে হরিপুর এবং দক্ষিণে ইসলামাবাদ রাজধানী এলাকা।


title: অ্যাবোটাবাদ

text:
অ্যাবোটাবাদের জলবায়ু আর্দ্র প্রায় গ্রীষ্মমন্ডলীয়, বসন্তকাল ও শরৎকালের সময় তাপমাত্রা হালকা উষ্ণ, জুন ও জুলাইয়ের সময় তাপমাত্রা গরম এবং শীতকালে তাপমাত্রা হালকা ঠান্ডা থাকে। তাপমাত্রা ৩৮°সে পর্যন্ত বৃদ্ধি পায় মধ্য-গ্রীষ্মকালে এবং তাপমাত্রা -৫°সে এর নিচে যখন পতিত হয় তখন চরম ঠান্ডা ডিসেম্বর ও জানুয়ারিতে মাঝে মাঝে তুষারপাত ঘটে, যদিও এটি বিরল, যখন বর্ষাকালে ভারী বৃষ্টিপাত হয় জুলাই থেকে সেপ্টেম্বর পর্যন্ত শহরটির নিম্নাঞ্চলে বন্যা হয়।
অ্যাবোটাবাদ হাজারা বিভাগ ও অ্যাবোটাবাদ জেলার সদরদপ্তর। জেলা নাজিম, কমিশনার, পুলিশের ডেপুটি ইন্সপেক্টর জেনারেল এবং বন রক্ষক সবাই অ্যাবোটাবাদে থাকেন। শহরটি এলাকা, নগর, কলোনি এবং উপকন্ঠে বিভক্ত।


title: অ্যাবোটাবাদ

text: অ্যাবোটাবাদের অর্থনীতি পর্যটনের উপর নির্ভরশীল।


title: অ্যাবোটাবাদ

text: অ্যাবোটাবাদে ইলেক্ট্রনিক ও প্রিন্ট মিডিয়া সক্রিয়ভাবে ভূমিকা রাখছে। ক্যাবল নেট হাজারা ঐ অঞ্চলের বৃহত্তম ক্যাবল অপারেটর, পাকিস্তানি চ্যানেলগুলি জনসাধারণের নিকট প্রদান করছে। ক্যায় টু টিভি (Kay 2 TV) ঐ এলাকার হিন্দকো চ্যানেল।


title: অ্যাবোটাবাদ

text: অ্যাবোটাবাদে দৈনিক পত্রিকা প্রকাশিত হয়। কিছু পত্রিকা হচ্ছে "রোজনামা আজ", "রোজনামা শামাল", "ক্যায় টু টাইমস", "রোজনামা পাইন", "সাপ্তাহিক মানজার" এবং হিন্দকো পত্রিকা "চাইতা"। একটি স্থানীয় পত্রিকা "দৈনিক মাহাসিব" ১৯৯৭ সাল থেকে প্রকাশিত হয়।


title: অ্যাবোটাবাদ

text: অ্যাবোটাবাদ ফ্যালকনস অ্যাবোটাবাদের পেশাদারী ক্রিকেট দল যা জাতীয় টি২০ এবং লিস্ট এ ক্রিকেট টুর্নামেন্ট খেলছে। ক্রিকেট বাদে, ফিল্ড হকি ও টাএকওনডো অন্যান্য জনপ্রিয় খেলা। শহরের খেলাধুলার সুবিধা সমূহ:


title: মহম্মদ রসুল খানজী

text: মহম্মদ রসুল খানজী (৩০শে জুলাই, ১৮৫৮- ২২শে জানুয়ারি, ১৯১১) জুনাগড় রাজ্যের দশম নবাব ছিলেন।


title: মহম্মদ রসুল খানজী

text: মহম্মদ রসুল খানজী জুনাগড় রাজ্যের অষ্টম নবাব দ্বিতীয় মহম্মদ মহবত খানজীর মধ্যম পুত্র ছিলেন। তাঁর মাতার নাম ছিল নূর বিবি। ১৮৯২ খ্রিস্টাব্দের ২১শে জানুয়ারি জ্যেষ্ঠ ভ্রাতা তৃতীয় মহম্মদ বাহাদুর খানজীর মৃত্যু হলে তিনি জুনাগড় রাজ্যের সিংহাসনে আসীন হন। তিনি রাজ্যে রেলপথ ও চিকিৎসালয় স্থাপনে এবং শিক্ষা প্রতিষ্ঠানগুলির সম্প্রসারণে উল্লেখযোগ্য ভূমিকা গ্রহণ করেছিলেন। ১৯০৩ খ্রিস্টাব্দে তিনি দিল্লি দরবার স্বর্ণপদক লাভ করেন। তাঁর পত্নী আয়েশা বিবির গর্ভে তিনি শের জমান খানজী, শের জুমা খানজী, মহম্মদ রসুল খানজী ও তৃতীয় মহম্মদ মহবত খানজী নামক চারজন পুত্র এবং শোভন বখতে এবং লাল বখতে নামক দুই কন্যা সন্তানের জন্ম দেন।


title: সিমলা সম্মেলন

text: সিমলা সম্মেলন () ছিল ১৯৪৫ সালের এক ঐতিহাসিক সম্মেলন যা তৎকালীন ভাইসরয় এবং ভারতের প্রধান রাজনৈতিক দলগুলোর মধ্যে সংঘটিত হয়েছিল। ভারতের আত্মশাসনের জন্য করা ওয়াভেল প্রকল্পের সম্মতি ও অনুমোদনের মাধ্যমে আত্মশাসনের রাজনৈতিক চুক্তিপত্র করার জন্যেই এই সম্মেলনের আহ্বান করা হয়েছিল, যা পৃথকভাবে মুসলিমদেরকে প্রতিনিধিত্ব করার সুযোগ দেবে এবং যে সম্প্রদায় যেখানে সংখ্যাগুরু, সেখানে তাদের ক্ষমতা সীমিত করা হবে।


title: সিমলা সম্মেলন

text: কিন্তু, মুসলিম প্রতিনিধি বাছাইয়ের ক্ষেত্রে আলোচনা স্থগিত করা হল। ভারতীয় মুসলিমদের প্রতিনিধি হবে কেবলমাত্র নিখিল ভারত মুসলিম লীগ - এই উদ্দেশ্যে, তারা ভারতীয় জাতীয় কংগ্রেস মুসলিম প্রতিনিধিদের বাছাই করবে এমন ধরনের পরিকল্পনাকে সম্পূর্ণরূপে বাদ দেন। এটি পুরো সম্মেলনকেই অর্থহীন করে তোলে, এবং হয়ত সেই সাথে এক-স্বাধীন ভারত হবার শেষ সুযোগকেও বাতিল করে দেয়। তাই এর পরের বছরে যখন ভারতীয় জাতীয় কংগ্রেস এবং নিখিল ভারত মুসলিম লীগ কেবিনেট মিশনে যোগ দেয়, মুসলিম লীগের জিন্নাহর ব্রিটিশ পরিকল্পনার অনুমোদনের প্রতি কংগ্রেস বিরোধপূর্ণ মনোভাব দেখায়।


title: সিমলা সম্মেলন

text: ১৪ই জুন, ১৯৪৫ সালে লর্ড নতুন পরিকল্পনা করেন যা নিম্নোক্ত প্রকল্প নিয়ে গঠিত হয়: কেন্দ্রে এক নতুন কার্যনির্বাহী পরিষদ গঠিত হবে যাতে ভাইসরয় এবং কমান্ডার ইন চিফ বাদে সবাই ভারতীয় থাকবে। নতুন স্থায়ী সংবিধানের সম্মতি ও সেই অনুযায়ী কাজ করার ও আগ পর্যন্ত এই কার্যনির্বাহী পরিষদই দায়িত্বে ছিল। প্রতিরক্ষা ছাড়া সকল পোর্টফোলিও ভারতীয় সদস্য দ্বারা গৃহীত হবে।


আমেরিকান ইন্টারন্যাশনাল ইউনিভার্সিটি-বাংলাদেশ (এআইইউবি) (), বাংলাদেশের একটি বেসরকারি বিশ্ববিদ্যালয়। এটি রাজধানী ঢাকার কুরিল এলাকায় অবস্থিত। এটি প্রতিষ্ঠিত হয় ১৯৯৪ সালে। স্প্রিং সেমিস্টার ২০১১-২০১২ এর হিসাব অণুযায়ী এই বিশ্ববিদ্যালয়ে ১০০০০ এর বেশি ছাত্র/ছাত্রী পড়াশোনা করছেন। প্রধানত প্রকৌশল ও ব্যাবসায় শিক্ষা শাখায় মোট ৪টি অনুষদ থেকে স্নাতক এবং ষনাতকোত্তর ডিগ্রি দেয়া হয়।


বিশ্ববিদ্যালয়টি ১৯৯৪ সালে ড. আনোয়ারুল আবেদীন এবং ফিলিপাইনের আমা গ্রুপ অফ কোম্পানিজ যৌথ বিনিয়োগে 'প্রাইভেট ইউনিভার্সিটি অ্যাক্ট, ১৯৯২' এর অধীনে প্রতিষ্ঠিত করেন। পরবর্তিতে 'আমা গ্রুপ' (AMA Group of Companies) অংশিদারিত্ব ছেড়ে দিলে বিশ্ববিদ্যালয়টির নাম আমা ইন্টারন্যাশনাল ইউনিভার্সিটি-বাংলাদেশ থেকে আমেরিকান ইন্টারন্যাশনাল ইউনিভার্সিটি-বাংলাদেশ (এআইইউবি) হয়।


title: আমেরিকান ইন্টারন্যাশনাল ইউনিভার্সিটি-বাংলাদেশ

text:
বিশ্ববিদ্যালয়টি ঢাকার কুরিলে (কুরাতলী রোড) অবস্থিত। প্রায় ৩০ একর জমির উপরে বিশ্ববিদ্যালয়টির স্থায়ী ক্যাম্পাস অবস্থিত। প্রায় ১,৩০০,০০০ বর্গফুট এলাকা জুড়ে ক্যাম্পাসের বিভিন্ন ভবন রয়েছে। বিভিন্ন ভবনে বিভিন্ন অণুষদ ও বিভিন্ন বিভাগ অবস্থিত।বর্তমানে বিশ্ববিদ্যালয়ে ৪ টি অণুষদের অধিনে ১৫ টি বিভাগ রয়েছে। এগুলো হল -
বিশ্ববিদ্যালয়টি ইঞ্জিনিয়ারিং এর জন্য একটি আদর্শ বিশ্ববিদ্যালয়। উক্ত বিশ্ববিদ্যালয় তে নিম্নে উল্লেখিত ল্যাবসমূহ রয়েছে।


text: বিশ্ববিদ্যালয়ের ক্যাম্পাস ১ ও ৫ এর নিচতলাতে বিশ্ববিদ্যালয়ের লাইব্রেরি অবস্থিত। এখানে শীতাতপ নিয়ন্ত্রিত পরিবেশে একসাথে ৫০০ জনেরও বেশি ছাত্রের পড়ার ব্যবস্থা আছে। এ আই ইউ বি লাইব্রেরিতে রেফারেন্স ও জার্নালের একটি বিশাল সংগ্রহ রয়েছে। বর্তমানে লাইব্রেরিতে প্রায় ২৯,২৩১টি বিভিন্ন বিষয় এর উপর বই এবং ১৩২ টি অনলাইন জার্নাল রয়েছে। এছাড়াও লাইব্রেরিতে বিভিন্ন বিষয়ের উপর ৯১২ টি ভিডিও সিডির সংগ্রহ রয়েছে। লাইব্রেরী পরিচালনার জন্য এবং ব্যবহারকারীদের সুবিধার জন্য একটি কেন্দ্রীয় সফটওয়্যার সিস্টেম রয়েছে।


text: নানা অণুষ্ঠান আয়োজন এর জন্য বিশ্ববিদ্যালয়ের একটি গোছানো মিলনায়তন আছে। মিলনায়তনে ২১০ জনের জন্য আসন এর ব্যবস্থা আছে।এতে শীতাতপ নিয়ন্ত্রক সহ আধুনিক সকল সুযোগ সুবিধা বিদ্যমান।


text: বিশ্ববিদ্যালয় থেকে এই পর্যন্ত ১৭টি সমাবর্তনে ২২১৩৫ জন স্নাতক ডিগ্রি লাভ করেছে।


text: বিশ্ববিদ্যালয়তে সহ-শিক্ষা কার্যক্রম এর অংশ হিসেবে বেশ কিছু ক্লাব এবং সংগঠন রয়েছে। সেগুলো হল -এআইউবি এর সাথে বিশ্বের বিভিন্ন দেশের বিশ্ববিদ্যালয় এবং সংস্থা এর সাথে সম্পর্ক এবং এফিলিয়েশন রয়েছে।


text: এছাড়াও, এআইউবি নিম্নলিখিত সংগঠনসমূহের সদস্যপদ লাভ করেছে -


title: পূর্বাচল

text: পূর্বাচল বা পূর্বাচল প্রদেশ উত্তর-পূর্ব ভারতের একটি প্রস্তাবিত রাজ্যের নাম। ভারত বিভাগের পর অসমের বাঙালি নেতৃবৃন্দ অসমের অ-অসমীয়া ভাষাভাষি অঞ্চলগুলো নিয়ে একটি পৃথক রাজ্যের পরিকল্পনা করেন। ১৯৪৮ সালে প্রথমবার পূর্বাচলের প্রস্তাব পেশ করা হয়। ১৯৫৪ সালে কাছাড় রাজ্য পুনর্গঠন কমিটির পক্ষ থেকে পুনরায় পূর্বাচলের প্রস্তাব পেশ করা হয় রাজ্য পুনর্গঠন কমিশনের কাছে। প্রস্তাবিত পূর্বাচল রাজ্য প্রাথমিকভাবে অসমের কিছু পাহাড়ি ও সমতল জেলা, কিছু সীমান্ত অঞ্চল এবং দুই দেশীয় রাজ্য মণিপুর ও ত্রিপুরা নিয়ে গঠিত হওয়ার কথা ছিল।


title: পূর্বাচল

text: স্বাধীনতা ও অসম বিভাগের পর, অসমের বাঙালি হিন্দু নেতৃত্ব অসমে বাঙালিদের প্রতি পক্ষপাতমূলক আচরণের আশঙ্কা করে উত্তর-পূর্ব ভারতে একটি সংযুক্ত সীমান্ত প্রদেশের প্র্স্তাব উত্থাপন করেন। সিলেট ও পূর্ববঙ্গের অন্যান্য জেলা থেকে আগত বাঙালি হিন্দু উদ্বাস্তুদের পুনর্বাসনের প্রসঙ্গে সংযুক্ত সীমান্ত প্রদেশের দাবী জনপ্রিয় হতে থাকে। অধ্যাপক যোগেন্দ্র কুমার চৌধুরী শিলঙসহ খাসি পার্বত্য জেলা, জয়ন্তিয়া পার্বত্য জেলা, গারো পার্বত্য জেলা, লুসাই পার্বত্য জেলা, নাগা পার্বত্য জেলা, মিকির পার্বত্য জেলা, করিমগঞ্জসহ কাছাড় জেলা, নওগাঁ জেলা ও শিবসাগর জেলার কিয়দংশ (বরপাথর ও সরুপাথর মৌজা ব্যতীত), সাদিয়া, বালিপাড়া, তিরাপ ও লখিমপুর সীমান্ত অঞ্চলসমূহের পূর্বাচলভূক্তি দাবী করেন। এছাড়াও তিনি তিন দেশীয় রাজ্য মণিপুর, ত্রিপুরা ও কোচ বিহার এবং গোয়ালপাড়া জেলার পূর্বাচলভূক্তি দাবী করেন। দেশীয় রাজ্যগুলোর প্রসঙ্গে তার যুক্তি ছিল এই যে অর্থনৈতিক কারণে যেহেতু কোনো রাজ্যকেই এককভাবে ভারতের প্রদেশ হিসেবে স্বীকৃতি দেওয়া সম্ভব নয় এবং ভৌগোলিকভাবে সন্নিহিত না হওয়ার কারণে যেহেতু তাদের মধ্যে সংযুক্তিকরণও সম্ভব নয়, তাদের পক্ষে পূর্বাচল প্রদেশের অন্তর্গত হওয়াই শ্রেয়।


title: পূর্বাচল

text: মণিপুরের নেতৃস্থানীয়দের মধ্যে অধিকাংশই মণিপুর রাজ্যের প্রস্তাবিত অসমভুক্তি নিয়ে চিন্তিত ছিলেন। তারা মনে করতেন মণিপুর অসমের অন্তর্গত হলে মণিপুরী ভাষা, সংস্কৃতি ও পরিচয় তীব্র সংকটের মুখে পড়বে। সেই কথা মাথায় রেখে মণিপুরী নেতৃত্ব প্রথম দিকে পূর্বাচল প্র্স্তাবে সমর্থন জানান। কিন্তু পরবর্তীকালে, মণিপুরের সমস্ত রাজনৈতিক দল এই প্রস্তাবের বিরোধিতা করে। মেইতেই নেতৃবৃন্দ মনে করেন প্র্স্তাবিত পূর্বাচল রাজ্যে কাছাড় ও ত্রিপুরার বাঙালিরাই হবে নিয়ন্ত্রক। মেইতেই জাতীয় পরিচয় এতে অস্তিত্ব সংকটে পড়বে। ২১ সেপ্টেম্বর হিজাম ইরাবত সিংহের নেতৃত্বে মণিপুর কৃষক সভা ও মণিপুর সোশালিস্ট পার্টি যৌথভাবে পুর্বাচল প্রস্তাবের বিরোধিতার ডাক দেয়। পূর্বাচলের প্রস্তাবের বিরোধীদের মণিপুর রাজ্য পুলিশ সভাস্থলে যেতে বাধা দিলে তারা একজন পুলিশকে হত্যা করে। মণিপুর রাজ্য পরিষদ মণিপুর কৃষক সভা ও মণিপুর সোশালিস্ট পার্টিকে বেআইনি ঘোষণা করে ও ইরাবত সিংহের বিরুদ্ধে গ্রেপ্তারি পরোয়ানা জারি করে। ইরাবত সিংহ ব্রহ্মদেশে পালিয়ে যান। কেন্দ্রও পূর্বাচল প্রস্তাবকে অবাস্তব মনে করে। পূর্বাচলের পরিবর্তে মণিপুরকে অন্যান্য দেশীয় রাজ্যের মতোই চুক্তির মাধ্যমে ভারতভূক্তির উপর জোর দেয়। ইরাবত পলায়ন করায় পূর্বাচল বিরোধী আন্দোলনও স্তিমিত হয়ে পড়ে।


title: পূর্বাচল

text: ১৯৫৪ সালে কাছাড় রাজ্য পুনর্গঠন কমিটির পক্ষ থেকে পূর্বাচলের প্র্স্তাব দেওয়া হয় রাজ্য পুনর্গঠন কমিশনকে। তাদের দাবী ছিল পূর্বাচল রাজ্যের মাধ্যমে অসমের সমস্ত অ-অসমীয়াভাষী জাতিগোষ্ঠীর বঞ্চনার ইতি ঘটবে। পূর্বাচলের দ্বিতীয় প্রস্তাবও গৃহীত হয়নি। পূর্বাচলের দাবী পূরণ না হলেও কাছাড়ের বাঙালিরা অসম সরকারের ভাষা নীতির বিরুদ্ধে আন্দোলন চালিয়ে যেতে থাকেন যা পরবর্তীকালে ১৯৬১ সালের ভাষা আন্দোলনে চূড়ান্ত রূপ ধারণ করে।


title: পাদশাহনামা

text: পাদশাহনামা () (Chronicle of the Emperor) হল মুঘল সম্রাট শাহজাহানের সময়কার সরকারি লিখিত চিত্রায়িত ইতিহাস। এর অধিকাংশ গুরুত্বপূর্ণ রচনাগুলো দুইখন্ডে আবদুল হামিদ লাহোরির রচিত।


title: পাদশাহনামা

text: শাহজাহান তার শাসনামলের অষ্টম বছরে তার শাসনামল নিয়ে মুহাম্মদ আমিন কাজভিনিকে সরকারিভাবে ইতিহাস রচনা করতে বলেন। কাজভিনি ১৬৩৬ সালে "পাদশাহনামা" রচনা সমাপ্ত করেন। এতে শাহজাহানের শাসনের প্রথম দশ চান্দ্রবছরের বিবরণ রয়েছে।


title: পাদশাহনামা

text: জালালউদ্দিন তাবাতাবায়ি আরেকটি "পাদশাহমানা" লিখেছেন। কিন্তু তাতে শুধু পঞ্চম থেকে অষ্টম অর্থাৎ চার বছরের বিবরণ রয়েছে। পরে আবদুল হামিদ লাহোরিকে এ দায়িত্ব দেয়া হয়। তিনি দুই খন্ডে তা সমাপ্ত করেন। প্রথম খন্ড কাজভিনির কাজের উপর ভিত্তি করে রচিত হয়েছে, তবে বিস্তারিত আকারে। দ্বিতীয় খন্ডে শাহজাহানের পরের দশ চান্দ্রবছরের বিবরণ লিপিবদ্ধ হয়। এটি তিনি ১৬৪৮ সালে শেষ করেন। লাহোরি ১৬৫৪ সালে মারা যান। লাহোরির এক ছাত্র মুহাম্মদ ওয়ারিসকে শাহজাহানের বাকি জীবন লিপিবদ্ধ করে তা সম্পূর্ণ করার দায়িত্ব দেয়া হয়। তিনি এটি ১৬৫৬ সালে সমাপ্ত করেন। তার কর্ম এশিয়াটিক সোসাইটি কর্তৃক লাহোরির "পাদশাহনামার" তৃতীয় খন্ড রূপে প্রকাশিত হয়।


title: পাদশাহনামা

text: এই রচনাগুলো শাহজাহানের শাসনামল সম্পর্কে জানার গুরুত্বপূর্ণ সূত্র। এর পান্ডুলিপিতে অঙ্কিত চিত্রগুলো বিয়ে ও অন্যান্য কার্যকলাপের মাধ্যমে শাহজাহানের দরবারের অবস্থা তুলে ধরে।


title: পাদশাহনামা

text: ১৭৯৯ সালে আওধের নবাব তৃতীয় জর্জকে "পাদশাহনামা" পাঠান। বর্তমানে উইন্ডসর দুর্গের রাজকীয় লাইব্রেরীতে লাহোরির "পাদশাহনামা" এর রাজকীয় চিত্রায়িত পান্ডুলিপি সংরক্ষিত আছে। কাজভিনি ও ওয়ারিসের পান্ডুলিপি ব্রিটিশ লাইব্রেরীতে সংরক্ষিত আছে। এছাড়া ভারতের পাটনার খোদা বখশ অরিয়েন্টাল লাইব্রেরীতে একটি পান্ডুলিপি রয়েছে।


title: ভারতে জুনাগড়ের অন্তর্ভুক্তি

text: ভারতে জুনাগড়ের অন্তর্ভুক্তি বলতে ১৯৪৭ খ্রিস্টাব্দের ৯ই নভেম্বর দেশীয় রাজ্য জুনাগড়ের সদ্য স্বাধীনতা প্রাপ্ত ভারতীয় প্রজাতন্ত্রে রাজনৈতিক অন্তর্ভুক্তিকে বোঝানো হয়েছে। এই ঘটনার ফলে জুনাগড় রাজ্যে বাবি রাজবংশের নবাবের শাসনের অবসান ঘটে।


title: ভারতে জুনাগড়ের অন্তর্ভুক্তি

text: ১৯৪৭ খ্রিস্টাব্দের ৩রা জুন লর্ড মাউন্টব্যাটেন ব্রিটিশ ভারতকে বিভক্ত করে দুইটি স্বাধীন রাষ্ট্র গঠনের ঘোষণা করার পর, ঐ বছর ১৮ই জুলাই ভারতীয় স্বাধীনতা অধিনিয়ম ১৯৪৭ পাশ হয়। এই আইনের ফলে ভারত ও পাকিস্তান নামক দুইটি রাষ্ট্রের জন্মের সিদ্ধান্তের পাশাপাশি দেশীয় রাজ্যগুলিকে এই দুই রাষ্ট্রে যোগ দেওয়া বা স্বাধীন থাকার মধ্যে একটি পথ বেছে নেওয়ার কথা বলা হয়।


title: ভারতে জুনাগড়ের অন্তর্ভুক্তি

text: জুনাগড় রাজ্যের অধিকাংশ অধিবাসী হিন্দু ধর্মাবলম্বী হওয়ায় লর্ড মাউন্টব্যাটেনের পক্ষ থেকে তাঁর রাজনৈতিক উপদেষ্টা ভপ্পলা পঙ্গুন্নি মেনন জুনাগড় রাজ্যের নবাব তৃতীয় মহম্মদ মহবত খানজীকে ভারতে অন্তর্ভুক্ত হওয়ার অনুরোধ করেন। কিন্তু ১৯৪৭ খ্রিস্টাব্দের ১৫ই আগস্ট "দস্তুরুল অমল সরকার জুনাগড়" নামক সরকারি গেজেটে নবাব পাকিস্তান রাষ্ট্রে যোগ দেওয়ার কথা ঘোষণা করেন। এই ঘোষণার পরেই তিনি পাকিস্তান সরকারের সঙ্গে যোগাযোগ করে তাঁর ইচ্ছার কথা ব্যক্ত করেন। তাঁর স্বাক্ষর করা অন্তর্ভুক্তি চুক্তি নিয়ে একটি প্রতিনিধিদল করাচি পৌঁছলে পাকিস্তানের গণপরিষদ তাঁর সিদ্ধান্তের সমর্থন করে। ১৫ই সেপ্টেম্বর পাকিস্তানের পক্ষ থেকে মুহাম্মদ আলী জিন্নাহ এই চুক্তিপত্রে স্বাক্ষর করেন। পাকিস্তান ও জুনাগড় রাজ্যের সরকারী গেজেটে এই চুক্তি স্বাক্ষরের কথা ঘোষণা করা হয়। এই ঘোষণার প্রতিবাদে রাজ্যের বাবারিয়াওয়াড় ও মাংরোল অঞ্চলের অধিবাসীরা স্বাধীনতা ঘোষণা করে ভারতে অন্তর্ভুক্ত হওয়ার কথা ঘোষণা করেন, যার ফলে তাঁদের বিরুদ্ধে জুনাগড় রাজ্যের সেনাবাহিনী প্রেরিত হয়।


title: ভারতে জুনাগড়ের অন্তর্ভুক্তি

text: স্বাধীন ভারতের রাষ্ট্রমন্ত্রকের সচিব ভপ্পলা পঙ্গুন্নি মেনন ১৯৪৭ খ্রিস্টাব্দের ১৭ই সেপ্টেম্বর জুনাগড় পৌঁছে রাজ্যের দেওয়ান শাহ নওয়াজ ভুট্টোর সঙ্গে সাক্ষাত করেন। মেনন নবাবের সঙ্গে সাক্ষাতের ইচ্ছা প্রকাশ করে ভারত সরকারের বার্তা দিতে চাইলে ভুট্টো তা সম্ভব নয় বলে জানান। অসন্তুষ্ট মেনন জুনাগড় রাজ্যের পাকিস্তানে অন্তর্ভুক্ত হওয়ার সিদ্ধান্ত থেকে সরে আসার ব্যাপারে জোর দিলে ভুট্টো পাকিস্তানে অন্তর্ভুক্তির সমস্ত প্রক্রিয়া সম্পন্ন হওয়ার কথা জানান।


title: ভারতে জুনাগড়ের অন্তর্ভুক্তি

text: ১৯৪৭ খ্রিস্টাব্দের ২৫শে সেপ্টেম্বর রাজকোট শহরে মহাত্মা গান্ধীর আত্মীয় সমলদাস গান্ধী নবাবের বিরুদ্ধে বিদ্রোহের পরিকল্পনা করে "আর্জী হুকুমত" নামক একটি অস্থায়ী সরকার প্রতিষ্ঠা করেন। সরকারের পরবর্তীকালে ভারত সরকারের পক্ষ থেকে এই অস্থায়ী সরকারে তাঁদের কোন রকম ভূমিকার কথা অস্বীকার করলেও মনে করা হয় যে, মেনন গান্ধীর সঙ্গে সাক্ষাত করে এই পরিকল্পনার তৈরী করেন।


title: ভারতে জুনাগড়ের অন্তর্ভুক্তি

text: ভারত সরকারের তরফ থেকে কাথিয়াওয়াড় অঞ্চলে অবস্থিত সেনাবাহিনীকে জুনাগড়ের চারিদিকে কৌশলগত অবস্থান নেওয়ার নির্দেশ দেওয়া হয়। ৪ঠা অক্টোবর সেনাবাহিনীকে জুনাগড় রাজ্যের অন্তর্গত ভারতে যোগদানে ইচ্ছুক বাবারিয়াওয়াড় ও মাংরোল অঞ্চল অধিকারের কৌশল স্থির করার নির্দেশ দেওয়া হয়। এর প্রস্তুতি হিসেবে কাথিয়াওয়াড় ডিভিশন নামে একটি সৈন্যবাহিনী গঠন করে ব্রিগেডিয়ার গুরদয়াল সিংহকে তার প্রধান করা হয়। পোরবন্দরে তিনটি যুদ্ধজাহাজ এবং রাজকোট বিমানবন্দরে আটটি টেম্পেস্ট বিমান প্রস্তুত রাখা হয়। ভারত সরকার জুনাগড়ের সঙ্গে সীমান্ত বন্ধ করে মাল পরিবহন স্থগিত রাখার সিদ্ধান্ত নেয়। পরিস্থিতি প্রতিকূলে থাকায় নবাব তৃতীয় মহম্মদ মহবত খানজী ও তাঁর পরিবার ২৫শে অক্টোবর জুনাগড় থেকে করাচি চলে যান। দেওয়ান শাহ নওয়াজ ভুট্টো ২৭শে অক্টোবর জিন্নাহকে রাজ্যের পরিস্থিতি ব্যাখ্যা করে ও ২৮শে অক্টোবর পাকিস্তানের বিদেশ মন্ত্রকের সচিব ইকরামউল্লাহকে সাহায্যের অনুরোধ করে চিঠি পাঠান। কিন্তু পাকিস্তানের তরফ থেকে কোন সাহায্য পাঠানো হয়নি।


title: ভারতে জুনাগড়ের অন্তর্ভুক্তি

text: ১লা নভেম্বর ভারতীয় সেনাবাহিনী বাবারিয়াওয়াড় ও মাংরোল অধিকার করে নেয়। এই দিন ভুট্টো ভারতের তরফ থেকে সশস্ত্র আক্রমণের কথা উল্লেখ করে নবাবকে টেলিগ্রাম করেন। এর প্রত্যুত্তরে নবাব তাঁকে জুনাগড়ের মুসলিম জনগণের স্বার্থরক্ষা করার সমস্ত কর্তৃত্ব প্রদান করে টেলিগ্রাম পাঠান। ৫ই নভেম্বর জুনাগড় রাজ্য পরিষদ একটি সভায় ভুট্টোকে পরিস্থিতি সামলানোর জন্য উপযুক্ত পদক্ষেপ গ্রহণ করার কর্তৃত্ব প্রদান করে। ভুট্টো ক্যাপ্টেন হার্ভে জনসন নামক মন্ত্রী পরিষদের একজন বরিষ্ঠ সদস্যকে ভারতীয় আধিকারিকদের সঙ্গে সাক্ষাতের জন্য রাজকোট পাঠান। ৭ই নভেম্বর জুনাগড় রাজ্য পরিষদের একটি সভায় স্থির হয় যে, ভারত সরকারকে জুনাগড় রাজ্যের প্রশাসনিক দায়িত্ব গ্রহণ করার অনুরোধ করা হবে। সেই মতো ৮ই নভেম্বর, ভুট্টো জনসনকে রাজকোটে ভারত সরকারের প্রতিনিধি নীলম বুচের নিকট পাঠিয়ে জুনাগড়ে আইন শৃঙ্খলা পুনঃস্থাপনের জন্য সহায়তার অনুরোধ করে করাচি চলে যান। ভারত সরকারের স্বরাষ্ট্র মন্ত্রকের তরফে একটি আদেশনামায় লিখিত হয়, যেখানে দেওয়ান ভুট্টোর অনুরোধে ভারত সরকার দ্বারা জুনাগড় অধিগ্রহণের ঘোষণা করা হয়। ৯ই নভেম্বর ভারতীয় সেনা সরদারগড় ও বন্তভা অধিকার করে নেয় এবং ভারতীয় আধিকারিকেরা জুনাগড় পৌঁছে রাজ্যের প্রশাসনিক দায়িত্বভার গ্রহণ করেন।


title: ডিফিলিয়া গ্রেই

text: ডিফিলিয়া গ্রেই (বৈজ্ঞানিক নাম: "Diphylleia grayi") হচ্ছে Berberidaceae পরিবারের একটি উদ্ভিদ প্রজাতি। ফ্রিডরিখ শ্মিডট ১৮৬৮ সালে এই প্রজাতির বিবরণ প্রদান করেন। এদের বৈশিষ্ট হলো প্রথমে ফুলটা সাদা থাকে, বৃষ্টির পরে ওটা ক্রিস্টাল সাদা হয়ে যায়। চীন জাপানে ঠান্ডা পাহাড়ের পার্শ্বে বসন্তের শেষ দিকে ফুটে। ফুলের পাপড়িগুলো খুব নরম।


title: ফিলিপ অ্যাবট

text: ফিলিপ অ্যাবট () (মার্চ ২১, ১৯২৩- ১৯৯৮ ফেব্রুয়ারি ২৩) একজন আমেরিকান চলচ্চিত্র ও টেলিভিশন অভিনেতা।


title: ফিলিপ অ্যাবট

text:
মিরাকেল অব দি হোয়াইট স্ট্যালিয়ন্স (১৯৬৩)সহ পঞ্চাশ ও ষাটের দশকে বেশ কয়েকটি চলচিত্রে ফিলিপ সহকারী অভিনেতা হিসেবে অভিনয় করেন। তিনি ১৯৫২ থেকে ১৯৯৫ সাল পযর্ন্ত প্রায় একশতাধিক বিভিন্ন টেলিভিশন সিরিজে অতিথি শিল্পী হিসেবে উপস্থিত থাকেন। তিনি দি এফ বি আই (১৯৬৫), জেনারেল হসপিটাল (১৯৬৩), সু্ইট বার্ড অব ইয়ুথ (১৯৬২)সহ বেশ কয়েকটি জনপ্রিয় টেলিভিশন সিরিজের পরিচালক ছিলেন।
ফিলিপ জেন ডুফরায়েন নামক এক অভিনেত্রী সঙ্গে বিবাহ বন্ধনে আবদ্ধ হন। তাদের তিনটি সন্তান ছিলঃ ডেভিট অ্যাবট, নেলসন অ্যাবট ও ডেনিজ অ্যাবট।
১৯৯৮ সালে ক্যান্সারে আক্রান্ত হয়ে ফিলিপ পরলোক গমন করেন।


title: চৌরী-চৌরা ঘটনা, ১৯২২

text: চৌরী-চৌরা ঘটনা ঘটেছিল ভারতবর্ষে ব্রিটিশ শাসনামলে অসহযোগ আন্দোলন চলাকালে। ৫ই ফেব্রুয়ারি ১৯২২ খ্রিস্টাব্দ তারিখে ব্রিটিশ ভারতের যুক্তপ্রদেশের অন্তর্ভুক্ত গোরখপুর জেলায় অবস্থিত চৌরী-চৌরাতে অসহযোগ আন্দোলন-এ অংশগ্রহণকারী বিক্ষোভকারীদের একটি বড় দল ধ্বংসাত্মক কার্যক্রমে লিপ্ত হয়ে পড়ে: তারা একটি পুলিশ থানায় আগুন দেয় এবং প্রত্যুত্তরে পুলিশ গুলি চালায়। এই ঘটনায় ৩ জন নাগরিক এবং ২৩ জন পুলিশ সদস্যের মৃত্যু হয়। ভারতীয় জাতীয় কংগ্রেস এই ঘটনার প্রত্যক্ষ ফল হিসেবে অসহযোগ আন্দোলন স্থগিত করে দেয়।


title: চৌরী-চৌরা ঘটনা, ১৯২২

text: ১৯২০ সালের প্রথম দিকে, ভারতীয়রা, গান্ধীজীর নেতৃত্বে, অহিংসার আন্দোলন-এ যুক্ত ছিল যা পরে অসহযোগ আন্দোলন নামে ভূষিত হয়। "সত্যাগ্রহ" নামে পরিচিত এক অহিংসার আন্দোলনের মাধ্যমে, বিক্ষোভ সাজানো হয়েছিল ভারতীয় জাতীয় কংগ্রেস-এর নেতৃত্বে, অত্যাচারী সরকারের দ্বারা নিয়ন্ত্রিত ব্যবস্থাকে চ্যালেঞ্জ করবার জন্য যার নাম ছিল রাওলাট আইন।


title: চৌরী-চৌরা ঘটনা, ১৯২২

text: এই ঘটনাটির দুদিন আগে অর্থাৎ ২রা ফেব্রুয়ারি, ১৯২২ সালে, স্বেচ্ছাসেবকেরা বাজারে মাংসের দাম বাড়ানোর প্রতিবাদে এক অসহযোগ আন্দোলনে যোগদান করে। এখানে কিছু মানুষদের স্থানীয় পুলিশেরা মারে এবং দলের নেতাদের জেলে পুরে দেয়। যা করেছিল চৌরী-চৌরা পুলিশ স্টেশনের পুলিশেরা। প্রত্যুত্তরে ৪ই ফেব্রুয়ারি পুলিশের বিরুদ্ধে এক প্রতিবাদের আয়োজন করা হয় লোকাল বাজার এলাকায়।


title: চৌরী-চৌরা ঘটনা, ১৯২২

text: ৪ই ফেব্রুয়ারী, প্রায় ২০০০-২৫০০ জড়ো হয়েছিল এবং চৌরী চৌরা বাজারের দিকে মিছিল করে যেতে শুরু করে। তারা বাজারে জায়গায় একটি মদের দোকান প্রহরী করতে জড়ো হয়। একজন নেতা গ্রেফতার হয়। কিছু জন লোকাল পুলিশ স্টেশনের সামনে জড়ো হয়ে স্লোগান দিতে থাকে তাদের নেতাকে ছাড়াবার জন্য। ভিড় বাজারের দিকে বাড়তে শুরু করে এবং সশস্ত্র পুলিশ ওই ভিড়কে সামলাবার জন্য প্রেষিত হয়। ওই ভিড়কে ভয় দেখাবার জন্য এবং সামলাবার জন্য পুলিশেরা খোলা হাওয়াতে ওপরের দিকে গুলি ছুঁড়তে থাকে। এই সময়ই প্রতিবাদীরা উত্তেজিত হয়ে পরে এবং পুলিশের দিকে ঢিল ছুঁড়তে শুরু করে।


title: চৌরী-চৌরা ঘটনা, ১৯২২

text: পরিস্থিতি যখন হাতের বাইরে বেরিয়ে যায় তখন ভারতের সাব-ইন্সপেক্টর গুলি চালাতে বলে। তার ফল হিসেবে মারা যায় ৩ জন সাধারণ মানুষ, এবং আরও অনেক মানুষ আহত হয়। এত ভিড়ের মধ্যে পুলিশ সামাল দিতে পারেনি। আর গুলি চালানোর ঘটনা প্রতিবাদীদের আরও ক্ষুদ্ধ করে তোলে এবং প্রতিবাদীরা পুলিশ চৌকির ভিতরে ঢুকে পরে এবং পুলিশ চৌকি জ্বালিয়ে দেয়। যেখানে ২৩ জন ভারতীয় পুলিশ ভিতরে আটক অবস্থায় মারা যায়। বেশিরভাগ পুলিশদেরই পুড়িয়ে মেরে দেওয়া হয়েছিল। মৃত্যুর সংখ্যা নিয়ে এখনও অবধি চর্চা চলে যে ২২ না ২৩ জন পুলিশ মারা গেছিল, আসলে এই দ্বিধাটি রয়েছে কারণ ঘটনার পরে একজন আহত পুলিশ মারা গেছিলেন বলে।


title: জম্মু ও কাশ্মীর (পূর্বতন করদ রাজ্য)

text: জম্মু ও কাশ্মীরের জন্ম হয়েছিল ১৮৪৬ সালে প্রথম ইঙ্গ-শিখ যুদ্ধএর পর । হেনরি লরেন্সএর পরামর্শে ইস্ট ইন্ডিয়া কোম্পানির লর্ড হার্ডিঞ্জ কাশ্মীর উপত্যকাকে তাঁদের মূল ভূখণ্ডের সঙ্গে সংযুক্ত করেন। ইঙ্গ-শিখ যুদ্ধের সময় ইস্ট ইন্ডিয়া কোম্পানিকে বিশাল আর্থিক ক্ষতির সম্মুখীন হতে হয়। সেই ক্ষয় ক্ষতি পুনরুদ্ধার করতে অমৃতসর চুক্তি অনুসারে মুসলিম সংখ্যাগরিষ্ঠ কাশ্মীরকে জম্মুর দোগড়া শাসকদের কাছে বিক্রি করা হয় । তখন থেকে শুরু করে অর্থাৎ ১৮৪৬ থেকে ১৯৪৭ পর্যন্ত জম্মু ও কাশ্মীর মহারাজা দ্বারা শাসিত একটি দেশীয় রাজ্য ছিল ।


title: জম্মু ও কাশ্মীর (পূর্বতন করদ রাজ্য)

text: চুক্তি অনুসারে এই রাজ্যের বিস্তার ছিল সিন্ধু নদের পশ্চিম দিক থেকে রাভি নদীর পূর্ব দিক পর্যন্ত এবং আয়তন ছিল প্রায় ৮০৯০০ বর্গ মাইল ( ২১০০০০ বর্গ কিমি) । পরবর্তী কালে হুনযা,নাগার এবং গিল গিট এই রাজ্যের সাথে সংযুক্ত হয় ।


title: জম্মু ও কাশ্মীর (পূর্বতন করদ রাজ্য)

text: দেশ বিভাজনের সময় তৎকালীন মহারাজা হরি সিং ভারত বা পাকিস্তান কারোর সাথেই যুক্ত না হয়ে স্বাধীনভাবে থাকতে চেয়েছিলেন । তাঁর স্বপ্ন ছিল , ভারত এবং পাকিস্তান উভয়েই তাঁর রাজ্যকে সুইজারল্যান্ড-এর মত একটি স্বাধীন এবং নিরপেক্ষ রাষ্ট্র হিসাবে স্বীকৃতি দেবে।


title: জম্মু ও কাশ্মীর (পূর্বতন করদ রাজ্য)

text: দেশীয় রাজ্য হওয়ার আগে কাশ্মীর পাস্তুন দুরানি সাম্রাজ্যের অন্তর্গত ছিল। পরবর্তীকালে রণজিৎ সিংহ এটিকে শিখ সাম্রাজ্যের সঙ্গে যুক্ত করেন । জম্মু ছিল তখনকার শিখ সাম্রাজ্যের একটি করদ রাজ্য ।


title: জম্মু ও কাশ্মীর (পূর্বতন করদ রাজ্য)

text: ১৮২২ সালে জম্মুর রাজা কিশোর সিং প্রয়াত হলে শিখেরা উত্তরাধিকারী হিসাবে পুত্র গুলাব সিং কে স্বীকৃতী দেয়। গুলাব সিং প্রাথমিকভাবে শিখেদের অধীনে থেকে তাঁর সাম্রাজ্য বিস্তার শুরু করেন ।


title: জম্মু ও কাশ্মীর (পূর্বতন করদ রাজ্য)

text: জম্মুর শাসক হিসাবে গুলাব সিং ভদ্রাওয়া দখল করেন, কিন্ত এই অভিযানে ওনাকে সামান্য প্রতিরোধের সম্মুখীন হতে হয়েছিল। তারপর তাঁর রাজ্যসীমায় যুক্ত হয় কিস্ত্বার, যার মন্ত্রী ওয়াজির লাখপত তৎকালীন শাসকের সঙ্গে মনমালিন্য হওয়ার জন্য গুলাব সিং-এর সাহায্য প্রার্থনা করেন। গুলাব সিং-এর সৈন্যদলকে আসতে দেখে কিস্ত্বার রাজ বিনাযুদ্ধে আত্মসমর্পণ করেন। কিস্ত্বার অধিগ্রহণ করায় গুলাব সিং লাদাখ অভিমুখী দুটি রাস্তার নিয়ন্ত্রণ ক্ষমতা অর্জন করেন, যা পরবর্তীকালে ওই অঞ্চল জয় করার সময় বিশেষভাবে সাহায্য করেছিল । যদিও সুবিশাল পর্বত এবং হিমবাহ থাকার জন্য গুলাব সিং কে বিশাল সমস্যার মোকাবিলা করতে হয় । গুলাব সিং-এর আধিকারিক জোরওয়ার সিং দোগড়া-দের সহায়তায় দু বারের প্রচেষ্টায় সম্পূর্ণ লাদাখ জয় করেন ।


title: জম্মু ও কাশ্মীর (পূর্বতন করদ রাজ্য)

text: তার কয়েক বছর পর, ১৮৪০ সালে জেনেরাল জোরওয়ার সিং বালতিস্তান আক্রমণ করেন এবং স্কারদু-র রাজাকে পরাস্ত করেন। ১৮৪১ সালে তিব্বত আক্রমণ করার সময় প্রচণ্ড শীতের প্রকোপে জোরওয়ার সিং-এর প্রায় সমস্ত সৈন্যদলই বিনষ্ট হয় ।


title: জম্মু ও কাশ্মীর (পূর্বতন করদ রাজ্য)

text: ১৮৪৫ সালের শীতকালে ব্রিটিশ এবং শিখদের মধ্যে যুদ্ধ শুরু হয় । ১৮৪৬ সালে সব্রাওন এর যুদ্ধ পর্যন্ত গুলাব সিং নিরপেক্ষ থাকেন, তারপর তিনি একজন মধ্যস্থ এবং স্যর হেনরি লরেন্স-এর বিশ্বস্ত পরামর্শদাতা হিসাবে আত্মপ্রকাশ করেন। অবশেষে দুটি চুক্তি হয় । প্রথম চুক্তি অনুসারে লাহোর-কে ব্রিটিশদের হাতে তুলে দেওয়া হয়,দশ মিলিয়ন টাকা মূল্যের বিপাশা ও সিন্ধুর নদের মধ্যবর্তী পার্বত্য রাজ্য নানকশাহীর ক্ষতিপূরণের সমতূল্য হিসাবে; এবং দ্বিতীয় চুক্তি অনুযায়ী ব্রিটিশরা সাড়ে সাত মিলিয়ন টাকার বিনিময়ে সিন্ধু নদের পূর্বে এবং রাভি নদীর পশ্চিমে অবস্থিত সমস্ত পার্বত্য অঞ্চল গুলাব সিং এর কাছ থেকে নিয়ে নেয় ।


title: জম্মু ও কাশ্মীর (পূর্বতন করদ রাজ্য)

text: তৎকালীন শিখ সাম্রাজ্যের প্রধান সেনাপতি লাল সিং, যিনি পরবর্তীকালে প্রধান মন্ত্রী হয়েছিলেন, কাশ্মীরের শাসনকর্তা ইমামউদ্দিন কে দোগড়াদের প্রতিরোধ করতে অনুরোধ করেছিলেন যারা সদ্য প্রতিষ্ঠিত রাজ্য থেকে শিখদের প্রতিস্থাপন করার চেষ্টা করেছিল । ব্রিটিশরা গুলাব সিং এর সহায়তায় কাশ্মীরের শাসনকর্তা ইমামউদ্দিন কে উৎখাত করে এবং কাশ্মীর ও জম্মুর নতুন মহারাজা হিসাবে গুলাব সিং কে নিযুক্ত করে । এই বিশ্বাসঘাতকতা জন্য লাল সিং কে ব্রিটিশ সাম্রাজ্যের ক্রোধের সম্মুখীন হতে হয় । ইমামউদ্দিন ব্রিটিশ এবং গুলাব সিং কে সেইসমস্ত তথ্য পেশ করে যার থেকে জানা যায় যে শিখেরা তাকে দোগড়া সৈন্যদের আক্রমণ করতে পাঠিয়েছিল তখন, যখন সেই সৈন্যদল কাশ্মীর উপত্যকা থেকে শিখ সৈন্যদলকে প্রতিস্থাপন করার জন্য সচেষ্ট হয় । লাল সিং তাঁর পদ থেকে অপসারন এবং পাঞ্জাব অঞ্চলে প্রবেশ করা থেকে নির্বাসিত করা হয়।


title: জম্মু ও কাশ্মীর (পূর্বতন করদ রাজ্য)

text: কিছুদিন পরে হুনযা রাজা, গিল গিট অঞ্চল আক্রমণ করেন । গুলাব সিং এর পক্ষে নাথু শাহ্ সৈন্য দলের পুরোভাগে থেকে অভিযান শুরু করেন, কিন্তু তিনি ও তাঁর সমস্ত সৈন্যদল বিপর্যস্ত হয়, এবং গিল গিট হুনযা রাজার হাতে চলে যায় । ষেই সঙ্গে আরও যে জায়গা গুলি হুনযা রাজা অধিগ্রহণ করেন সেগুলি হল পুনিয়াল, ইয়াসিন এবং দারেল l এই সময় মহারাজা আস্তর এবং বালতিস্তান থেকে দু দল সৈন্য পাঠান, কিছুকাল যুদ্ধের পর গিল গিট দুর্গ পুনরুদ্ধার হয় । ১৮৫২ সালে ইয়াসিনের গাউর রহমান নেতৃত্বে দোগড়াদের বিলুপ্তি হয় এবং ষেই সময় থেকে আট বছর পর্যন্ত সিন্ধু নদ মহারাজের সীমানা হিসাবে পরিগণিত হয়।


title: কাশ্মীর সমস্যা

text: কাশ্মীর সমস্যা ( — Kaśmīr Vivād, — Masʾala-ē Kašmīr) হল কাশ্মীর অঞ্চলের নিয়ন্ত্রণ নিয়ে ভারত সরকার, কাশ্মীরি বিদ্রোহী গোষ্ঠীগুলি এবং পাকিস্তান সরকারের মধ্যে প্রধান আঞ্চলিক বিরোধ। যদিও ভারত ও পাকিস্তানের মধ্যে কাশ্মীর নিয়ে ১৯৪৭-এর ভারত-পাকিস্তান যুদ্ধের সময় থেকেই আন্তঃরাজ্য বিরোধ রয়েছে, এছাড়াও কাশ্মীরি বিদ্রোহী গোষ্ঠীগুলি্র সাথেও - কাশ্মীরকে পাকিস্তানের অন্তর্ভুক্তি বা সম্পূর্ণ স্বাধীন ঘোষণা করার জন্য অভ্যন্তরীণ বিরোধ রয়েছে ।


title: কাশ্মীর সমস্যা

text: ভারত ও পাকিস্তানের মধ্যে কাশ্মীর নিয়ে ১৯৪৭, ১৯৬৫ এবং ১৯৯৯-এ অন্ততঃ তিনটি যুদ্ধ হয়েছে। এছাড়াও,১৯৮৪ সালের পর থেকে সিয়াচেন হিমবাহ এলাকার নিয়ন্ত্রণ নিয়ে এই দুই দেশ বেশ কয়েকটি খণ্ডযুদ্ধে জড়িত হয়েছিল। ভারত সমগ্র জম্মু ও কাশ্মীর রাজ্যটি তাদের বলে দাবি করে এবং যার মধ্যে ২০১০ সালের হিসাবে, জম্মু বেশিরভাগ অংশ, কাশ্মীর উপত্যকা, লাডাখ এবং সিয়াচেন হিমবাহ নিয়ে প্রায় ৪৩% অঞ্চল শাসন করছে। পাকিস্তান এই দাবির বিরোধিতা করে, যারা প্রায় কাশ্মীরের ৩৭% নিয়ন্ত্রণ করে- এর মধ্যে আছে আজাদ কাশ্মীর এবং গিলগিট বাল্টিস্থানের উত্তরাঞ্চল।


title: কাশ্মীর সমস্যা

text: কাশ্মীরি বিদ্রোহীরা এবং ভারত সরকারের মধ্যে বিরোধের মূল বিষয়টি হল স্থানীয় স্বায়ত্তশাসন। কাশ্মীরের গণতান্ত্রিক উন্নয়ন ১৯৭০-এর শেষভাগ পর্যন্ত ছিল সীমিত এবং ১৯৮৮ সালের মধ্যে ভারত সরকার কত্তৃক প্রদত্ত বহু গণতান্ত্রিক সংস্কার বাতিল হয়ে গিয়েছিল । অহিংস পথে অসন্তোষ জ্ঞাপন করার আর কোনো রাস্তাই খোলা ছিল না তাই ভারত থেকে বিচ্ছিন্ন হওয়ার জন্য বিদ্রোহীদের হিংসাত্মক আন্দোলনের সমর্থন নাটকীয়ভাবে বাড়তে থাকে। ১৯৮৭ সালে বিতর্কিত বিধানসভা নির্বাচন রাজ্যের বিধানসভার কিছু সদস্যদের সশস্ত্র বিদ্রোহীগোষ্ঠী গঠনে অনুঘটকের কাজ করেছিল। ১৯৮৮ সালের জুলাই মাসে ভারত সরকারের বিরুদ্ধে বিক্ষোভ মিছিল, ধর্মঘট এবং আক্রমণের মাধ্যমে শুরু হয় কাশ্মীরের অস্থিরতা।


title: কাশ্মীর সমস্যা

text: যদিও জম্মু ও কাশ্মীরের অশান্তির ফলে হাজারো মানুষ মারা গেছে, তবে সাম্প্রতিক বছরগুলিতে দেখা গেছে যে সংঘাতে প্রাণহানীর পরিমাণ অনেকটাই কম। প্রতিবাদী আন্দোলন ভারত সরকারের কাছে কাশ্মীরের সমস্যা ও ক্ষোভ জানানোর শক্তি যুগিয়েছে, বিশেষ করে ভারতীয় সেনাবাহিনীর বিরুদ্ধে, যারা ১৯৮৯ সালে থেকে ভারত শাসিত কাশ্মীরে সক্রিয় রয়েছে । যদিও বিভিন্ন জঙ্গিগোষ্ঠী ২০০৮ সালের নির্বাচন বয়কটের ডাক দেয় তবুও বহু সংখ্যক ভোটার নির্বাচনে অংশগ্রহণ করে এবং জাতিসংঘ শরণার্থীবিষয়ক হাইকমিশনার এই নির্বাচনকে সাধারণভাবে নিরপেক্ষ হিসাবে গণ্য করে। এই নির্বাচনে জয়লাভ করে ভারতপন্থী জম্মু ও কাশ্মীর ন্যাশানাল কনফারেন্স রাজ্যে সরকার গঠন করে। ভয়েস অফ আমেরিকা অনুযায়ী, বহু বিশ্লেষকের মতে এই নির্বাচনে উচ্চ সংখ্যক ভোটারের উপস্থিতি - কাশ্মীরের সাধারণ মানুষের ভারতের শাসনকে সমর্থন করার ইঙ্গিত দেয়। কাশ্মীরের একজন বিশিষ্ট বিচ্ছিন্নতাবাদী নেতা সাজ্জাদ লোন যদিও দাবি করেন "উচ্চ সংখ্যক ভোটদানের হার"-কে কখনই কাশ্মীরিরা যে আর স্বাধীনতা চান না তার একটি ইঙ্গিত হিসাবে গ্রহণ না করা হয়। ২০০৯ ও ২০১০ সালে আবার অসন্তোষ ছড়িয়ে পড়ে।


title: কাশ্মীর সমস্যা

text: লোককথা অনুযায়ী, "কাশ্মীর" মানে হল "শুষ্ক ভূমি"(সংস্কৃতেঃ কা = জল এবং শীমিরা = শুষ্ক)। দ্বাদশ শতাব্দীর মধ্যভাগে কলহন-এর লেখা কাশ্মীরের ইতিহাস "রাজতরঙ্গিণী" থেকে জানা যায় যে কাশ্মীর উপত্যকা পূর্বে একটি হ্রদ ছিলো। হিন্দু পুরাণে বর্ণনা করা আছে সৃষ্টির দেবতা ব্রহ্মার পৌত্র মহাঋষি কশ্যপ বারামূলা(বরাহমূল) পাহাড়ের একাংশ কেটে হ্রদের জল নিষ্কাশন করেন। কাশ্মীর সম্পূর্ণ শুকিয়ে যাওয়ার পর কশ্যপ ব্রাহ্মণদের সেখনে বসতি স্থাপন করা্র জন্য আমন্ত্রণ করেন। এই কাহিনী স্থানীয় ঐতিহ্যে আজও রয়ে গেছে, এবং এই অঞ্চলের ভৌগোলিক অবস্থাও অনেকটাই সমর্থন করে । কশ্যপের সাথে হ্রদ নিষ্কাশণের যোগাযোগ ঐতিহ্যগত ইতিহাসেও পাওয়া যায়,যা বোঝা যায় উপত্যকায় বসবাসকারীদের প্রধান শহরের নাম "কশ্যপ-পুরা" থেকে, যার উল্লেখ আছে হেকাটেউস লেখায় কাস্পাপাইরস বা হেরোডোটাসের লেখায় কাস্পাটাইরস নামে। টলেমি তাঁর লেখা কাশ্মীরকে "কাস্পেইরিয়া" নামে নির্দেশ করেছেন।


title: কাশ্মীর সমস্যা

text: ষষ্ঠ শতাব্দীতে ভারতে আসা চীনা পরিব্রাজক হিউয়েন সাং-এর লেখা জানতে পারা "কাশ-মি-লো" রাজ্যের কথা যার অস্তিত্ব ছিল প্রথম শতাদ্বী থেকে ।


title: কাশ্মীর সমস্যা

text: ১৮১৯ খ্রীষ্টাব্দে শিখ মহারাজা রণজিৎ সিংহ-এর কাশ্মীর বিজয়ের পূর্বে এখানে রাজত্ব ছিল পাশতুন উপজাতীয় দুরানী রাজবংশের। প্রথম ইঙ্গ-শিখ যুদ্ধের পর লাহোর চুক্তি অনুসারে কাশ্মীর ইষ্টইণ্ডিয়া কোম্পানির শাসনাধীনে আসে, যারা কিছুদিন পরেই অমৃতসর চুক্তির মাধ্যমে জম্মুর রাজা গুলাব সিং-কে বিক্রি করে দেয়, এর ফলে তিনি জম্মু ও কাশ্মীরে মহারাজা উপাধি লাভ করেন। এইসময় থেকে ১৯৪৭-এ দেশভাগের আগে পর্য্যন্ত হিন্দু মহারাজাদের অধীনে কাশ্মীর শাসিত হয় যদিও জম্মু ও লাডাখ অঞ্চল ছাড়া সমগ্র রাজ্যে মুসলমান জনসংখ্যার আধিক্য ছিল বেশি। যদিও ভারতের জনসংখ্যা পাকিস্তানের পাঁচ গুণ বেশি তবে মুসলিম জনসংখ্যা প্রায় সমান।


title: দয়ানন্দ শেঠি

text: দয়ানন্দ চন্দ্রসেকর সেটি (জন্ম ১১ ডিসেম্বর ১৯৬৯), সাধারনত পরিচিত দয়া সেটি, একজন ভারতীয় মডেল, চলচিত্র এবং টেলিভিশন অভিনেতা।


title: দয়ানন্দ শেঠি

text: দয়ান্দ সেটি প্রথমে নাট্যমঞ্চে অভিনয় করতেন। এই কারণ তিনি সেরা অভিনেতার পুরস্কার পেয়েছেন। তিনি ১৯৯৮ সালে সিআইডিতে গয়েন্ধার অভিনয়ে পরীক্ষা দেয় এবং তাতে নির্বাচিত হয়। তিনি সিআইডি তে জ্যেষ্ঠ পরিদর্শক হিসেবে অভিনয় করতেছেন।আর সেই অভিনয়ে তিনি অধিক জনপ্রিয়। তিনি ছাড়াও শিভাজী এবং আদিত্য শ্রীভাসতাভা এর ধারাবাহিকের প্রধান চরিত্র ।


title: ভারতের রাজনৈতিক একত্রীকরণ

text: ১৯৪৭ সালে ভারতের স্বাধীনতা লাভের পর, তথা দেশবিভাগের পর ভারত দুই ধরণের অঞ্চল নিয়ে গঠিত ছিল; ব্রিটিশ ভারতের প্রদেশসমূহ ও দেশীয় রাজ্যসমূহ। এই প্রদেশসমূহকে ব্রিটিশ কোম্পানি শাসন করত। অন্যদিকে, উক্ত দেশীয় রাজ্যসমূহের উপরেও ব্রিটিশ সরকারের কর্তৃত্ব বিস্তৃত ছিল, তবে সেখানে শাসন করত উক্ত অঞ্চলের নিজস্ব শাসকেরাই। এছাড়াও ভারত ভূখণ্ডে ফ্রান্স ও পর্তুগাল দ্বারা শাসিত কিছু ঔপনিবেশিক কলোনিও ছিল। ভারতে এই অঞ্চলগুলোর রাজনৈতিক একত্রীকরণ ভারতীয় জাতীয় কংগ্রেসের অন্যতম ঘোষিত লক্ষ্য ছিল। পরবর্তী দশকে ভারত সরকার এই লক্ষ্যকেই অনুসরণ করে চলে। বিভিন্ন প্রক্রিয়ার মাধ্যমে সর্দার বল্লভভাই প্যাটেল এবং ভপ্পলা পঙ্গুন্নি মেনন ভারতের সাথে একীভূত হবার জন্য বিভিন্ন দেশীয় রাজ্যের শাসকদের জোর দেন। ভারতে অন্তর্ভুক্তি নিশ্চিত হলে ধাপে ধাপে এই রাজ্যগুলোর উপর কেন্দ্রীয় সরকারের ক্ষমতা ও প্রশাসন সুপ্রতিষ্ঠিত হয়। ১৯৫৬ সালের পরে এই দেশীয় রাজ্যগুলি আর ব্রিটিশ শাসিত অঞ্চলগুলোর মধ্যে তেমন কোনো তফাত ছিল না। ক্রমশ, ভারত সরকার কিছু কূটনৈতিক ও সামরিক উপায়ে "দ্য ফ্যাক্টো" এবং "দ্য জ্যুরে"-এর মাধ্যমে অবশিষ্ট ঔপনিবেশিক কলোনিগুলোর উপরও ক্ষমতা বিস্তার করে, এবং এগুলোও ভারতের সাথে একত্রীত হয়।


title: ভারতের রাজনৈতিক একত্রীকরণ

text: স্বাধীনতা উত্তর ভারতের প্রথম দশকেই ভারতের রাজনৈতিক সংহতিসাধন সম্পূর্ণ হয়। তবে কাশ্মীরের ক্ষেত্রে এই সংহতিসাধন সম্পূর্ণ হয়নি। ১৯৪৮ সালে পাকিস্তান ও চীন কাশ্মীরের অনেক অংশ দখল করে নেয়। পরবর্তীকালে ১৯৭৫ সালে সিক্কিম ভারতে যোগদান করে। যদিও এই প্রক্রিয়া ভারতের প্রায় সকল দেশীয় রাজ্যকেই স্থান দিতে পেরেছে, তবুও কিছু অঞ্চলে এই বিভাজন নিয়ে দ্বন্দ্ব রয়েছে। এদের মধ্যে উল্লেখযোগ্য হল জম্মু ও কাশ্মীর, ত্রিপুরা এবং মণিপুর রাজ্যগুলি, যেখানে আজও বিচ্ছিন্নতাবাদী আন্দোলনের অস্তিত্ব বিদ্যমান।


title: ভারতের রাজনৈতিক একত্রীকরণ

text: দেশীয় রাজ্যগুলির প্রতি দুইটি পদক্ষেপের সহাবস্থান ভারতে ব্রিটিশদের আধিপত্যের প্রথম দিকের সময়কালকে চিহ্নিত করে। দেশীয় রাজ্যগুলিকে ব্রিটিশ সাম্রাজ্যে জোরপূর্বক অধিকার করে তাদের ওপর সরাসরি শাসন করা ছিল অন্যতম একটি পদক্ষেপ। আবার, রাজ্যগুলির অভ্যন্তরীণ প্রশাসনিক ক্ষমতা ও সার্বভৌমত্ব অক্ষুণ্ণ রেখে ব্রিটিশ প্রভুত্ব বজায় করে পরোক্ষ ভাবে সেই রাজ্যশাসন ছিল অপর একটি পদক্ষেপ। ঊনবিংশ শতকের প্রথম দিকে জোরপূর্বক অধিকারের নীতির ওপর ব্রিটিশদের নীতি ন্যস্ত ছিল। কিন্তু ১৮৫৭ সালে বিদ্রোহ ব্রিটিশদের এই নীতির পরিবর্তন ঘটাতে বাধ্য করে। তারা শুধুমাত্র শোষণ করে আত্মসাৎকৃত রাজ্যগুলোকে দমন করার এবং সেইসাথে দেশীয় রাজ্যগুলোকে কেবলই একধরণের সমর্থনের উৎস হিসেবে ব্যবহার করার সমস্যাগুলো বুঝতে পারে। ১৮৫৮ সালে, ব্রিটিশরা আত্মসাৎমূলক নীতিকে সম্পূর্ণরূপে পরিহার করে, এবং এরপরে থেকে যাওয়া দেশীয় রাজ্যগুলোর সাথে ব্রিটিশ সম্পর্ক ছিল কেবলই সহায়ক জোট হিসেবে। এরফলে ব্রিটিশরা সকল দেশীয় রাজ্যের উপর সর্বপ্রধানত্ব খাটায় এবং একইসাথে মিত্র হিসেবে তাদের রক্ষা করে চলে। ব্রিটিশরা এইসব রাজ্যের বাহ্যিক সকল সম্পর্কের উপর পূর্ণ প্রভাব খাটিয়ে চলে। ব্রিটিশ এবং এইসকল দেশীয় রাজ্যগুলির মধ্যে প্রকৃত সম্পর্ক বস্তুত পৃথক পৃথক চুক্তি নিয়ন্ত্রণ করে চলত। এই চুক্তিগুলি ভিন্ন ভিন্ন অঞ্চলে ভিন্ন রকমের ছিল। কিছু রাজ্যের সম্পূর্ণরূপে অভ্যন্তরীণ আত্মশাসন ছিল, কিছু রাজ্যের অভ্যন্তরীণ বিষয় বেশ ভালরকম নিয়ন্ত্রিত ছিল, আবার কিছু রাজ্যের শাসকেরা খুব সামান্যই স্বায়ত্তশাসনের অধিকার ছিল।


title: ভারতের রাজনৈতিক একত্রীকরণ

text: বিংশ শতকে ব্রিটিশরা দেশীয় রাজ্যগুলোকে ব্রিটিশ ভারতের সাথে একত্রীকরণের বেশ কিছু চেষ্টা চালায়। এরই পরিপ্রেক্ষিতে ১৯২১ সালে তারা চেম্বার অব প্রিন্সেস নামের একটি পরামর্শমূলক ও উপদেষ্টার পদ তৈরি করে, এবং ১৯৩৬ সালে ছোট রাজ্যগুলোর রক্ষণাবেক্ষণের দায়িত্ব প্রদেশ থেকে কেন্দ্রে নিয়ে গিয়ে ভারত সরকার এবং বড় দেশীয় রাজ্যগুলোর মধ্যে সরাসরি সম্পর্ক সৃষ্টি করে। এরফলে রাজনৈতিক কর্মকর্তাদের প্রতিস্থাপন করা হয়। ১৯৩৫-এর ভারত শাসন আইনে দেশীয় রাজ্য এবং ব্রিটিশ ভারতকে একটি যুক্তরাষ্ট্রীয় সরকারের অধীনে নিয়ে এসে ফেডারেশন গঠনের উচ্চাভিলাষী পরিকল্পনা লক্ষ্যমাত্রা তৈরী করা হয়। এই প্রকল্প সফলতার খুব নিকটে চলে আসে, কিন্তু এটি ১৯৩৯ সালে দ্বিতীয় বিশ্বযুদ্ধ শুরু হয়ে যাওয়ায় এটি বাতিল হয়ে যায়। ফলশ্রুতিতে, ১৯৪০ সালে দেশীয় রাজ্য এবং শাসকবর্গের মধ্যকার সম্পর্ক নিয়ন্ত্রিত হয় সর্বপ্রধানত্ব এবং ব্রিটিশ ও রাজ্যগুলোর মধ্যকার চুক্তিদ্বারা।


title: ভারতের রাজনৈতিক একত্রীকরণ

text: সর্বপ্রধানত্ব কিংবা সহায়ক মৈত্রী- কোনটাই ভারতের স্বাধীনতার পরে টিকে থাকা সম্ভবপর ছিল না। যেহেতু সর্বপ্রধানত্ব কিংবা সহায়ক মৈত্রীর চুক্তিগুলি ব্রিটিশ সাম্রাজ্যের সাথে দেশীয় রাজ্যগুলোর মধ্যে তৈরি হয়েছিল, সেহেতু ব্রিটিশদের দৃষ্টিতে এই ক্ষমতা নব্যগঠিত ভারত কিংবা পাকিস্তানের সাথে যুক্ত করাটা যুক্তিযুক্ত ছিল না। একই সময়ে এই রাজ্যগুলি ব্রিটেনের উপর দায়িত্ব আরোপ করে, যে তাঁরা রাজ্যগুলির প্রতিরক্ষার জন্য সেনাবাহিনী গঠন করার বাধ্যবাধকতার জন্য বিন্দুমাত্র তৈরী নয়। অতঃপর ব্রিটিশ সরকার ঠিক করে, যে তাদের সাথে দেশীয় রাজ্যগুলোর মধ্যে সংঘটিত সকল চুক্তিসহ এই সর্বপ্রধানত্ব, ভারত থেকে তাদের বিদায়ের সাথে সাথেই বাতিল হয়ে যাবে।


title: ভারতের রাজনৈতিক একত্রীকরণ

text: সর্বপ্রধানত্ব বাতিল হয়ে যাওয়ার অর্থ ছিল ব্রিটিশ সাম্রাজ্য থেকে যেসকল অধিকার এসব দেশীয় রাজ্যের উপর বর্তাত, সেইসকল অধিকার সম্পূর্ণরূপে দেশীয় রাজ্যের নিয়ন্ত্রণে চলে যাওয়া। এর মাধ্যমে ভারত ও পাকিস্তানের নতুন প্রদেশগুলোর সাথে তারা "সম্পূর্ণ স্বাধীনতার" সাথে নিজেদের মতন করে সম্পর্ক তৈরি করতে পারবে। ক্ষমতা হস্তান্তরের ব্যাপারে ব্রিটিশদের প্রাথমিক পরিকল্পনা, যেমন ক্রিপস মিশনে কিছু দেশীয় রাজ্য স্বাধীন ভারত ছেড়েও থাকতে পারবে — এমন পরিকল্পনা অন্তর্ভুক্ত ছিল। ভারতীয় জাতীয় কংগ্রেস এই সিদ্ধান্ত মেনে নিতে পারেনা, কারণ তাদের মতে দেশীয় রাজ্যগুলোর স্বাধীন হওয়ার ঘটনা ভারতীয় ইতিহাসের পরিপন্থী, এবং এই প্রকল্পকে ভারতের "বিচ্ছিন্নকরণ" প্রকল্প হিসেবে অভিহিত করে। এর আগে দেশীয় রাজ্যের ব্যাপারে কংগ্রেস ততটা সক্রিয় ছিল না। এর কারণ কংগ্রেসের সীমিত সম্পদ দেশীয় রাজ্যে ঐক্যবদ্ধ হওয়ার পক্ষে যথেষ্ট ছিল না। এরচেয়ে তারা ব্রিটিশদের কাছ থেকে স্বাধীন হবার লক্ষ্যের প্রতি অধিক মনোযোগী ছিল। এছাড়াও এর অন্যতম কারণ ছিল কংগ্রেস নেতৃবৃন্দ, বিশেষ করে মহাত্মা গান্ধী, দেশীয় রাজ্যের রাজাদের প্রতি সহানুভূতিশীল ছিলেন; কারণ এই সমস্ত রাজা "ভারত নিজেদের মত করে শাসন করতে সক্ষম" — উদাহরণটির প্রমাণ ছিলেন। এ দৃষ্টিভঙ্গি ১৯৩০ এর দশকে পরিবর্তিত হয়। এর কারণ ছিল ভারত সরকার আইন ১৯৩৫-এ অন্তর্ভুক্ত ফেডারেশন প্রকল্প, এবং জয়প্রকাশ নারায়ণের মত সমাজতান্ত্রিক কংগ্রেস নেতাদের উত্থান। তখন থেকেই কংগ্রেস দেশীয় রাজ্যগুলোর রাজনৈতিক এবং শ্রমিকবিষয়ক সকল কর্মসূচীতে সক্রিয়ভাবে অংশগ্রহণ করতে শুরু করে। দেশীয় রাজ্যগুলোকে অবশ্যই স্বাধীন ভারতে আসতে হবে, তারা ব্রিটিশ ভারতের প্রদেশের মতই স্বায়ত্তশাসন ভোগ করবে এবং জনগণ কর্তৃক সরকার নির্বাচিত হবে — ১৯৩৯ সালের মধ্যে কংগ্রেস এমন অবস্থানে চলে আসে। কংগ্রেস ব্রিটিশদের সাথে মধ্যস্থতাকালীন দেশীয় রাজ্যের ব্যাপারে তাদের এমন দাবি জানায়, তবে ব্রিটিশদের দৃষ্টিভঙ্গি অনুযায়ী এ সিদ্ধান্ত নেওয়ার ক্ষমতা তাদের উপর বর্তায় না।


title: ভারতের রাজনৈতিক একত্রীকরণ

text: ভারতের শেষ ব্রিটিশ ভাইসরয় লর্ড মাউন্টব্যাটেনের মত কতিপয় ব্রিটিশ নেতাও স্বাধীন ভারতের সাথে দেশীয় রাজ্যগুলোর ভেঙে যাওয়ার ঘটনা প্রসঙ্গে অস্বস্তিতে ছিলেন। উনবিংশ ও বিংশ শতকে ব্যবসা, বাণিজ্য এবং যোগাযোগ খাতের উন্নয়ন নানা ক্ষেত্রেই দেশীয় রাজ্যগুলোকে ব্রিটিশ ভারতের সাথে যুক্ত করেছিল। রেলপথ, কাস্টম, সেচব্যবস্থা, বন্দর ব্যবহার এবং অন্যান্য খাতের চুক্তিগুলোও বাতিল হয়ে যাবে, ফলশ্রুতিতে গোটা উপমহাদেশের অর্থনৈতিক ভবিষ্যৎ হুমকির মুখে পড়তে পারে। মাউন্টব্যাটেন ভি. পি. মেনন এবং ভারতের অন্যান্য সরকারি কর্মকর্তাদের দ্বারা প্ররোচিত হয়, যে দেশীয় রাজ্যগুলো ভারতের সাথে একত্রীত হলে বিভাজনের ক্ষত কিছুটা হলেও প্রশমিত হবে। ফলশ্রুতিতে মাউন্টব্যাটেন নিজে কংগ্রেসের প্রস্তাব অনুযায়ী দেশীয় রাজ্যগুলোর ভারতভুক্তির ব্যাপারে একমত হন এবং ব্যক্তিগতভাবে এর জন্য কাজ করেন।


title: ভারতের রাজনৈতিক একত্রীকরণ

text: ১৯৩৫ সালের ভারত শাসন আইনের মধ্যে দিয়ে ব্রিটিশ সরকার, ব্রিটিশ ভারত ও দেশীয় রাজ্যসমূহকে একটি যূক্তরাষ্ট্রীয় কাঠামোর মধ্যে আনতে চেয়েছিল। ১৯৩৯ সালে দ্বিতীয় বিশ্বযুদ্ধের সূচনা হলে সেই উদ্যোগের সমাপ্তি ঘটে। দেশীয় রাজ্যগুলোর সাথে যুক্তরাজ্যের সম্পর্ক পূর্বেকার চুক্তি অনুসারেই নির্ধারিত হতে থাকে। ১৯৪২ সালে ক্রিপ্‌সের দৌত্য ভবিষ্যতে দেশীয় রাজ্যগুলোর স্বাধীন ভারতের বাইরে স্বতন্ত্র অস্তিত্বের সম্ভবনা স্বীকার করে।


title: ভারতের রাজনৈতিক একত্রীকরণ

text: ক্ষমতার হস্তান্তরের সময় ব্রিটিশ সরকারের নীতিগত অবস্থান এই ছিল যে, যেহেতু দেশীয় রাজ্যগুলো সরাসরি যুক্তরাজ্যের অধীনে সামন্ত রাজ্য ছিল, সুতরাং তাদের ভারত বা পাকিস্তানের অন্তরভূক্ত করা চলবে না। একই সঙ্গে তারা দেশীয় রাজ্যগুলোর সুরক্ষার জন্য ভারতের ভূখন্ডে ব্রিটিশ সেনাবাহিনীর অবস্থানের বিপক্ষে ছিল। তারা সিদ্ধান্ত নেয় যে ভারতের ভূখন্ড থেকে ব্রিটিশ প্রস্থানের সাথে সাথে যুক্তরাজ্যের সাথে সমস্ত দেশীয় রাজ্যগুলোর সমস্ত চুক্তির অবসান ঘটবে।


title: ভারতের রাজনৈতিক একত্রীকরণ

text: সাধারণভাবে ব্রিটিশ সরকারের অবস্থান দেশীয় রাজ্যগুলোর স্বতন্ত্র অস্তিত্বের পক্ষে হলেও, ব্রিটিশ ভারতের শেষ ভাইসরয় লুই মাউন্টব্যাটেন দেশীয় রাজ্যগুলোর স্বাধীনতার পক্ষপাতী ছিলেন না। তিনি বিশ্বাস করতেন ভারতীয় জাতীয় কংগ্রেসের সঙ্গে ক্ষমতার হস্তান্তরের চুক্তির জন্য দেশীয় রাজ্যসমূহের ভারতভূক্তি এক প্রকার বাধ্যতামূলক প্রাকশর্ত। তিনি মনে করতেন যদিও দেশীয় রাজ্যগুলো ভারত বা পাকিস্তানের যে কোনো একটিতে যোগদান করতে পারে, কিন্তু ভৌগোলিক অবস্থানের কারণে তাদের ভারতেই যোগদান করা উচিত।


title: ভারতের রাজনৈতিক একত্রীকরণ

text: ভারতীয় জাতীয় কংগ্রেসের নেতৃত্বের কাছে দেশীয় রাজ্যগুলোর স্বাধীনতা ছিল অকল্পনীয়। তারা মনে করে ক্রিপ্‌স দৌত্যের প্রস্তাব ভারতের ইতিহাসের স্বাভাবিক গতিপ্রকৃতিকে অস্বীকার করেছে। দেশীয় রাজ্যগুলোর স্বাধীনতা ভারতের বল্কানিকরণের পথ সুগম করবে বলে তারা আশঙ্কা প্রকাশ করে। তাদের অবস্থান এই ছিল যে ব্রিটিশ ভারতের প্রদেশগুলোর মত দেশীয় রাজ্যগুলোকেও একই শর্তে স্বাধীন ভারতে যোগদান করতে হবে।


title: ভারতের রাজনৈতিক একত্রীকরণ

text: দেশীয় রাজন্যবর্গের অবস্থান ছিল বিভক্ত। কোন কোন রাজ্য যেমন বিকানির ও জওহর আদর্শগত ও দেশপ্রেমের কারণে স্বাধীন ভারতে যোগদান করতে ইচ্ছ প্রকাশ করে। অনেক রাজ্য মনে করে যে তারা তাদের ইচ্ছামত ভারত অথবা পাকিস্তানে যোগদান করতে পারে, স্বাধীন সার্বভৌম রাষ্ট্র হিসেবে অবস্থান করতে পারে অথবা অপর দেশীয় রাজ্যগুলির সাথে একযোগে কোন যুক্তরাষ্ট্রীয় কাঠামোর অন্তর্গত হতে পারে। ভূপাল, ত্রিবাঙ্কুর ও হায়দ্রাবাদ ঘোষণা করে তারা ভারত বা পাকিস্তান কোন অধিরাজ্যেই যোগ দেবে না। হায়দ্রাবাদ ইউরোপীয় রাষ্ট্রগুলোতে নিজের বাণিজ্য প্রতিনিধি নিয়োগ করে এবং সমুদ্রপথে বাণিজ্যের উদ্দেশ্যে পর্তুগালের কাছ থেকে গোয়া কেনা বা ভাড়া নেওয়ার জন্য আলোচনা শুরু করে। থোরিয়াম সম্ভারের জন্য ত্রিবাঙ্কুর তার কৌশলগত গুরুত্বের উল্লেখ করে পাশ্চাত্য রাষ্ট্রগুলোর কাছে সার্বভৌমত্বের স্বীকৃতি চায়। কোন কোন রাজ্য সমস্ত দেশীয় রাজ্যগুলোকে নিয়ে উপমহাদেশে ভারত ও পাকিস্তানের বিকল্প একটি তৃতীয় রাষ্ট্রের পরিকল্পনা করে। ভূপাল অন্যান্য দেশীয় রাজ্যগুলোকে সঙ্গে নিয়ে মুসলিম লিগের সাথে সমঝোতা করে ভারতীয় জাতীয় কংগ্রেসের ভারতে যোগদানের চাপকে প্রতিহত করার চেষ্টা করে।


title: ভারতের রাজনৈতিক একত্রীকরণ

text: দেশীয় রাজ্যগুলোর মধ্য বাস্তবে কোন ঐক্য ছিল না। ছোট ছোট রাজ্যগুলো বড় রাজ্যগুলো তাদের রক্ষা করবে এটা বিশ্বাস করত না। হিন্দু রাজারা মুসলিম শাসকদের বিশ্বাস করতেন না। বিশেষ করে ভূপালের নবাব হামিদুল্লাহ্ খানকে পাকিস্তানের দালাল মনে করতেন। অনেক রাজ্য আবার ভারতে অন্তর্ভুক্তিকে ভবিতব্য মনে করে কংগ্রেসের সাথে যোগাযোগ স্থাপনের চেষ্টা করতে থাকে এই আশায় যদি সমর্পণ চুক্তির সময় বাড়তি সুযোগ সুবিধা আদায় করা যায়। যে রাজ্যগুলো ভেবেছিল জোটবদ্ধ হয়ে মুসলিম লিগের সাহায্যে কংগ্রেসের ভারতে অন্তর্ভুক্তির চাপকে প্রতিহত করতে পারবে, মুসলিম লিগ গণপরিষদে যোগ না দেওয়ায় সে আশা ভেঙে যায়। ২৮ এপ্রিল ১৯৪৭ গণপরিষদে বরোদা, বিকানির, কোচিন, গোয়ালিয়র, জয়পুর, যোধপুর, পাটিয়ালা ও রেওয়া যোগ দিলে একযোগে গণপরিষদ বয়কটের পরিকল্পনাও ভেস্তে যায়।


title: ভারতের রাজনৈতিক একত্রীকরণ

text: বহু দেশীয় রাজ্যেই রাজা স্বাধীনতার পক্ষে হলেও প্রজারা তাদের রাজ্যের ভারতে অন্তর্ভুক্তির পক্ষে ছিল। ত্রিবাঙ্কুরে দেওয়ান সি পি রামস্বামীকে খুনের চেষ্টা হলে ত্রিনাঙ্কুরের রাজা স্বাধীনতার পরিকল্পনা ত্যাগ করেন। কিছু কিছু রাজ্যের দেওয়ান অথবা মুখ্যমন্ত্রী রাজাকে বুঝিয়ে ভারতের অন্তর্ভুক্তিতে রাজি করান। দেশীয় রাজ্যসমূহের ভারতে যুক্ত হওয়ার ক্ষেত্রে বস্তুত লর্ড মাউন্টব্যাটেন, সর্দার বল্লভভাই প্যাটেল এবং ভি.পি. মেনন - প্রমুখেরাই মুখ্য ভূমিকা রাখেন। পরবর্তী দুইজন রাজ্যবিভাগের রাজনৈতিক এবং প্রশাসনিক প্রধান ছিলেন, যা দেশীয় রাজ্যসমূহের সাথে সম্পর্কে ভূমিকা রাখে।


title: ভারতের রাজনৈতিক একত্রীকরণ

text: মাউন্টব্যাটেন বিশ্বাস করতেন, যে ভারতে রাজ্যগুলোর সংযোজন ক্ষমতা হস্তান্তরের বিষয়ে কংগ্রেসের সাথে আলোচনা পক্ষে ভাল হবে না। ব্রিটিশ রাজের একজন প্রতিনিধি হিসেবে তাকে দেশীয় রাজ্যের নেতৃবৃন্দ বিশ্বাস করতেন এবং তিনি অনেকেরই ব্যক্তিগত বন্ধুও ছিলেন। তিনি ভোপালের নবাব হামিদুল্লাহ খানের বিশেষ বন্ধু ছিলেন। উক্ত রাজ্যসমূহের নেতারাও বিশ্বাস করতেন যে স্বাধীন ভারতের পথে তিনি একজন পরামর্শদাতা হবেন, কারণ প্রধানমন্ত্রী জহরলাল নেহেরু এবং প্যাটেল তাঁকে ভারতের অধিরাজ্যসমূহের প্রথম গভর্নর জেনারেল হবার প্রস্তাব দিয়েছিলেন।


title: ভারতের রাজনৈতিক একত্রীকরণ

text: দেশীয় রাজ্যসমূহের নেতাদের সাথে মাউন্টব্যাটেনের সম্পর্ককে মাউন্টব্যাটেন নিজেই একত্রীকরণের পথে কাজে লাগান। তিনি বলেন, ব্রিটিশ সরকার কোন দেশীয় রাজ্যকেই রাষ্ট্রের মর্যাদা দেবে না কিংবা ব্রিটিশ কমনওয়েলথ-এর মধ্যে স্বীকৃতি দেবে না। এর অর্থ দেশীয় রাজ্যসমূহ যতদিন না ভারত বা পাকিস্তানের সাথে একত্রীত হচ্ছে, ততদিন ব্রিটিশ সাম্রাজ্যের সাথে তাদের সকল সম্পর্ক ছিন্ন থাকবে। তিনি এও বলেন, যে ভারতীয় উপমহাদেশ একটি অখণ্ডিত অর্থনৈতিক অঞ্চল ছিল। কাজেই এই সংযোগ ভেঙ্গে গেলে রাজ্যসমূহই সবচেয়ে বেশি ক্ষতিগ্রস্ত হবে। তিনি দেশীয় রাজ্যসমূহে অন্যান্য সমস্যা যেমন সাম্প্রদায়িক হানাহানি এবং সাম্যবাদী আন্দোলনের মাথাচাড়া দিয়ে ওঠার সম্ভাবনার কথাও বলেন।